P7_TA(2010)0369
Modificarea Statutului funcționarilor Comunităților Europene și a Regimului aplicabil celorlalți agenți ai Comunităților ***I
A7-0288/2010
Rezoluţia legislativă a Parlamentului European din 20 octombrie 2010 referitoare la propunerea de regulament al Parlamentului European și al Consiliului de modificare a Statutului funcționarilor Comunităților Europene și a Regimului aplicabil celorlalți agenți ai Comunităților ( COM(2010)0309 – C7-0146/2010 – 2010/0171(COD) )
(Procedura legislativă ordinară: prima lectură)
Parlamentul European,
–
având în vedere propunerea Comisiei prezentată Parlamentului European și Consiliului ( COM(2010)0309 ),
–
având în vedere articolul 294 alineatul (2) și articolul 336 din Tratatul privind funcționarea Uniunii Europene, în temeiul cărora propunerea i-a fost prezentată de către Comisie ( C7-0146/2010 ),
–
având în vedere articolul 294 alineatul (3) din Tratatul privind funcționarea Uniunii Europene,
–
având în vedere Decizia nr.
2010/427/UE din 26 iulie 2010 a Consiliului privind organizarea și funcționarea Serviciului European de Acțiune Externă JO L 201, 3.8.2010, p.
30.
,
–
având în vedere angajamentul reprezentantului Consiliului exprimat prin scrisoarea din 20 octombrie 2010 de aprobare a poziției Parlamentului, în conformitate cu articolul 294 alineatul (4) din Tratatul privind funcționarea Uniunii Europene,
–
având în vedere articolul 55 din Regulamentul de procedură,
–
având în vedere raportul Comisiei pentru afaceri juridice și avizele Comisiei pentru afaceri externe, Comisiei pentru dezvoltare, Comisiei pentru bugete și Comisiei pentru control bugetar ( A7–0288/2010 ),
1.
adoptă în primă lectură poziția prezentată în continuare;
2.
ia act de declaraţiile vicepreşedintelui Comisiei/Înaltului Reprezentant al Uniunii pentru afaceri externe şi politica de securitate anexate la prezenta rezoluţie;
3.
solicită Comisiei să sesizeze Parlamentul din nou în cazul în care intenționează să modifice în mod substanțial această propunere sau să o înlocuiască cu un alt text;
4.
încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
P7_TC1-COD(2010)0171
Poziţia Parlamentului European adoptată în primă lectură la 20 octombrie 2010 în vederea adoptării Regulamentului (UE, Euratom) nr. .../2010 al Parlamentului European şi al Consiliului de modificare a Statutului funcționarilor Comunităților Europene și a Regimului aplicabil celorlalți agenți ai Comunităților
(Întrucât s-a ajuns la un acord între Parlament şi Consiliu, poziţia Parlamentului corespunde cu actul legislativ final, Regulamentul (UE, Euratom) nr.
1080/2010)
ANEXĂ
Declarația Înaltului Reprezentant referitoare la echilibrul geografic în cadrul SEAE
Înaltul Reprezentant acordă maximă importanță recrutării pe o bază geografică cât mai amplă posibil intre cetățenii statelor membre ale Uniunii, precum și necesității de a reflecta o prezență adecvată și semnificativă a cetățenilor tuturor statelor membre în cadrul serviciului.
SEAE ar trebui să profite de diversitatea și bogăția reprezentată de experiența și competențele acumulate în cadrul diverselor servicii diplomatice ale Uniunii.
Înaltul Reprezentant va face uz de toate posibilitățile oferite în aplicarea procedurii SEAE de numire pentru a atinge aceste obiective.
În raportul său anual privind ocuparea posturilor din cadrul SEAE, un capitol întreg va fi consacrat acestei tematici.
Declarația Înaltului Reprezentant referitoare la echilibrul de gen în cadrul SEAE
Înaltul Reprezentant acordă maximă importanță promovării echilibrului de gen la nivelul personalului SEAE.
Un element de o importanță determinantă pentru promovarea echilibrului de gen îl constituie încurajarea candidaturilor depuse de femei pentru posturi în cadrul SEAE și eliminarea obstacolelor în această privință.
Pornind de la experiența dobândită cu ocazia procedurii de numire pentru rotația șefilor de delegație din 2010, SEAE va examina modalități prin care caracteristicile adesea non-lineare ale candidaturilor feminine să poată fi examinate mai bine în cadrul viitoarelor proceduri de numire, iar eventualele obstacole să fie eliminate.
Înaltul Reprezentant va identifica, de asemenea, cele mai bune practici în vigoare în serviciile diplomatice naționale și le va aplica, în măsura posibilităților, în cadrul SEAE.
Înaltul Reprezentant va face uz pe deplin de toate posibilitățile oferite de articolul 1d alineatele (2) și (3) din Statutul funcționarilor în promovarea ocupării profesionale a femeilor în cadrul serviciului.
În raportul său anual privind ocuparea posturilor din cadrul SEAE, un capitol întreg va fi consacrat tematicii echilibrului de gen.
Declaraţia Comisiei cu privire la articolul 95 alineatul (2) din Statutul funcţionarilor
Comisia va prezenta Înaltului Reprezentant o justificare corespunzătoare a eventualelor avize negative pe care le-ar putea exprima cu privire la o persoană de pe lista de candidați.
