Răspuns dat de dna Vassiliou în numele Comisiei
(20 martie 2009)
Comisia ia notă de preocupările exprimate de distinsa membră în ceea ce privește domeniul sănătății reproducerii și al infertilității.
Cu toate acestea, acțiunile Comunității în domeniul sănătății publice trebuie să respecte responsabilitățile statelor membre în ceea ce privește organizarea și furnizarea de servicii de sănătate și asistență medicală.
Este la latitudinea fiecărui stat membru să determine normele care reglementează drepturile sau obligațiile cuprinse în asigurarea de sănătate în cadrul sistemului său de securitate socială.
De asemenea, este la latitudinea fiecărui stat membru să determine condițiile de acordare a prestațiilor oferite de sistemul său de asigurări de sănătate.
Prin urmare, statului membru în cauză îi revine responsabilitatea de a aborda problemele semnalate de distinsa membră.
