Ingrid Betancourt se va adresa Parlamentului European în cadrul sesiunii plenare din 8 octombrie 2008, de la Bruxelles
Instituţii
2008-09-04 - 15:24
În urma invitaţiei făcute de preşedintele Parlamentului European Hans-Gert Pöttering, Ingrid Betancourt se va adresa Parlamentului European în cadrul sesiunii solemne din 8 octombrie 2008.
În cadrul Conferinţei Preşedinţilor (liderii grupurilor politice din Parlamentul European), Hans-Gert Pöttering a anunţat că Ingrid Betancourt a dat curs invitaţiei adresate de către Parlamentul European.
Preşedintele Pöttering a declarat: "Apreciez faptul că Ingrid Betancourt a acceptat invitaţia noastră de a se adresa Parlamentului European.
Suntem foarte mândri de curajul ei şi suntem încântaţi că vom avea oportunitatea să o salutăm în Parlament."
Ingrid Betancourt a fost răpită la 23 februarie 2002 de FARC ( Forţele Armate Revoluţionare Columbiene).
După mai mult de şase ani, ea a fost eliberată împreună cu alţi 14 ostatici.
De la eliberarea sa, Ingrid Betancourt se implică în mod activ pentru eliberarea celorlalţi ostatici deţinuţi încă de FARC.
20080904IPR36209
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
