Întrebarea pentru timpul afectat întrebărilor H-0273/2010
adresată Comisiei
Perioada de sesiune: iunie 2010
Articolul 116 din Regulamentul de procedură
Nessa Childers
(S&D) Subiect: Fostul comisar irlandez acceptă o funcție la Ryanair
Charlie McCreevy, fost ministru de finanțe și fost comisar european pentru piața internă, a acceptat recent o funcție în Consiliul de administrație al Ryanair, companie afectată de un număr mare de legi din cele pe care acesta le-a elaborat la nivel european, în calitate de comisar, funcție la care a renunțat cu mai puțin de șase luni în urmă.
Nu este tocmai potrivit ca dl McCreevy să exercite aceasta funcție după atât de puțin timp de la renunțarea la postul său din Comisie.
Ce procedură și ce criterii a folosit Comisia pentru a permite fostului comisar irlandez să ocupe o funcție de conducere în cadrul companiei Ryanair la mai puțin de un an de la plecarea sa din Comisie?
Consideră Comisia că este necesară stabilirea unei perioade tranzitorii mai lungi pentru foștii comisari înainte de a exercita funcții în sectorul privat pentru a evita eventualele conflicte de interese?
