Întrebarea pentru timpul afectat întrebărilor H-0627/2010
adresată Comisiei
Perioada de sesiune: ianuarie 2011
Articolul 116 din Regulamentul de procedură
Licia Ronzulli
(PPE) Subiect: Strategia pentru egalitatea între femei și bărbați 2010-2015
Anul trecut, la 21 septembrie, Comisia a prezentat strategia pentru egalitatea între femei și bărbați 2010-2015.
Potrivit avizului privind viitorul politicii în materie de egalitate de gen după 2010 („ Opinion on the Future of Gender Equality Policy after 2010”), faptul că nici în cadrul bugetului UE, nici în cel al statelor membre nu există articole specifice dedicate activităților vizând egalitatea de gen constituie un punct critic important în ceea ce privește urmărirea obiectivelor strategiei.
Poate Comisia comunica modul în care consideră că este oportun să intervină?
În majoritatea statelor membre, femeile continuă să fie subreprezentate în procesele și pozițiile de luare a deciziilor.
Ce acțiuni intenționează să întreprindă Comisia pentru a mări prezența femeilor în poziții decizionale?
Se află în prezent în stadiu de examinare inițiative concrete vizând promovarea temei egalității de gen în rândul tinerei generații?
Consideră Comisia că este oportună propunerea finanțării unor linii de acțiune specifice în acest sens, spre exemplu în cadrul programelor europene dedicate formării sau prin intermediul utilizării noilor tehnologii?
