30.6.2008
PROPUNERE DE RECOMANDARE A PARLAMENTULUI EUROPEAN ADRESATĂ CONSILIULUI
în conformitate cu articolul 114 alineatul (1) din Regulamentul de procedură
de Panayiotis Demetriou
în numele Grupului PPE-DE
privind crearea unui spaţiu UE al justiţiei penale
Recomandarea Parlamentului European adresată Consiliului privind crearea unui spaţiu UE al justiţiei penale
Parlamentul European,
–
având în vedere articolele 6 şi 29, articolul 31 alineatul (1) şi articolul 34 alineatul (2) literele (a) şi (b) din TUE, Carta Drepturilor Fundamentale a Uniunii Europene, în special articolele 47, 48, 49 şi 50 şi Convenţia europeană pentru protecţia drepturilor omului şi a libertăţilor fundamentale, în special articolele 5, 6, 7 şi 13,
–
având convingerea fermă că trebuie intensificat dialogul asupra acestor chestiuni cu parlamentele naţionale, societatea civilă şi autorităţile judecătoreşti,
–
având în vedere Comunicarea Comisiei referitoare la crearea unui forum de discuţie pe tema politicilor şi practicilor UE în domeniul justiţiei COM (2008) 38 final. şi Comunicarea Comisiei privind formarea judiciară în UE COM (2006) 356 final. ,
–
având în vedere Comunicarea Comisiei intitulată „Către o strategie europeană în domeniul e-justiţiei” COM (2008) 329 final. ,
–
având în vedere recomandările anterioare adresate de Parlamentul European Consiliului Recomandare adresată Consiliului şi Consiliului European privind viitorul spaţiu al libertăţii, securităţii şi justiţiei, precum şi măsurile necesare pentru a consolida legitimitatea şi eficienţa acestuia, JO C 166 E, 7.7.2005, p.
58-63; recomandarea adresată Consiliului privind calitatea justiţiei penale şi armonizarea dreptului penal în statele membre, JO C 304 E, 1.12.2005, p.
109-113. ,
–
în vederea identificării modalităţii optime de a crea un spaţiu UE al justiţiei penale,
–
având în vedere articolul 114 alineatul (1) din Regulamentul său de procedură,
A.
întrucât competenţele judiciare se înscriu clar în sfera naţională a statelor membre,
B.
întrucât cooperarea judiciară cotidiană în domeniul penal este încă bazată pe instrumente de asistenţă reciprocă precum Convenţia din 2000 privind asistenţa reciprocă în materie penală http://eur-lex.europa.eu/LexUriServ/LexUriServ.do?uri=OJ:C:2000:197:0001:0023:EN:PDF şi Convenţia Consiliului Europei privind asistenţa reciprocă în materie penală http://conventions.coe.int/Treaty/en/Treaties/Html/030.htm. ,
C.
întrucât aplicarea principiului recunoaşterii reciproce este departe de a fi fost deplin realizată, în special în cea ce priveşte obţinerea de probe în procesele penale şi în procedurile pentru recunoaşterea măsurilor pre şi postjudiciare,
D.
întrucât, pentru a fi eficient, spaţiul UE al justiţiei penale trebuie să utilizeze noile tehnologii şi mijloacele oferite de internet pentru a implementa politicile UE,
E.
întrucât protecţia drepturilor precum cel de a avea un proces echitabil, prezumpţia de nevinovăţie, dreptul la apărare, drepturile victimelor infracţiunilor şi principiul ne bis in idem este esenţială în procesele penale în care sunt în joc libertăţile fundamentale,
F.
întrucât transpunerea efectivă în practică a acestor drepturi depinde în mare măsură de crearea unei culturi judiciare europene comune, bazată pe principii comune şi pe încredere reciprocă în domeniul judiciar,
G.
întrucât, pentru a instaura încrederea reciprocă şi a crea o cultură judiciară europeană, este absolut necesară o procedură eficientă de evaluare a justiţiei,
H.
întrucât rolul instanţelor naţionale devine din ce în ce mai important în combaterea infracţionalităţii transnaţionale, deopotrivă cu protecţia drepturilor şi a libertăţilor fundamentale,
I.
întrucât formarea în domeniul judiciar joacă un rol crucial în edificarea încrederii reciproce şi în crearea unei culturi judiciare europene comune,
1.
adresează Consiliului următoarele recomandări:
(a) să analizeze împreună cu PE situaţia actuală a cooperării judiciare în materie penală la nivelul UE, luând în considerare atât deficienţele, cât şi progresele;
(b) să aplice efectiv principiul recunoaşterii reciproce în domeniul justiţiei penale, evaluând situaţia implementării mandatului european de arest;
(c) să creeze, împreună cu PE, un comitet de experţi (jurişti) care să aibă drept sarcină pregătirea unui studiu al asemănărilor şi diferenţelor dintre sistemele de drept penal ale statelor membre şi să prezinte propuneri pentru a dezvolta un adevărat spaţiu UE al justiţiei penale;
(d) să-şi reia fără întârziere lucrările legate de garanţiile procedurale în procedurile penale;
(e) să acorde atenţia necesară avantajelor oferite de noile tehnologii;
(f) să ia de urgenţă măsuri pentru a promova crearea unei adevărate culturi judiciare europene în materie penală, concentrându-se asupra formării în domeniul judiciar şi asupra procedurilor de evaluare a calităţii şi a eficienţei justiţiei;
2.
încredinţează Preşedintelui sarcina de a transmite prezenta recomandare Consiliului şi, spre informare, Comisiei, precum şi guvernelor …
