ÎNTREBARE ORALĂ H-0469/09
pentru timpul afectat întrebărilor din perioada de sesiune decembrie 2009
în conformitate cu articolul 116 din Regulamentul de procedură
de
Ivo Belet
Comisiei
Subiect: Viitorul automobilelor electrice
Viitoarea Comisie va trebui, printre altele, să se angajeze pentru continuarea eforturilor menite să asigure dezvoltarea unei economii cu niveluri scăzute de emisii de CO2, prevăzând îndeosebi delimitarea emisiilor de carbon de aprovizionarea cu electricitate şi de sectorul transporturilor şi promovarea dezvoltării automobilelor electrice fără emisii.
Ce măsuri intenţionează Comisia să ia pentru a realiza aceste ambiţii ?
Ce iniţiative prevede Comisia pentru accelerarea introducerii automobilelor electrice ?
Ce iniţiative prevede Comisia pentru dezvoltarea rapidă a unei reţele de surse de alimentare pentru automobilele electrice ?
Cum concepe Comisia rolul bateriilor maşinilor electrice în contextul necesităţii păstrării echilibrului între oferta şi cererea de energie electrică ?
Consideră Comisia că şi Băncii Europene de Investiţii îi revine un rol în acest domeniu ?
