Alegerile din Rusia: deputații cer organizarea de noi alegeri, libere și corecte
Relaţii externe
Şedinţe plenare
2011-12-14 - 13:48
István PERGER BXL (+32) 2 28 40924 STR (+33) 3 881 74845 PORT (+32) 498 98 33 30 EMAIL foreign-press@europarl.europa.eu Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Parlamentul European cere organizarea unor noi alegeri, libere si corecte, precum și o investigare imediată și completă a informațiilor din rapoartele care se referă la frauda și intimidarea folosite în alegerile din Rusia, la 4 decembrie, și salută demonstrațiile din Rusia ca expresie a voinței populare, printr-o rezoluție adoptată miercuri, 14 decembrie.
Deputații europeni subliniază că desfășurarea alegerilor au arătat că Rusia nu îndeplinește standardele alegerilor așa cum sunt ele definite de OSCE și și-au exprimat adânca îngrijorare cu privire la rapoartele care indică fraudă, la analizele preliminare ale raportului OSCE/ODIHR privind încălcări procedurale, lipsa de imparțialitate a presei, hărțuirea monitorilor independenți și lipsa separației dintre partid și stat.
Rezoluția subliniază că procesul de înregistrare a dus la excluderea mai multor partide din opoziție și a subminat serios libertatea de asociere, competiția politică și pluralismul încă de la început.
Parlamentul cere organizarea de noi alegeri libere și corecte după înregistrarea tuturor partidelor de opoziție.
Deputații salută demonstrațiile din Rusia ca o expresie a voinței poporului rus de a se bucura de democrație și condamnă represiunea de către poliție a demonstrațiilor pașnice.
Parlamentul cere o investigare imediată și completă a tuturor informațiilor expuse in rapoarte privind fraudă si intimidare, precum și penalizarea celor găsiți vinovați.
Parlamentul cere Președintelui Consiliului European, Președintelui Comisiei și Înaltului Reprezentant pentru politică externă să ridice aceste chestiuni la Summitul UE-Rusia care se va desfășura la 15 decembrie.
Deputații au reiterat preocuparea privind situația drepturilor omului în Rusia, absența statului de drept și a unei justiții independente.
Rezoluția cere UE și Rusiei să accelereze negocierea noului Acord de Parteneriat si Colaborare.
Parlamentul European dorește un Acord cu prevederi legale obligatorii care să includă toate domeniile legate de democrație, statul de drept și respectarea drepturilor omului.
Rezoluția subliniază importanța impulsionării parteneriatului energetic cu Rusia și subliniază că furnizarea de resurse naturale nu trebuie să fie folosită ca instrument politic.
În final, rezoluția mai subliniază că provocările internaționale, în special cele legate de situația din Siria și Iran, nu pot fi rezolvate fără o abordare coordonată care să includă și Rusia.
20111214IPR34088 Textele adoptate vor fi disponibile aici (selectați 14 decembrie 2011) Urmăriți înregistrarea dezbaterii (selectați 13 decembrie 2011)
RO
1
LINK
/activities/plenary/ta/calendar.do?language=RO
RO
2
LINK
/ep-live/ro/plenary/search-by-date
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
