Punctele esenţiale ale sesiunii plenare - Strasbourg, 2-5 februarie 2009
Instituţii
2009-02-02 - 18:56
Punctele esenţiale ale sesiunii plenare: sancţionarea angajatorilor de imigranţi ilegali, a doua analiză strategică a situaţiei energetice în UE, sesiune solemnă cu preşedintele Autorităţii Naţionale Palestiniene, Mahmud Abbas, repatrierea deţinuţilor de la Guantanamo şi presupusele activităţi CIA pentru transportarea şi detenţia ilegală de prizonieri, situaţia din Kosovo şi rolul UE si efectele crizei financiare asupra industriei de automobile.
Sancţionarea angajatorilor de imigranţi ilegali - raportor Claudio Fava (PSE, Italia)
În Uniunea Europeană lucrează între 4.5 şi 8 milioane de imigranţi ilegali în sectoare precum construcţii, agricultură, turism.
Potrivit noii propuneri de directivă, angajatorii acestora vor fi sancţionaţi, în timp ce imigranţilor li se vor oferi condiţii legale de muncă.
Raportul va fi votat miercuri.
A doua analiză strategică a situaţiei energetice în UE - raportor Anne Laperouze (ALDE, Franţa)
Parlamentul European va adopta raportul cu privire la analiza strategică a situaţiei energetice în UE, temă ce se va afla pe agenda următorului Consiliu European din martie 2009.
Viitoarea politică energetică a UE ar trebui să includă planuri de acţiune în caz de urgenţă, interconexiuni mai bune între statele membre şi noi obiective privind schimbările climatice, inclusiv creşterea ponderii energiilor regenerabile la 60% din consumul total de energie.
Sesiune solemnă cu preşedintele Autorităţii Naţionale Palestiniene, Mahmud Abbas
În data de 4 februarie, Mahmud Abbas, preşedintele Autorităţii Naţionale Palestiniene, a fost invitat să se adreseze plenului Parlamentului European în contextul Anului Dialogului Intercultural.
Sesiunea solemnă va fi urmată de o conferinţă de presă.
Repatrierea deţinuţilor de la Guantanamo şi presupusele activităţi CIA pentru transportarea şi detenţia ilegală de prizonieri
Consiliul şi Comisia Europeană vor face declaraţii cu privire la repatrierea şi reinstalarea deţinuţilor de la Guantanamo în contextul deciziei preşedintelui SUA, Barack Obama, de a închide acest centru de detenţie.
Pe ordinea de zi se află şi problematica folosirii a unor ţări europene de către CIA pentru transportarea şi deţinerea ilegală de prizonieri.
Situaţia din Kosovo şi rolul UE
Declaraţiile Comisiei şi ale Consiliului cu privire la Kosovo si rolul UE în această regiune vor fi urmate de o dezbatere parlamentară care va începe miercuri, 4 februarie, la orele 15.00.
2050: Viitorul începe azi – recomandări pentru o viitoare politică integrată a protecţiei mediului în UE - raportor (PPE-DE, Germania)
Raportul final al comisiei temporare pentru schimbări climatice oferă recomandări pentru viitoarea politică integrată a protecţiei mediului, subliniind importanţa obiectivului de menţinere a creşterii temperaturii medii globale cu 2˚C. Totodată se solicită reducerea emisiilor de gaze cu efect de seră cu 25-40% până în 2020 şi se recomandă măsuri detaliate ce ar trebui luate în sectorul economic pentru a atinge aceste obiective ambiţioase.
Nediscriminarea pe criterii de gen şi solidaritatea intergeneraţională, raportor Anna Záborská (PPE-DE, Slovacia)
Parlamentul va adopta un raport din iniţiativă proprie referitor la nediscriminarea pe criterii de gen şi solidaritatea intergeneraţională.
Temele abordate în raport se referă la discrepanţa între rata de angajare a femeilor şi cea a bărbaţilor, recunoaşterea muncii de îngrijire realizată de femei şi îmbunătăţirea politicilor de conciliere a vieţii de familie cu activitatea profesională.
Standarde pentru primirea solicitanţilor de azil şi a refugiaţilor: vizitele Comisiei PE pentru libertăţi civile - raportor Martine Roure (PSE, Franţa)
În acest raport, membrii comisiei LIBE fac un bilanţ al vizitelor efectuate în perioada 2005-2008 în centrele de primire din statele membre.
Condiţii de trai scăzute, igienă precară, asistenţă juridică şi medicală insuficientă şi lipsa solidarităţii unor state membre cu ţările aflate la periferia UE sunt câteva din concluziile raportului Roure.
Combaterea exploatării sexuale a copiilor şi a pornografiei infantile - raportor de Roberta Angelilii (UEN, Italia)
Incriminarea manipulării şi acostării copiilor pe internet în scopuri sexuale ("grooming"), clasificarea turismului sexual cu copii drept infracţiune sunt unele dintre măsurile propuse de deputaţii europeni din cadrul comisiei PE pentru libertăţi civile, justiţie şi afaceri interne.
O strategie pentru spaţiile naturale din Europa - raportor Gyula Hegyi (PSE, Ungaria)
Comisia pentru mediu va înainta plenului PE un raport referitor la spaţiile naturale din Europa, solicitând Comisiei Europene să includă conservarea acestora printre priorităţile strategiei privind schimbările climatice.
Parlamentul susţine elaborarea unei strategii specifice privind spaţiile naturale din UE, complementară altor instrumente existente deja în acest domeniu, şi subliniază importanţa consolidării reţelei Natura 2000.
Norme privind introducerea pe piaţă şi utilizarea furajelor - raportorul Friedrich-Wilhelm Graefe zu Baringdorf (Grupul Verzilor, Germania)
Parlamentul European va vota cu privire la propunerea de regulament privind introducerea pe piaţă şi utilizarea furajelor, prin care se intenţionează o modernizare a cadrului legal al circulaţiei şi etichetării materiilor prime ale furajelor.
Acţiuni de informare şi promovare pentru produsele agricole pe piaţa internă - raportor Constantin Dumitriu (PPE-DE, România)
Parlamentul European va adopta, în procedura de consultare, raportul cu privire la modificarea unui regulament ce se referă la acţiunile de informare şi promovare pentru produsele agricole pe piaţa internă şi în ţările terţe.
Întrebări orale
Protecţia minorităţilor naţionale tradiţionale, etnice şi imigrante în Europa (marţi, 3 februarie, orele 21.00).
Efectele crizei financiare asupra industriei de automobile (miercuri, 4 februarie, orele 15.00).
Declaraţiile Comisiei şi ale Consiliului cu privire la protecţia consulară a cetăţenilor UE în ţări terţe.
Articolul 20 al Tratatului CE oferă tuturor cetăţenilor UE dreptul la protecţie diplomatică şi consulară din partea unui alt stat membru dacă statul membru de origine nu deţine o misiune diplomatică în statul terţ.
Comisia Europeană doreşte să îmbunătăţească informaţia disponibilă cetăţenilor şi să creeze "birouri comune" ale statelor membre în state terţe.
Drepturile omului în lume
Sesiunea plenară se va încheia cu trei dezbateri referitoare la situaţia drepturilor omului în lume.
Subiectele aflate pe agendă sunt: Sri Lanka, Filipine şi situaţia refugiaţilor din Burma/Myanmar în Tailanda.
20090129IPR47482 Avanpremiera online EP Live (sesiunea în direct) EuroparlTV
RO
2
LINK
/wps-europarl-internet/faces/live/live-video.jsp?language=ro
RO
3
LINK
http://www.europarltv.europa.eu/StartPage.aspx
-//EP//TEXT IM-PRESS 20081217BRI45149 FULL-TEXT NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
