Preşedintele Buzek în vizită oficială în România
Instituţii
2010-06-10 - 15:33
Preşedintele Buzek în plenul Parlamentului României, miercuri 9 iunie 2010 Preşedintele Parlamentului European, Jerzy Buzek, a întreprins o vizită oficială la Bucureşti miercuri 9 iunie.
Pe parcursul întregii zile, dânsul s-a întâlnit cu preşedintele României, Traian Băsescu, cu preşedintele Senatului, Mircea Geoană, cu preşedintele Camerei Deputaţilor, Roberta Anastase si cu premierul Emil Boc.
Domnul Buzek a participat de asemenea la o dezbatere cu studenţi din România organizată la Biblioteca Centrală Universitară.
În cadrul vizitei sale, preşedintele Buzek a oferit cetăţenilor români un mesaj clar de solidaritate din partea Uniunii Europene: „România se confruntă cu mari dificultăţi economice, din acest motiv este necesar un plan se austeritate sever. [...]
Avem nevoie de reforme nu doar în România - întreaga Europă trebuie să strângă cureaua.
Eforturile autorităţilor române de a atenua criza nu sunt uşoare insa sunt necesare.
Uniunea Europeana le susţine.
Avem nevoie de mai multă transparenţă şi coerenţa în modul în care ne coordonăm politica economică.
Trebuie să construim o politică economică unitară care să însoţească uniunea monetară", a subliniat preşedintele Parlamentului European în mesajul său.
Domnul Buzek a subliniat că statele membre ale UE nu trebuie să uite, în faţa dificultăţilor cu care se confruntă, că se află sub umbrela de solidaritate a UE, evocând de asemenea responsabilitatea elitelor politice în realizarea tuturor reformelor necesare.
Preşedintele Parlamentului European a arătat că Uniunea Europeană trebuie să privească spre viitor, să realizeze o creştere economică prin transformări structurale, inovaţie tehnologică, si mai ales prin investiţia în educaţie şi cercetare.
Dânsul a arătat de asemenea că UE va trebui să-şi definească curând următorul cadru financiar multianual, subliniind totodată că va trebui găsit un echilibru între o economie bazată pe cunoaştere si care să respecte cerinţele de mediu şi continuarea Politicii Agricole Comune şi a Politicii de Coeziune.
Prezent în plenul Parlamentului României, Jerzy Buzek a fost decorat de Preşedintele Camerei Deputaţilor, Roberta Anastase, cu Medalia Parlamentului României, pentru „tot ceea ce reprezintă şi pentru tot ceea ce a făcut pentru construcţia europeană".
Dezbaterea cu studenţii organizată de Biroul Parlamentului European în România şi Institutul European Român la Biblioteca Centrală Universitară a oferit studenţilor posibilitatea de a intra într-un dialog direct şi deschis cu Preşedintele Parlamentului European, care le-a expus viziunea sa asupra construcţiei europene si asupra viitorului Uniunii Europene.
20100607STO75584 Discursul preşedintelui Parlamentului European adresat preşedintelui României (în engleză)
RO
1
PHOTO
20100610PHT75816.jpg
RO
2
LINK
/president/view/en/press/speeches/sp-2010/sp-2010-June/speeches-2010-June-1.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
