P6_TA(2008)0581
Raportul special nr.
8/2007 al Curţii de Conturi Europene privind cooperarea administrativă în domeniul TVA-ului
A6-0427/2008
Rezoluţia Parlamentului European din 4 decembrie 2008 referitoare la Raportul special nr.
8/2007 al Curţii de Conturi Europene privind cooperarea administrativă în domeniul taxei pe valoarea adăugată ( 2008/2151(INI) )
Parlamentul European
, –
având în vedere Raportul special nr.
8/2007 al Curţii de Conturi Europene privind cooperarea administrativă în domeniul taxei pe valoarea adăugată, însoţit de răspunsurile Comisiei JO C 20, 25.1.2008, p.
1.
,
–
având în vedere Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităţilor Europene JO L 163, 23.6.2007, p.
17.
,
–
având în vedere articolul 45 din Regulamentul său de procedură,
–
având în vedere raportul Comisiei pentru control bugetar şi avizul Comisiei pentru afaceri economice şi monetare ( A6-0427/2008 ),
A.
întrucât evaziunea şi fraudele în materie de taxă pe valoarea adăugată (TVA) nu afectează doar finanţarea bugetelor statelor membre, ci şi sistemul de resurse proprii al UE, în măsura în care reducerile resurselor proprii provenind din TVA trebuie să fie compensate de o creştere a resurselor provenind din venitul naţional brut (VNB) şi astfel denaturările cauzate de fraudele în materie de TVA afectează echilibrul general al sistemului de resurse proprii;
B.
întrucât, în Comunicarea sa din 31 mai 2006 privind necesitatea elaborării unei strategii coordonate pentru intensificarea luptei împotriva fraudei fiscale ( COM(2006)0254 ), Comisia a observat că statele membre nu exploatează suficient posibilităţile de cooperare administrativă oferite prin consolidarea cadrului juridic în conformitate cu Regulamentul (CE) nr.
1798/2003 Regulamentul (CE) nr.
1798/2003 al Consiliului din 7 octombrie 2003 privind cooperarea administrativă în domeniul taxei pe valoarea adăugată (JO L 264, 15.10.2003, p.
1).
şi a considerat că nivelul cooperării administrative este disproporţionat faţă de volumul tranzacţiilor comerciale intracomunitare;
C.
întrucât analiza din Raportul special nr.
8/2007 Curţii de Conturi privind întrebarea dacă schimburile de informaţii dintre statele membre sunt realizate în timp util şi în mod eficace şi dacă există structuri şi proceduri administrative adecvate pentru a sprijini cooperarea administrativă a confirmat că principalul obiectiv al Regulamentului (CE) nr.
1798/2003, şi anume o cooperare administrativă eficace pentru a combate evaziunea în materie de TVA, nu a fost îndeplinit,
1.
salută Raportul special nr.
8/2007 al Curţii de Conturi, care prezintă o evaluare independentă a cooperării administrative în combaterea evaziunii şi fraudelor în materie de TVA şi analizează foarte detaliat performanţele statelor membre şi rolul Comisiei; concluzionează, pe baza constatărilor Curţii de Conturi, că Regulamentul (CE) nr.
1798/2003 nu reprezintă un instrument eficient de cooperare administrativă deoarece unele state membre împiedică punerea sa în aplicare, iar rolul Comisiei este limitat;
Cuantificarea fraudei în materie de TVA
2.
este conştient de faptul că valoarea actuală a evaziunii şi a fraudelor în materie de TVA este dificil de evaluat, deoarece multe state membre ori nu colectează, ori nu publică date; constată că, în conformitate cu estimările citate de Curtea de Conturi, pierderile de venituri din TVA s-au ridicat la 17 miliarde EUR în Germania în 2005 şi la 18,2 miliarde EUR în Regatul Unit în exerciţiul financiar 2005-2006; constată că valoarea fraudelor în materie de TVA ar putea depăşi volumul bugetului anual total al Comunităţii;
3.
salută iniţiativa Comisiei de a lansa un studiu în vederea obţinerii unor estimări clare privind valoarea fraudelor fiscale, inclusiv în materie de TVA, din diferitele state membre; invită Comisia să informeze comisiile competente ale Parlamentului despre constatările studiului imediat ce acestea vor fi disponibile;
4.
îndeamnă Consiliul şi Comisia să acorde o mai mare prioritate dezvoltării unei abordări comune pentru a cuantifica şi a analiza fraudele în materie de TVA, prin care să se poată evalua dacă măsurile luate de statele membre împotriva evaziunii şi fraudelor în materie de TVA sunt eficiente sau dacă aceste măsuri cauzează doar o deplasare a fraudelor în materie de TVA spre alte sectoare economice sau spre alte state membre;
5.
solicită Consiliului, Comisiei şi statelor membre să ia pe deplin în considerare recomandările Comitetului de contact al instituţiilor supreme de audit din Uniunea Europeană din decembrie 2007, care includ propuneri privind modul în care statele membre ar putea ameliora estimările pe care le efectuează şi privind modul în care s-ar putea concepe un model unic de estimare a fraudelor în materie de TVA;
Deficienţe în acţiunile întreprinse de autorităţile statelor membre
6.
este preocupat de deficienţele identificate de Curtea de Conturi în ceea ce priveşte cooperarea administrativă dintre statele membre în domeniul TVA-ului;
7.
este preocupat de observaţia Curţii de Conturi conform căreia în anumite state membre nu au existat cerinţe de bază privind o cooperare eficientă; constată în special următoarele deficienţe:
-
aproape jumătate din cererile de informaţii dintr-un stat membru către alt stat membru nu au primit răspuns în termenul actual de trei luni;
-
structura organizatorică a birourilor centrale de legătură, principalele canale pentru schimbul de informaţii, a contribuit la apariţia întârzierilor; Italia şi Ţările de Jos şi-au împărţit birourile centrale de legătură între mai multe departamente fără a le coordona în mod eficient, iar Germania şi-a împărţit biroul central de legătură în mai multe servicii fără a informa celelalte state membre în mod corespunzător;
-
există diferenţe semnificative între numărul de cereri de informaţii pe care un stat membru declară că le-a primit şi numărul de cereri pe care alte state membre declară că i le-au trimis; Italia a susţinut că a primit cu 54% mai puţine cereri, iar Germania cu 32% mai multe cereri decât au susţinut alte state membre că le-ar fi trimis în 2005;
8.
îndeamnă statele membre să garanteze schimbul de informaţii prompt realizat la cerere; are convingerea că modificările propuse la Directiva privind TVA-ul Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p.
1).
şi la Regulamentul (CE) nr.
1798/2003, care au drept scop reducerea termenelor pentru colectarea şi schimbul de informaţii, îşi vor produce toate efectele doar dacă statele membre care nu au făcut deja acest lucru instituie mecanisme de monitorizare pentru a garanta că cererile primesc răspuns în timp util; solicită Comisiei să îl informeze despre progresele făcute de statele membre în instituirea mecanismelor de monitorizare şi să evalueze eficacitatea acestora;
9.
solicită Consiliului să abordeze problema discrepanţei dintre numărul de cereri de informaţii pe care un stat membru declară că le-a primit şi numărul de cereri pe care alte state membre declară că i le-au trimis şi să soluţioneze urgent această problemă;
10.
recomandă Comisiei ca, în contextul programelor naţionale de reformă din cadrul Strategiei de la Lisabona, statele membre să prezinte rapoarte altor state membre cu privire la punerea în aplicare a cerinţelor în materie de transmitere de date; consideră că este important, în cazul în care furnizarea datelor între statele membre este afectată de întârzieri sistematice, să se iniţieze proceduri privind încălcarea dreptului comunitar de către Comisie împotriva statelor membre care se fac vinovate de întârzieri în furnizarea datelor;
11.
invită Comisia să faciliteze schimbul continuu de bune practici şi coordonarea dintre statele membre în ceea ce priveşte structura de organizare a cooperării administrative;
12.
invită statele membre să exploateze la maxim posibilitatea de a delega competenţe în ceea ce priveşte schimbul de informaţii către birourile fiscale locale pentru a accelera şi a îmbunătăţi calitatea cooperării; remarcă faptul că în 2007 Comisia a pus la dispoziţie un canal securizat de informaţii electronice între birourile locale din diferite state membre;
13.
recunoaşte faptul că, în vederea combaterii fraudei fiscale, cooperarea administrativă la nivelul Uniunii Europene este un instrument esenţial; încurajează statele membre să exploateze la maxim posibilitatea instituirii unei cooperări administrative eficace între administraţiile fiscale locale, inclusiv prin mijloacele de comunicare electronică;
14.
observă că Belgia a fondat Eurocanet (European Carousel Network) pentru a îmbunătăţi schimbul spontan de informaţii; observă că, între timp, 24 de state membre au ajuns să participe la acest schimb de informaţii privind societăţile suspectate de a fi implicate în fraude cu firme fantomă;
15.
observă că, conform experţilor, Eurocanet permite administraţiilor financiare să detecteze fraudele în materie de TVA mai repede, deoarece permite un schimb de informaţii cuprinzător, foloseşte autorităţile belgiene ca punct central de coordonare şi prevede implicarea serviciilor operaţionale administrative anti-fraudă;
16.
observă, cu toate acestea, că eficienţa Eurocanet este redusă din cauza faptului că la această reţea nu participă trei state membre mari, şi anume Germania, Italia şi Regatul Unit; solicită Germaniei, Italiei şi Regatului Unit să se alăture reţelei Eurocanet;
17.
este preocupat de depistarea de către Curtea de Conturi a unor deficienţe serioase în ceea ce priveşte Sistemul de schimb de informaţii privind TVA (VIES) din cauza unor întârzieri în culegerea şi captarea datelor şi a unor probleme în corectarea datelor greşite; solicită statelor membre şi Comisiei să remedieze urgent aceste deficienţe până la sfârşitul anului 2008;
18.
nu înţelege de ce, în ciuda eforturilor Comisiei de a facilita încheierea unui acord, statele membre nu au ajuns încă la un acord privind criterii comune pentru anularea numerelor de TVA, deşi posibilitatea retragerii rapide a unui număr de TVA este un element esenţial pentru stoparea şi prevenirea fraudelor fiscale;
19.
regretă neutilizarea suficientă de către statele membre a controalelor simultane şi multilaterale, deşi finanţarea lor este asigurată la nivel comunitar, iar Curtea de Conturi raportează că se pot obţine rezultate bune;
20.
regretă, în special având în vedere deficienţele susmenţionate observate de Curtea de Conturi în ceea ce priveşte Germania, că Germania nu a dat curs cererii de audit a Curţii de Conturi; sprijină punctul de vedere al Curţii de Conturi conform căruia refuzul Germaniei constituie o încălcare a obligaţiilor care îi revin în temeiul Tratatului CE; remarcă începerea de către Comisie în faţa Curţii de Justiţie a procedurilor de încălcare a dreptului comunitar împotriva Germaniei ; invită Curtea de Conturi să realizeze auditul planificat în Germania în cazul în care Curtea de Justiţie constată încălcarea dreptului comunitar;
21.
observă că grupul de lucru pe probleme fiscale al Consiliului a discutat Raportul special al Curţii de Conturi; invită Consiliul să adopte concluzii oficiale privind constatările Curţii de Conturi, după cum a procedat în cazul altor rapoarte speciale în cursul procedurii de descărcare de gestiune a Comisiei, înainte de decembrie 2008;
Măsurile luate în materie de legislaţie comunitară ca urmare a constatărilor Curţii de Conturi
22.
salută propunerea Comisiei de modificare a directivei privind TVA-ul Directiva 2006/112/CE.
şi a regulamentului privind cooperarea administrativă în domeniul TVA-ului Regulamentul (CE) nr.
1798/2003.
care au drept scop accelerarea culegerii şi a schimburilor de informaţii privind tranzacţiile intracomunitare începând cu 2010 şi îndeamnă Consiliul să adopte rapid măsurile propuse;
23.
invită Comisia să prezinte noi propuneri având drept obiectiv consolidarea capacităţii statelor membre de a colecta TVA-ul neachitat, luând măsurile necesare pentru ca, în cazul în care nerespectarea de către comercianţi a obligaţiei de raportare facilitează frauda, aceştia să fie responsabili în solidar pentru pierderile fiscale;
24.
invită Comisia să prezinte noi propuneri privind accesul automat al tuturor statelor membre la anumite date care nu au caracter sensibil deţinute de statele membre cu privire la propriile persoane impozabile şi privind armonizarea procedurilor de înregistrare şi de radiere a persoanelor impozabile supuse TVA-ului, pentru a asigura depistarea rapidă şi radierea persoanelor impozabile înregistrate în mod fals;
Rolul actual al Comisiei şi perspective
25.
observă că, în conformitate cu Regulamentul (CE) nr.
1798/2003, Comisia evaluează funcţionarea cooperării administrative şi centralizează experienţa statelor membre; ia act de intenţia Comisiei de a institui un sistem de monitorizare cu indicatori cuantificabili pentru a evalua dacă statele membre sunt capabile şi dacă îşi furnizează de fapt asistenţă reciprocă; solicită Comisiei să informeze Parlamentul despre situaţia de fapt înainte de viitoarea procedură de descărcare de gestiune;
26.
observă că Comisia nu are acces la conţinutul informaţiilor schimbate în temeiul Regulamentului (CE) nr.
1798/2003, ci se limitează la întreţinerea şi la dezvoltarea reţelei de comunicaţii; este de acord cu Curtea de Conturi că acest fapt afectează capacitatea Comisiei de a detecta cauza problemelor şi de a prezenta soluţii;
27.
constată că statele membre refuză că acorde Comisiei (OLAF) acces la conţinutul datelor schimbate în temeiul Regulamentului (CE) nr.
1798/2003 şi la datele schimbate în cadrul Eurocanet; ia act de poziţia Comisiei (OLAF) conform căreia, dacă i s-ar oferi acces la date, ar genera o valoare adăugată semnificativă prin analizarea din perspectivă comunitară a tendinţelor şi a sistemelor frauduloase detectate recent;
28.
remarcă faptul că Europol a deschis în aprilie 2008 un dosar de lucru analitic privind fraudele intracomunitare cu firme fantomă, care are drept scop identificarea persoanelor care organizează fraude, descoperirea reţelelor criminale ale acestora şi analizarea celor mai obişnuite forme de fraude intracomunitare cu firme fantomă;
29.
ia act de Concluziile Consiliului ECOFIN din 7 octombrie 2008, în cadrul căruia s-a convenit instituirea unui nou mecanism pentru îmbunătăţirea cooperării dintre statele membre pentru combaterea fraudelor în materie de TVA, aşa-numitul "Eurofisc"; remarcă faptul că "Eurofisc" ar urma să se bazeze pe Eurocanet; remarcă, în continuare că, în conformitate cu orientările adoptate de Consiliul ECOFIN, Eurofisc ar trebui să fie o reţea descentralizată pentru schimbul de informaţii între statele membre, ar implica toate statele membre în sistem de voluntariat şi ar fi organizat cu acordul statelor membre participante şi cu sprijinul Comisiei;
30.
este de acord că este necesar un impuls politic puternic pentru a realiza îmbunătăţiri substanţiale în cooperarea privind combaterea fraudelor în materie de TVA; are, cu toate acestea, convingerea că introducerea Eurofisc poate aduce valoare adăugată doar dacă participarea este obligatorie pentru toate statele membre pentru a evita problemele întâmpinate de Eurocanet şi dacă Comisia participă pe deplin la activităţile Eurofisc şi joacă un rol de coordonare;
31.
solicită Consiliului să continue negocierile legate de propunerea de regulament privind asistenţa administrativă reciprocă în materie de combatere a fraudelor care afectează interesele financiare ale Comunităţii Europene, inclusiv a fraudelor în materie de TVA, care ar oferi un cadru detaliat cooperării administrative multidisciplinare pentru combaterea fraudelor;
32.
invită serviciile responsabile ale Comisiei, DG Impozitare şi Uniune Vamală şi Oficiul European de Luptă Antifraudă (OLAF), să creeze o forţă de acţiune pentru examinarea următoarelor aspecte:
–
cum poate Comisia să realizeze sinergii între diferitele servicii angajate în combaterea fraudelor în materie de TVA pentru a evita dublarea eforturilor şi concurenţa dintre diferite servicii?
–
în ce măsură ar trebui să i se ofere Comisiei acces la conţinutul informaţiilor schimbate între statele membre?
–
ar putea Comisia să devină un organism central de coordonare a cooperării administrative dintre statele membre şi, dacă da, în ce mod?
–
cum ar putea fi corelate activităţile Comisiei în combaterea fraudelor în materie de TVA cu activităţile Europol şi Eurojust?
Consolidarea cooperării între autorităţile judiciare
33.
solicită statelor membre să elimine obstacolele juridice din dreptul naţional care împiedică desfăşurarea urmăririi penale transfrontaliere, în special în cazurile în care pierderile în materie de TVA se înregistrează în alt stat membru;
34.
observă că, conform datelor furnizate de Comisie, veniturile comunitare provenite din resursa proprie TVA sunt protejate în baza Convenţiei privind protejarea intereselor financiare ale Comunităţii Europene din 1995 JO C 316, 27.11.1995, p.
49.
; observă că, în 1997, Consiliul a adoptat un raport explicativ care excludea în mod explicit TVA-ul din domeniul de aplicare al convenţiei respective; observă că raportul explicativ nu are efecte opozabile din punct de vedere juridic; invită Consiliul să îşi revizuiască interpretarea în scopul înlăturării obstacolelor de natură juridică ce împiedică desfăşurarea urmăririi penale în cazul fraudelor transfrontaliere în materie de TVA;
°
° °
35.
încredinţează Preşedintelui sarcina de a transmite prezenta rezoluţie Consiliului, Comisiei, Curţii de Conturi, Europol şi Eurojust, precum şi guvernelor şi parlamentelor statelor membre.
