Punctele esenţiale ale sesiunii plenare
Instituţii
2008-10-21 - 10:05
Cele mai importante puncte aflate pe ordinea de zi a sesiunii plenare (20-23 octombrie 2008) sunt: rezultatele Consiliului European, prima lectură a bugetului UE pentru 2009, decernarea premiul LUX, premiul Parlamentului European pentru cinematografie, crearea unui cadru normativ care să protejeze lucrătorii temporari, principii comune legate de stabilirea taxelor pentru aeroporturi.
Rezultatele Consiliului European, dezbatere cu preşedintele Sarkozy
Preşedinţia franceză şi Comisia vor prezenta Parlamentului European concluziile adoptate la Consiliul European, pe a cărui ordine de zi se află următoarele teme: criza financiară, Tratatul de la Lisabona, Pactul european pentru migraţie şi azil, securitatea energetică a UE şi follow-up la reuniunea extraordinară din 1 septembrie a Consiliului European cu privire la situaţia din Georgia.
PE va adopta două rezoluţii în acest sens, dintre care una referitoare la criza financiară.
Prima lectură a bugetului UE pentru 2009
Comisia PE pentru buget a adoptat un raport cu privire la bugetul UE pentru 2009.
Deputaţii au mărit nivelul mijloacelor financiare propuse de Comisie, având în vedere reducerile efectuate de Consiliu, din cauza cărora va fi imposibil ca Uniunea să îşi respecte angajamentele asumate.
Creşterea economică şi ocuparea a forţei de muncă, lupta împotriva schimbărilor climatice şi consolidarea siguranţei şi securităţii cetăţenilor Uniunii Europene şi dimensiunea socială a Uniunii, sunt priorităţile Parlamentului European pentru bugetul 2009.
Decernarea premiului LUX pentru cinema
Delta, Le silence de Lorna (Tăcerea Lornei) şi Obcan Havel se află în competiţie pentru premiul LUX din acest an.
Cu acest premiu Parlamentul European doreşte să faciliteze circularea filmelor europene şi încurajarea cinematografiei în cadrul pieţei comune.
Decernarea premiului LUX 2008 va avea loc în data de 22 octombrie.
Un nou cadru normativ pentru protejarea lucrătorilor temporari
Parlamentul European va adopta o propunere de directivă care stabileşte cadrul normativ pentru protejarea lucrătorilor temporari: egalitatea de tratament faţă de lucrătorii temporari în raport cu alţi lucrători, dreptul de a fi informaţi cu privirea la posturi vacante, accesul la facilităţi colective (cantină, grădiniţe, transport) şi posibilităţi de formare profesională.
Taxe aeroportuare
Parlamentul European va adopta un raport legislativ ce stabileşte principii comune pentru stabilirea taxelor aeroportuare din UE.
Deputaţii consideră că aceste reguli trebuie aplicate aeroporturilor ale căror trafic anual depăşeşte 5 milioane de pasageri, în timp ce Comisia propusese iniţial pragul de 1 milion de pasageri.
Cu toate acestea, indiferent de numărul pasagerilor, directiva se va aplica celui mai mare aeroport din fiecare stat membru.
Internet mai sigur pentru copii
Parlamentul European va dezbate, în 20 octombrie, un raport elaborat de Roberta Angelilli (UEN, Italia) referitor la stabilire a unui program comunitar multianual privind protecţia copiilor care utilizează internetul şi alte tehnologii de comunicare.
20081017IPR39864
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
