Tradiţii speciale de Paşte
Cultură
2010-03-31 - 14:58
După cum se observă şi in fotografie, stropitul femeilor este o tradiţie comună Europei Centrale, în acest caz Ungaria. ©BELGA_AFP PHOTO_BALINT PORNECZI Paşti este o sărbătoare religioasă şi un simbol al reînnoirii şi al începutului primăverii Eurodeputaţii ne explică secretele ascunse la baza obiceiurilor de Paşte Sărbătoarea Paştelui este strâns legată de tradiţiile şi obiceiurile noastre.
Aceste tradiţii diferă de la o ţară la alta şi au diferite semnificaţii; pe de-o parte este o sărbătoare religioasă, iar pe de altă parte este un simbol al reînnoirii şi al începutului primăverii.
În unele state membre ale UE, obiceiurile cu ocazia Paştelui sunt cu adevărat bizare.
Din acest motiv, am rugat câţiva eurodeputaţi să ne explice secretele ascunse la baza acestora.
Fie că vorbim de încondeiatul ouălelor roşii, de iepuraşii de ciocolată sau de alte obiceiuri mai îndrăzneţe precum arderea brazilor de Crăciun uscaţi sau stropitul fetelor, fiecare ţară are propriile obiceiuri de Paşte, care diferă în funcţie de cultura şi civilizaţia fiecărei naţiuni.
Ciocnitul ouălelor şi legănatul în Letonia
La fel ca şi în România, letonii au obiceiul de a vopsi şi ciocni ouă. „Unul din obiceiurile noastre este vopsitul ouălelor cu produse din natură (ceapă, frunze) şi ciocnitul ouălelor.
Cei a căror coajă de ouă este cea mai rezistenţă, vor trăi cel mai mult", ne-a dezvăluit Roberts Zīle (Conservatorii şi Reformiştii Europeni, Letonia).
Un alt obicei în Letonia este legănatul din dimineaţa de Paşte: „Conform credinţei arhaice, legănatul face referire la fertilitate şi trebuie întreprins neapărat.
De asemenea, legănatul protejează împotriva muşcăturilor de ţânţari şi a tăunilor din timpul verii", a continuat dânsul.
Slovacii şi apa
Pe lângă mâncărurile tradiţionale şi vopsitul ouălelor, băieţii slovaci stropesc fetele cu apă. „De Paşte, fetele sunt stropite cu apă.
Prin acest obicei, băieţii intenţionează să transfere o parte din puterea vitală a apei - unei fete.
Această tradiţie provine din trecut, când strămoşii slavilor se foloseau de simbolismul şi puterea magică a apei", a declarat Miroslav Mikolášik (Grupul Partidului Popular European (Creştin Democrat), Slovacia).
Vasele din Corfu
În Corfu, cu ocazia Paştelui, oamenii aruncă vase din ceramică de la balcon.
Sylvana Rapti (Grupul Alianţei Progresiste a Socialiştilor si Democraţilor din Parlamentul European,Grecia) ne-a explicat: „Sâmbătă dimineaţa la 11, aşteptăm clopotele să bată pentru a anunţa prima înviere a lui Iisus, înainte de cea care are loc în aceeaşi zi la miezul nopţii [...]
Este momentul în care jelim suferinţele Sale prin veselie şi prin zgomotul vaselor de ceramică sparte.
Oamenii aruncă vase de ceramică pline cu apă sau vin de la balcon - sunt mult mai zgomotoase dacă sunt pline.
Cei care vor arunca cele mai mari vase, vor fi răsplătiţi cu aplauzele celorlalţi".
Spargerea ceramicii este menită să aducă noroc, aşadar „culegeţi neapărat o bucată de ceramică întrucât vă va aduce noroc pentru tot restul anului", ne-a sfătuit doamna Rapti.
Dânsa ne-a explicat că „spargerea vaselor simbolizează totodată începutul primăverii şi recoltele ce vor fi culese în vase noi".
20100329STO71434 Paştele: simbol al renaşterii şi reînnoirii Fişa personală: Roberts Zīle Fişa personală: Miroslav Mikolášik Fişa personală: Rapti Sylvana
RO
1
PHOTO
20100329PHT71454.jpg
RO
3
LINK
/members/expert/alphaOrder/view.do?language=RO&id=28615
RO
4
LINK
/members/expert/alphaOrder/view.do?language=RO&id=28178
RO
5
LINK
/members/expert/alphaOrder/view.do?language=RO&id=96925
-//EP//TEXT IM-PRESS 20080319STO24705 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
