ÎNTREBARE ORALĂ H-0067/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Ilda Figueiredo
Comisiei
Subiect: Fondurile comunitare
Gravitatea situaţiei din unele ţări ale Uniunii Europene reclamă măsuri urgente, pe diferite planuri, în primul rând în cel financiar şi monetar, permiţând combaterea cu eficacitate a şomajului, care afectează 23 milioane de persoane şi pauperitatea în care trăiesc peste 85 milioane de persoane.
Este esenţial să se pună accentul pe progresul social, acordându-se prioritate problemei şomajului şi pauperităţii, pentru sprijinirea producţiei şi crearea de oportunităţi ocupaţionale în cadru legal, pentru garantarea coeziunii economice şi sociale, pentru susţinerea financiară a ţărilor care se confruntă cu o situaţie mai gravă, înainte de toate anticipând acordarea de fonduri fără contrapartide naţionale.
În aceste circumstanţe, ar putea Comisia să indice dacă este dispusă să transfere cu maximă urgenţă fondurile comunitare la care au dreptul ţările afectate de grave probleme sociale şi financiare, pentru ca acestea să le poată utiliza fără a fi nevoie de vreo contrapartidă naţională?
