Răspuns dat de dl Reding în numele Comisiei
(18 noiembrie 2011)
Combaterea diferenței de remunerare între sexe este una dintre prioritățile Comisiei în cadrul strategiei sale pentru egalitatea de șanse între femei și bărbați în perioada 2010-2015.
Activitățile de conștientizare sunt esențiale pentru informarea angajaților și a părților interesate cu privire la existența și importanța diferenței de remunerare între femei și bărbați.
În 2009, Comisia a lansat o campanie de conștientizare la nivelul întregii Uniuni Europene referitoare la diferența de remunerare între femei și bărbați, campanie care este încă în curs de desfășurare.
Principalul obiectiv al acestei campanii este de a crește gradul de conștientizare a angajaților, angajatorilor și părților interesate cu privire la existența și importanța diferenței de remunerare între femei și bărbați.
În plus, la 5 din martie 2011, Comisia a organizat pentru prima dată o zi europeană a egalității salariale.
Această zi va fi stabilită în fiecare an, la data corespunzătoare zilelor suplimentare pe care o femeie este obligată să le lucreze în Europa pentru a obține același salariu ca un bărbat, într-un an complet de activitate.
De asemenea, Comisia a lansat recent o inițiativă care va contribui la creșterea gradului de conștientizare a societăților cu privire la diferența de remunerare între femei și bărbați.
Aceasta se va realiza prin promovarea activităților de formare și a schimburilor de bune practici cu privire la „argumentele economice” în favoarea egalității de șanse între femei și bărbați, la care pot participa societăți din toate statele membre.
În ambele cazuri, accentul va fi pus, în special, pe acțiunile care atât direct, cât și indirect vizează combaterea diferenței de remunerare între femei și bărbați.
