FINAL
A6-0004/2007
22.1.2007
***I
Raport
referitor la propunerea de regulament al Parlamentului European şi al Consiliului privind statisticile comunitare din domeniul migraţiei şi protecţiei internaţionale
(COM(2005)0375 – C6‑0279/2005 – 2005/0156(COD))
Comisia pentru libertăţi civile, justiţie şi afaceri interne
Raportor:
Ewa Klamt
PE 371.980v02-00
Legenda simbolurilor utilizate
* Procedura de consultare majoritatea voturilor exprimate
**I Procedura de cooperare (prima lectură) majoritatea voturilor exprimate
**II Procedura de cooperare (a doua lectură) majoritatea voturilor exprimate pentru a aproba poziţia comună majoritatea membrilor care alcătuiesc Parlamentul pentru a respinge sau a modifica poziţia comună
*** Aviz conform majoritatea membrilor care alcătuiesc Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
(i) Procedura de codecizie (prima lectură) majoritatea voturilor exprimate
II.
Procedura de codecizie (a doua lectură) majoritatea voturilor exprimate pentru a aproba poziţia comună majoritatea membrilor care alcătuiesc Parlamentul pentru a respinge sau a modifica poziţia comună
III.
Procedura de codecizie (a treia lectură) majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
Evidenţierea cu caractere cursive simple este o indicaţie pentru serviciile tehnice competente, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Cuprins
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
PROCEDURĂ...........................................................................................................................21
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European şi al Consiliului privind statisticile comunitare din domeniul migraţiei şi protecţiei internaţionale
( COM(2005)0375 – C6‑0279/2005 – 2005/0156(COD) )
(Procedura de codecizie: prima lectură)
Parlamentul European ,
– având în vedere propunerea Comisiei prezentată Parlamentului European şi Consiliului ( COM(2005)0375 )
Nepublicată încă în JO. ,
– având în vedere articolul 251 alineatul (2) şi articolul 285 alineatul (1) din Tratatul CE, în temeiul cărora propunerea a fost prezentată de către Comisie ( C6-0279/2005 ),
– având în vedere articolul 51 din Regulamentul său de procedură,
– având în vedere raportul Comisiei pentru libertăţi civile, justiţie şi afaceri interne ( A6-0004/2007 ),
1. aprobă propunerea Comisiei astfel cum a fost modificată;
2. solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
3. încredinţează Preşedintelui sarcina de a transmite Consiliului şi Comisiei poziţia Parlamentului.
AMENDAMENTELE PARLAMENTULUI
* Textul modificat este evidenţiat prin caractere cursive aldine, iar eliminările sunt indicate prin simbolul următor ▌ *
la propunerea Comisiei de
REGULAMENT AL PARLAMENTULUI EUROPEAN ŞI AL CONSILIULUI
privind statisticile comunitare din domeniul migraţiei şi protecţiei internaţionale
(Text cu relevanţă pentru SEE)
PARLAMENTUL EUROPEAN ŞI CONSILIUL UNIUNII EUROPENE,
având în vedere Tratatul de instituire a Comunităţii Europene, în special articolul 285 alineatul (1),
având în vedere propunerea Comisiei
JO C , , p. . ,
având în vedere avizul Comitetului Economic şi Social European
JO C , , p. . ,
având în vedere avizul Comitetului Regiunilor
JO C , , p. . ,
hotărând în conformitate cu procedura prevăzută la articolul 251 din tratat
JO C , , p. . ,
întrucât:
(1) În concluziile sale, Consiliul Justiţie şi Afaceri Interne din 28-29 mai 2001 a considerat, în ceea ce priveşte analiza comună şi schimburile îmbunătăţite de statistici privind azilul şi migraţia, că este necesar un cadru cuprinzător şi coerent pentru acţiunile viitoare de îmbunătăţire a statisticilor.
(2) În aprilie 2003, Comisia e emis o Comunicare către Consiliu şi Parlamentul European în care prezenta un plan de acţiune pentru colectarea şi analiza statisticilor comunitare în domeniul migraţiei
COM(2003) 179. .
Planul conţinea câteva schimbări importante, destinate să asigure integralitatea şi să îmbunătăţească nivelul de armonizare a statisticilor în cauză.
Conform planului de acţiune, Comisia are ca obiectiv să propună dispoziţii legislative privind statisticile comunitare din domeniul migraţiei şi azilului.
(3) Consiliul European de la Salonic din 20 iunie 2003 a concluzionat că sunt necesare mecanisme mai eficiente pentru colectarea şi analizarea informaţiilor privind migraţia şi azilul în Uniunea Europeană.
(4) În Rezoluţia sa din 6 noiembrie 2003, Parlamentul European a punctat faptul că sunt necesare dispoziţii legislative care să asigure realizarea unor statistici exhaustive necesare pentru dezvoltarea unor politici comunitare echitabile şi eficiente în domeniul migraţiei.
Rezoluţia sprijină planurile Comisiei de a propune dispoziţii legislative privind statisticile din domeniul migraţiei şi azilului.
(5) Extinderea Uniunii Europene a adăugat o nouă dimensiune geografică şi politică amplorii fenomenelor asociate migraţiei.
Ea a dat, de asemenea, un nou impuls cererii de informaţii statistice corecte, armonizate şi disponibile la timp.
Sunt din ce în ce mai necesare, de asemenea, informaţii statistice privind profesiile, educaţia, calificările şi tipurile de activităţi ale migranţilor.
(6) Disponibilitatea unor statistici comunitare armonizate şi comparabile din domeniul migraţiei şi azilului este esenţială pentru dezvoltarea şi monitorizarea legislaţiei şi politicilor comunitare privind imigraţia, azilul şi libera circulaţia a persoanelor.
(7) Este necesar să se consolideze schimbul de informaţii statistice privind azilul şi migraţia şi să se îmbunătăţească calitatea colectării de informaţii statistice şi a rezultatelor statistice care, până în prezent, au avut loc pe baza unor „acorduri tacite”.
(8) Este esenţial să fie disponibile informaţii privind întreaga Uniune Europeană pentru a monitoriza evoluţia şi punerea în aplicare a legislaţiei şi politicilor comunitare.
În general, practicile curente nu sunt suficiente pentru a asigura furnizarea şi diseminarea regulate, oportune şi rapide de date armonizate.
(8a) Prezentul regulament nu se referă la estimări ale numărului de persoane cu rezidenţă ilegală în statele membre.
Statele membre nu ar trebui să furnizeze Comisiei (Eurostat) astfel de estimări sau informaţii privind persoanele cu rezidenţă ilegală, deşi aceste persoane pot fi incluse în grupurile de populaţie care fac obiectul unor anchete.
(8b) În măsura posibilului, definiţiile utilizate în sensul prezentului regulament sunt luate din recomandările Naţiunilor Unite având ca obiect statisticile privind migraţia internaţională, din recomandările Naţiunilor Unite având ca obiect recensământul populaţiei şi al locuinţelor în regiunea CEE sau din legislaţia CE şi ar trebui să fie actualizate în conformitate cu procedurile în vigoare.
(9) Noile nevoi comunitare de statistici din domeniul migraţiei şi azilului fac ca dispoziţiile Regulamentului (CEE) nr.
311/76 al Consiliului din 9 februarie 1976 privind compilarea statisticilor privind muncitorii străini
JO L 39, 14.2.1976, p.
1. să fie depăşite.
(10) Prin urmare, Regulamentul (CEE) nr.
311/76 ar trebui abrogat.
(11) Întrucât obiectivele acţiunilor ce urmează a fi întreprinse în vederea instituirii unor norme comune pentru colectarea şi compilarea statisticilor comunitare din domeniul migraţiei şi protecţiei internaţionale nu pot fi realizate în mod satisfăcător de către statele membre şi, având în vedere amploarea acţiunii, pot fi realizate mai bine la nivelul Comunităţii, aceasta poate adopta măsuri în conformitate cu principiul subsidiarităţii, astfel cum este prevăzut la articolul 5 din tratat.
În conformitate cu principiul proporţionalităţii, astfel cum este enunţat în respectivul articol, prezentul regulament nu depăşeşte ceea ce este necesar pentru atingerea acestor obiective.
(12) Regulamentul (CE) nr.
322/97 al Consiliului din 17 februarie 1997 privind statisticile comunitare constituie cadrul de referinţă pentru dispoziţiile din prezentul regulament.
Regulamentul în cauză impune, în special, conformitatea cu standardele de imparţialitate, fiabilitate, obiectivitate, independenţă ştiinţifică, rentabilitate şi confidenţialitate statistică
JO L 52, 22.2.1997, p.
1 Regulament astfel cum a fost modificat prin Regulamentul (CE) nr.
1882/2003 (JO L 284, 31.10.2003, p.
1). .
(13) Măsurile necesare pentru punerea în aplicare a prezentului regulament ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei
JO L 184, 17.7.1999, p.
23. .
(13a) În special, Comisiei ar trebui să îi fie conferite competenţe pentru a actualiza definiţiile şi pentru a decide cu privire la grupările de date şi la defalcările suplimentare.
Întrucât măsurile respective au aplicare generală şi au ca scop modificarea unor elemente neesenţiale şi completarea prezentului regulament prin adăugarea unor noi elemente neesenţiale, ele ar trebui adoptate în conformitate cu procedura de reglementare şi control, prevăzută la articolul 5a din Decizia 1999/468/CE.
(14) Comitetul pentru programul statistic, înfiinţat prin Decizia 89/382/CEE, Euratom a Consiliului din 19 iunie 1989 de constituire a Comitetului pentru programele statistice ale Comunităţilor Europene
JO L 181, 28.06.89, p.
47. , a fost consultat în conformitate cu articolul 3 din decizia în cauză,
ADOPTĂ PREZENTUL REGULAMENT:
Articolul 1
Obiect
Prezentul regulament stabileşte norme comune pentru colectarea şi compilarea unor statistici comunitare privind:
(a) imigraţia şi emigraţia în şi din teritoriile statelor membre, inclusiv fluxurile provenind de pe teritoriul unui stat membru spre teritoriul unui alt stat membru şi fluxurile dintre un stat membru şi teritoriul unei ţări terţe;
(b) cetăţenia şi ţara naşterii persoanelor ▌care îşi au reşedinţa obişnuită pe teritoriul statelor membre;
(c) procedurile şi procesele administrative şi judiciare aplicate de statele membre în ceea ce priveşte imigraţia, acordarea permiselor de rezidenţă, a cetăţeniei, a azilului şi a altor forme de protecţie internaţională şi prevenire a imigraţiei ilegale.
Articolul 2
Definiţii
(1) În sensul prezentului regulament, se aplică următoarele definiţii:
(a) „reşedinţa obişnuită” înseamnă locul în care o persoană îşi petrece în mod normal perioada zilnică de odihnă, fără a ţine seama de absenţele temporare pentru recreere, vacanţe, vizite la prieteni şi rude, afaceri, tratamente medicale sau peregrinaj religios; sau, în absenţa informaţiilor, locul de reşedinţă legal sau înregistrat;
(b) „imigraţie” înseamnă acţiunea prin care o persoană ▌îşi stabileşte reşedinţa obişnuită pe teritoriul unui stat membru pentru o perioadă care este sau se aşteaptă să fie de cel puţin 12 luni, după ce, în prealabil, a avut reşedinţa obişnuită într-un alt stat membru sau într-o ţară terţă;
(c) „emigraţie” înseamnă acţiunea prin care o persoană ▌care a avut înainte reşedinţa obişnuită pe teritoriul unui stat membru încetează să mai aibă reşedinţa obişnuită pe teritoriul statului membru în cauză pentru o perioadă care este sau se aşteaptă să fie de cel puţin 12 luni;
(ca) „cetăţenie” înseamnă legătura juridică specială între o persoană şi statul său, obţinută prin naştere sau prin naturalizare, fie prin declaraţie, opţiune, căsătorie, fie prin alte mijloace, în conformitate cu dispoziţiile de drept intern;
(cb) „ţara naşterii” înseamnă ţara de rezidenţă (cu frontierele actuale, dacă este posibil) a mamei în momentul naşterii sau, dacă nu este posibil, ţara (cu frontierele actuale, dacă este posibil), în care a avut loc naşterea;
(d) „imigrant” înseamnă o persoană ▌care întreprinde o acţiune de imigraţie;
(e) „emigrant” înseamnă o persoană ▌care întreprinde o acţiune de emigraţie;
(f) „rezident pe termen lung” înseamnă rezident pe termen lung în sensul definiţiei de la articolul 2 litera (b) din Directiva 2003/109/CE a Consiliului
JO L 16, 23.1.2004, p.
44. ;
(g) „resortisant al unei ţări terţe” înseamnă orice persoană care nu este cetăţean al Uniunii în sensul articolului 17 alineatul (1) din tratat, inclusiv persoanele apatride;
(h) „solicitare de protecţie internaţională” înseamnă solicitarea de protecţie internaţională în sensul definiţiei de la articolul 2 litera (g) din Directiva 2004/83/CE a Consiliului
JO L 304, 30.9.2004, p.
12. ;
(i) „statut de refugiat” înseamnă statutul de refugiat în sensul definiţiei de la articolul 2 litera (g) din Directiva 2004/83/CE a Consiliului;
(j) „statut conferit de protecţia subsidiară” înseamnă statutul conferit de protecţia subsidiară în sensul definiţiei de la articolul 2 litera (f) din Directiva 2004/83/CE a Consiliului;
(k) „membri ai familiei” înseamnă membri ai familiei în sensul definiţiei de la articolul 2 litera (i) din Regulamentul 2003/343/CE al Consiliului
JO L 50, 25.2.2003, p.
1.
(l) „protecţie temporară” înseamnă protecţia temporară în sensul definiţiei de la articolul 2 din Directiva 2001/55/CE a Consiliului
JO L 212, 7.8.2001, p.1. ;
(m) „minor neînsoţit” înseamnă minor neînsoţit în sensul definiţiei de la articolul 2 litera (i) din Directiva 2004/83/CE;
(ma) „frontiere externe” înseamnă frontiere externe în sensul definiţiei de la articolul 2 alineatul (2) din Regulamentul (CE) 562/2006;
(mb) „resortisanţi ai unor ţări terţe cărora li s-a refuzat intrarea” înseamnă resortisanţi ai unor ţări terţe cărora li s-a refuzat intrarea la frontiera externă deoarece nu îndeplinesc toate condiţiile de intrare stabilite la articolul 5 alineatul (1) din Regulamentul (CE) 562/2006 şi nu se încadrează în categoriile de persoane menţionate la articolul 5 alineatul (4) din regulamentul respectiv;
(mc) „resortisanţi ai unor ţări terţe descoperiţi în situaţii ilegale” înseamnă resortisanţi ai unor ţări terţe care sunt descoperiţi în mod oficial a se afla pe teritoriul unui stat membru şi care nu îndeplinesc sau nu mai îndeplinesc condiţiile de şedere sau rezidenţă în statul membru respectiv;
(n) „reinstalare” înseamnă transferul unor resortisanţi ai unor ţări terţe sau al unor apatrizi, pe baza unei evaluări a nevoilor lor de protecţie internaţională şi de găsire a unei soluţii durabile, într-un stat membru în care le este permisă rezidenţa şi în care beneficiază de un statut juridic sigur.
(2) Măsurile privind actualizarea definiţiilor de la alineatul (1) sunt adoptate în conformitate cu procedura de reglementare şi control prevăzută la articolul 11 alineatul (2a).
(3) Statele membre informează Comisia (Eurostat) cu privire la utilizarea şi efectele probabile ale estimărilor sau ale altor metode de adaptare a statisticilor bazate pe definiţii naţionale, în vederea respectării definiţiilor armonizate prevăzute la alineatul (1).
(3a) Pentru anul de referinţă 2008, statisticile furnizate Comisiei (Eurostat) în conformitate cu prezentul regulament se pot baza pe definiţii (naţionale) alternative.
În astfel de cazuri, statele membre informează Comisia (Eurostat) cu privire la definiţiile alternative respective.
(4) În cazul în care un stat membru nu are obligaţia de a respecta unul sau mai multe dintre textele juridice menţionate în definiţiile de la alineatul (1), statul membru respectiv ar trebui să furnizeze statistici comparabile cu cele prevăzute de prezentul regulament, dacă acestea pot fi furnizate în conformitate cu procedurile legislative şi/sau administrative în vigoare.
Articolul 3
Statistici privind migraţia internaţională, populaţia în mod obişnuit rezidentă şi dobândirea cetăţeniei
(1) Statele membre furnizează Comisiei (Eurostat) statistici privind numărul de:
(a) imigranţi care se stabilesc pe teritoriul statului membru, defalcat după:
(i) grupuri de cetăţenii , pe vârste şi pe sexe;
(ii) grupuri de ţări ale naşterii, pe vârste şi pe sexe;
(iii) grupuri de ţări anterioare de rezidenţă obişnuită, pe vârste şi pe sexe;
(b) emigranţi care părăsesc teritoriul statului membru, defalcat după:
(i) grupuri de cetăţenii ;
(ii) vârste;
(iii) sex;
▌
(iv) grupuri de ţări viitoare de rezidenţă obişnuită;
(c) persoane ▌care au rezidenţa obişnuită în statele membre la sfârşitul perioadei de referinţă , defalcat după:
(i) grupuri de cetăţenii , pe vârste şi pe sexe;
(ii) grupuri de ţări ale naşterii, pe vârste şi pe sexe;
(d) persoane ▌care au rezidenţa obişnuită pe teritoriul statului membru şi care au obţinut, în anul de referinţă , cetăţenia statului membru şi care au deţinut anterior cetăţenia altui stat membru sau a unei ţări terţe sau au fost apatride, defalcat pe vârste şi pe sexe şi în funcţie de cetăţenia anterioară sau de statutul de apatrid al persoanelor în cauză.
(2) Statisticile menţionate la alineatul (1) se referă la perioade de referinţă de un an calendaristic şi sunt furnizate Comisiei (Eurostat) în termen de douăsprezece luni de la sfârşitul anului de referinţă.
Primul an de referinţă este 2008 .
(2a) Comisia adoptă măsurile privind definirea categoriilor de grupuri de ţări ale naşterii, grupuri de ţări anterioare sau viitoare de rezidenţă şi grupuri de cetăţenii în conformitate cu procedura de reglementare şi control menţionată la articolul 11 alineatul (2a), pentru a asigura armonizarea categoriilor.
Articolul 4
Statistici privind protecţia internaţională
(1) Statele membre furnizează Comisiei (Eurostat) statistici privind:
(a) numărul de persoane care au solicitat protecţie internaţională sau sunt incluse într-o astfel de solicitare ca membru al familiei în cursul perioadei de referinţă ;
(b) numărul de persoane care fac obiectul unor solicitări de protecţie internaţională examinate de autoritatea naţională competentă la sfârşitul perioadei de referinţă;
▌
(h) numărul de solicitări de protecţie internaţională care au fost retrase în cursul perioadei de referinţă .
Aceste statistici sunt defalcate pe vârste şi pe sexe, precum şi în funcţie de cetăţenia persoanelor în cauză.
Ele se referă la perioade de referinţă de o lună calendaristică şi sunt furnizate Comisiei (Eurostat) în termen de două luni de la sfârşitul lunii de referinţă.
Prima lună de referinţă este ianuarie 2008 .
(1a) Statele membre furnizează Comisiei (Eurostat) statistici privind:
(a) numărul de persoane care fac obiectul unor decizii în primă instanţă de respingere a solicitărilor de protecţie internaţională, cum ar fi deciziile conform cărora solicitările nu sunt admisibile sau justificate şi deciziile adoptate în cadrul unor proceduri prioritare şi accelerate, adoptate de organele administrative sau judiciare în cursul perioadei de referinţă;
(b) numărul de persoane care fac obiectul unor decizii în primă instanţă de acordare sau retragere a statutului de refugiat adoptate de organele administrative sau judiciare în cursul perioadei de referinţă;
(c) numărul de persoane care fac obiectul unor decizii în primă instanţă de acordare sau retragere a statutului conferit de protecţia subsidiară, adoptate de organe administrative sau judiciare în cursul perioadei de referinţă;
(d) numărul de persoane care fac obiectul unor decizii în primă instanţă de acordare sau retragere a protecţiei temporare, adoptate de organe administrative sau judiciare în cursul perioadei de referinţă;
(e) numărul de persoane care fac obiectul unor decizii în primă instanţă de acordare sau retragere a autorizaţiei de şedere din motive umanitare prevăzute de legislaţia naţională privind protecţia internaţională, adoptate de organe administrative sau judiciare în cursul perioadei de referinţă.
Aceste statistici sunt defalcate pe vârste şi pe sexe, precum şi în funcţie de cetăţenia persoanelor în cauză.
Ele se referă la perioade de referinţă de trei luni calendaristice şi sunt furnizate Comisiei (Eurostat) în termen de două luni de la sfârşitul perioadei de referinţă.
Prima perioadă de referinţă este cuprinsă între ianuarie şi martie 2008.
(2) Statele membre furnizează Comisiei (Eurostat) statistici privind:
(a) numărul de solicitanţi de protecţie internaţională care sunt consideraţi de către autorităţile naţionale responsabile minori neînsoţiţi , în cursul perioadei de referinţă ;
(b) numărul de persoane care fac obiectul unor decizii definitive de respingere a solicitărilor de protecţie internaţională, cum ar fi deciziile conform cărora solicitările nu sunt admisibile sau justificate şi deciziile adoptate în cadrul unor proceduri prioritare şi accelerate , adoptate de organe administrative sau judiciare, în apel sau în cadrul unor proceduri de revizuire, în cursul perioadei de referinţă ;
(c) numărul de persoane care fac obiectul unor decizii definitive de acordare sau retragere a statutului de refugiat, adoptate de organe administrative sau judiciare, în apel sau în cadrul unor proceduri de revizuire, în cursul perioadei de referinţă ;
(d) numărul de persoane care fac obiectul unor decizii definitive de acordare sau retragere a statutului conferit de protecţia subsidiară, adoptate de organe administrative sau judiciare, în apel sau în cadrul unor proceduri de revizuire, în cursul perioadei de referinţă ;
(e) numărul de persoane care fac obiectul unor decizii definitive de acordare sau retragere a protecţiei temporare, adoptate de organe administrative sau judiciare, în apel sau în cadrul unor proceduri de revizuire, în cursul perioadei de referinţă ;
(f) numărul de persoane care fac obiectul altor decizii definitive adoptate de organe administrative sau judiciare, în apel sau în cadrul unor proceduri de revizuire, de acordare ▌ sau retragere a autorizaţiei de şedere din motive umanitare sau de altă natură prevăzute de legislaţia naţională privind protecţia internaţională în cursul perioadei de referinţă ;
▌
(h) numărul de persoane cărora le-a fost acordată o autorizaţie de a rezida în statul membru în cadrul unui regim naţional sau comunitar de reinstalare, în cursul perioadei de referinţă, în cazul în care un astfel de regim este pus în aplicare în statul membru.
Aceste statistici sunt defalcate pe vârste şi pe sexe, precum şi în funcţie de cetăţenia persoanelor în cauză.
Ele se referă la perioade de referinţă de un an calendaristic şi sunt furnizate Comisiei (Eurostat) în termen de trei luni de la sfârşitul anului de referinţă.
Primul an de referinţă este 2008 .
(2a) Statele membre furnizează Comisiei (Eurostat) următoarele statistici privind aplicarea Regulamentului (CE) nr.
343/2003 şi a Regulamentului (CE) nr.
1560/2003 al Comisiei:
(a) numărul cererilor de reprimire sau de preluare a unui solicitant de azil;
(b) dispoziţiile pe care se bazează cererile menţionate la litera (a);
(c) deciziile adoptate ca răspuns la cererile menţionate la litera (a);
(d) numărul de transferuri determinate de deciziile menţionate la litera (c);
(e) numărul de cereri de informaţii;
Aceste statistici se referă la perioade de referinţă de un an calendaristic şi sunt furnizate Comisiei (Eurostat) în termen de trei luni de la sfârşitul anului de referinţă.
Primul an de referinţă este 2008.
Articolul 5
Statistici privind prevenirea intrării şi şederii ilegale
(1) Statele membre furnizează Comisiei (Eurostat) statistici privind:
(a) numărul de resortisanţi ai unor ţări terţe cărora li s-a refuzat intrarea pe teritoriul statului membru la frontiera externă;
(b) numărul de resortisanţi ai unor ţări terţe descoperiţi în situaţii ilegale pe teritoriul statului membru conform legislaţiei naţionale privind imigraţia.
Statisticile menţionate la litera (a) sunt defalcate în conformitate cu articolul 13 alineatul (5) din Regulamentul (CE) 562/2006.
Statisticile menţionate la litera (b) sunt defalcate pe vârste şi pe sexe, precum şi în funcţie de cetăţenia persoanelor în cauză.
(2) Statisticile menţionate la alineatul (1) se referă la perioade de referinţă de un an calendaristic şi sunt furnizate Comisiei (Eurostat) în termen de trei luni de la sfârşitul anului de referinţă.
Primul an de referinţă este 2008 .
Articolul 6
Statistici privind permisele de rezidenţă şi rezidenţa resortisanţilor unor ţări terţe
(1) Statele membre furnizează Comisiei (Eurostat) statistici privind:
(a) numărul de permise de rezidenţă emise unor persoane care sunt resortisanţi ai unor ţări terţe, defalcat după cum urmează:
(i) permise emise în cursul perioadei de referinţă în temeiul cărora persoanei i se acordă, pentru prima dată, permisiunea de rezidenţă, defalcate pe cetăţenie, motivul emiterii permisului şi durata valabilităţii acestuia;
(ii) permise emise în cursul perioadei de referinţă, acordate cu ocazia schimbării statutului de imigrant al persoanei în cauză sau a motivului de şedere, defalcate pe cetăţenie, motivul emiterii permisului şi durata valabilităţii acestuia;
(iii) permise valabile la sfârşitul perioadei de referinţă (numărul de permise emise, neretrase şi neexpirate), defalcate pe cetăţenie, motivul emiterii permisului şi durata valabilităţii acestuia;
(b) numărul de rezidenţi pe termen lung la sfârşitul perioadei de referinţă , defalcat pe cetăţenie.
(2) În cazul în care legislaţia naţională sau practicile administrative ale statului membru permit acordarea unor categorii specifice de vize pe termen lung sau a statutului de imigrant în locul unor permise de rezidenţă, numărul de persoane care obţin astfel de vize sau statutul de imigrant trebuie inclus în statisticile prevăzute la alineatul (1).
(2a) Comisia adoptă măsurile privind stabilirea categoriilor de motive pentru emiterea permiselor în conformitate cu procedura de reglementare şi control menţionată la articolul 11 alineatul (2a), pentru a asigura armonizarea categoriilor.
(3) Statisticile menţionate la alineatul (1) se referă la perioade de referinţă de un an calendaristic şi sunt furnizate Comisiei (Eurostat) în termen de şase luni de la sfârşitul anului de referinţă.
Primul an de referinţă este 2008 .
Articolul 7
Statistici privind returnările
(1) Statele membre furnizează Comisiei (Eurostat) statistici privind:
(a) numărul de resortisanţi ai unor ţări terţe descoperiţi în situaţii ilegale pe teritoriul statului membru, care fac obiectul unei decizii administrative sau judiciare sau al unui act în care se indică sau se declară că şederea lor este ilegală şi care impune o obligaţie de a părăsi teritoriul statului membru, defalcat în funcţie de cetăţenia persoanelor în cauză;
(b) numărul de resortisanţi ai unor ţări terţe care au părăsit efectiv teritoriul statului membru , ca urmare a unei decizii administrative sau juridice sau a unui act, în sensul literei (a) , defalcat în funcţie de cetăţenia persoanelor returnate.
(2) Statisticile menţionate la alineatul (1) se referă la perioade de referinţă de un an calendaristic şi sunt furnizate Comisiei (Eurostat) în termen de trei luni de la sfârşitul anului de referinţă.
Primul an de referinţă este 2008 .
(3) Statisticile menţionate la alineatul (1) nu includ resortisanţii unor ţări terţe care sunt transferaţi dintr-un stat membru în alt stat membru în conformitate cu mecanismul stabilit prin Regulamentul (CE) nr.
343/2003 şi prin Regulamentul (CE) nr.
1560/2003 al Comisiei.
Articolul 8
Defalcări suplimentare
(1) Comisia poate adopta măsurile privind stabilirea unor defalcări suplimentare, prezentate mai jos, în conformitate cu procedura de reglementare şi control prevăzută la articolul 11 alineatul (2a) , pentru următoarele statistici:
▌
(c) pentru statisticile prevăzute la articolul 4 în ansamblul său , defalcări în funcţie de:
▌
(iii) anul depunerii solicitării,
(ca) pentru statisticile prevăzute la articolul 4 alineatul (3), defalcări în funcţie de:
(i) numărul de persoane vizate de cerere, decizie şi transfer,
(cb) pentru statisticile prevăzute la articolul 5 alineatul (1) litera (a), defalcări în funcţie de:
(i) vârstă,
(ii) sex,
(d) pentru statisticile prevăzute la articolul 5 alineatul (1) litera (b) , defalcări în funcţie de:
(i) motivele arestării,
(ii) locul ▌arestării,
(e) pentru statisticile prevăzute la articolul 6, defalcări în funcţie de:
(i) anul în care a fost acordată pentru prima dată permisiunea de rezidenţă,
▌
(iv) vârstă,
(v) sex,
(f) pentru statisticile prevăzute la articolul 7, defalcări în funcţie de:
(i) motivul deciziei sau al actului care impune obligaţia de a părăsi teritoriul,
(ii) vârstă,
(iii) sex.
(1a) Defalcările suplimentare menţionate la alineatul (1) sunt furnizate doar separat, dar nu sunt combinate cu defalcările prevăzute la articolele 4-7.
(2) Atunci când decide dacă sunt necesare defalcări suplimentare, Comisia ia în considerare necesitatea acestor informaţii pentru dezvoltarea şi monitorizarea politicilor comunitare, precum şi disponibilitatea unor surse adecvate de informaţii şi costurile aferente .
Negocierile privind defalcările suplimentare, care pot fi necesare pentru aplicarea articolelor 4-7, sunt iniţiate în termen de cel mult doi ani de la intrarea în vigoare a prezentului regulament.
Primul an de referinţă pentru aplicarea defalcărilor suplimentare este, cel mai devreme, 2010.
Articolul 9
Surse de informaţii şi standarde de calitate
(1) Statisticile se bazează pe următoarele surse de informaţii, în funcţie de disponibilitatea lor în statul membru şi în conformitate cu legislaţia şi practicile naţionale:
(a) înregistrări ale acţiunilor administrative şi judiciare;
(b) registre privind acţiunile administrative;
(c) registre ale populaţiei de persoane ▌şi ale unui anumit subgrup din populaţia în cauză;
(d) recensăminte;
(e) anchete prin sondaj;
(f) alte surse adecvate.
În cadrul procedurii statistice, pot fi utilizate metode de estimare statistică bine documentate, bazate pe date ştiinţifice.
(2) Statele membre raportează Comisiei (Eurostat) privind sursele de informaţii utilizate, motivele pentru care au fost selectate sursele în cauză şi efectele surselor de informaţii selectate asupra calităţii statisticilor şi asupra metodelor de estimare utilizate şi informează Comisia (Eurostat) cu privire la modificările aduse acestora .
(3) Statele membre furnizează Comisiei (Eurostat), la cererea acesteia, toate informaţiile necesare pentru evaluarea calităţii, comparabilităţii şi integralităţii informaţiilor statistice.
(4) Statele membre informează de îndată Comisia (Eurostat) cu privire la revizuirile şi corecţiile aduse statisticilor furnizate în temeiul prezentului regulament, precum şi cu privire la orice modificări ale metodelor şi surselor de informaţii utilizate.
(5) Măsurile privind stabilirea formatelor adecvate pentru transmiterea datelor se adoptă în conformitate cu procedura de reglementare prevăzută la articolul 11 alineatul (2).
Articolul 10
Dispoziţii de aplicare
(1) Măsura următoare, necesară pentru punerea în aplicare a prezentului regulament, ▌se adoptă în conformitate cu procedura de reglementare prevăzută la articolul 11 alineatul (2)▌
▌
(e) stabilirea normelor privind formatele adecvate pentru transmiterea datelor, în conformitate cu articolul 9.
(1a) Măsurile următoare, necesare pentru punerea în aplicare a prezentului regulament şi având ca scop modificarea elementelor sale neesenţiale, printre altele, prin completarea acestuia, se adoptă în conformitate cu procedura de reglementare şi control, menţionată la articolul 11 alineatul (2a):
(a) actualizarea definiţiilor în conformitate cu articolul 2;
(b) stabilirea categoriilor de grupuri de ţări ale naşterii, grupuri de ţări anterioare sau viitoare de rezidenţă şi grupuri de cetăţenii în conformitate cu articolul 3 alineatul (2a);
(c) stabilirea categoriilor de motive pentru emiterea permiselor în conformitate cu articolul 6 alineatul (2a);
(d) stabilirea defalcărilor suplimentare şi a nivelurilor de defalcare de aplicat variabilelor, în conformitate cu articolul 8;
(e) stabilirea normelor privind standardele de acurateţe şi de calitate.
Articolul 11
Procedura
(1) În adoptarea dispoziţiilor de aplicare, Comisia este asistată de Comitetul pentru programul statistic, instituit prin articolul 1 din Decizia 89/382/CEE, Euratom.
(2) Atunci când se face trimitere la prezentul alineat, se aplică ▌articolele 5 şi 7 din Decizia 1999/468/CE, având în vedere dispoziţiile articolului 8.
Perioada prevăzută la articolul 5 alineatul (6) din Decizia 1999/468/CE se stabileşte la trei luni.
(2a) Atunci când se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8.
(3) Comitetul îşi stabileşte regulamentul de procedură.
Articolul 12
Raport
În termen de cinci ani de la intrarea în vigoare a prezentului regulament şi ulterior din trei în trei ani, Comisia prezintă Parlamentului European şi Consiliului un raport privind statisticile compilate în temeiul prezentului regulament şi calitatea acestora.
Articolul 13
Abrogare
Regulamentul (CEE) nr.
311/76 se abrogă.
Articolul 14
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale şi se aplică direct în toate statele membre.
Adoptat la Bruxelles,
Pentru Parlamentul European Pentru Consiliu
Preşedintele Preşedintele
PROCEDURĂ
Titlu
Propunere de regulament al Parlamentului European şi al Consiliului privind statisticile comunitare din domeniul migraţiei şi protecţiei internaţionale
Referinţe
COM(2005)0375 – C6-0279/2005 – 2005/0156(COD)
Data prezentării la PE
14.9.2005
Comisia competentă în fond Data anunţului în plen
LIBE 13.10.2005
Comisia (comisiile) sesizată(e) pentru avizare Data anunţului în plen
AFET 13.10.2005
DEVE 13.10.2005
EMPL 13.10.2005
FEMM 13.10.2005
Avize care nu au fost emise Data deciziei
AFET 19.10.2005
DEVE 5.10.2005
EMPL 27.10.2005
FEMM 29.11.2005
Cooperare consolidată Data anunţului în plen
Raportor(i) Data numirii
Ewa Klamt 4.10.2005
Raportor(i) substituit (substituiţi)
Procedură simplificată - data deciziei
Contestarea temeiului juridic Data avizului JURI
Modificarea resurselor financiare Data avizului BUDG
Consultarea Comitetului Economic şi Social European de către PE - data deciziei în plen
Consultarea Comitetului Regiunilor de către PE - data deciziei în plen
Examinare în comisie
24.1.2006
29.5.2006
19.12.2006
Data adoptării
19.12.2006
Rezultatul votului final
+
–
27
Membri titulari prezenţi la votul final
Edit Bauer, Mihael Brejc, Kathalijne Maria Buitenweg, Michael Cashman, Jean-Marie Cavada, Panayiotis Demetriou, Agustín Díaz de Mera García Consuegra, Kinga Gál, Patrick Gaubert, Lívia Járóka, Ewa Klamt, Ole Krarup, Barbara Kudrycka, Henrik Lax, Hartmut Nassauer, Martine Roure, Inger Segelström, Ioannis Varvitsiotis, Donato Tommaso Veraldi, Stefano Zappalà, Tatjana Ždanoka
Membri supleanţi prezenţi la votul final
Gérard Deprez, Javier Moreno Sánchez, Bill Newton Dunn, Herbert Reul, Antonio Tajani, Rainer Wieland
Membri supleanţi [articolul 178 alineatul (2)] prezenţi la votul final
Data depunerii
22.1.2007
Observaţii (date disponibile într-o singură limbă)
