A7-0331/2011
6.10.2011
***II
RECOMANDARE PENTRU A DOUA LECTURĂ
referitoare la poziția în primă lectură a Consiliului în vederea adoptării deciziei Parlamentului European și a Consiliului de stabilire a unei acțiuni a Uniunii Europene privind Marca patrimoniului european
(10303/1/2011 – C7‑0236/2011 – 2010/0044(COD))
Comisia pentru cultură și educație
Raportoare: Chrysoula Paliadeli
PE 472.038v01-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ.............................................................................................................................9
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la poziția în primă lectură a Consiliului în vederea adoptării deciziei Parlamentului European și a Consiliului de stabilire a unei acțiuni a Uniunii Europene privind Marca patrimoniului european
(10303/1/2011 – C7‑0236/2011 – 2010/0044(COD) )
(Procedura legislativă ordinară: a doua lectură)
Parlamentul European,
– având în vedere poziția în primă lectură a Consiliului (10303/1/2011 – C7–0236/2011 ),
– având în vedere avizul motivat prezentat de către Senatul Franței, în cadrul Protocolului (nr.
2) privind aplicarea principiilor subsidiarității și proporționalității, în care se susține că proiectul de act legislativ nu respectă principiul subsidiarității,
– având în vedere poziția sa în primă lectură
Texte adoptate, 16.12.2010, P7_TA(2010)0486 . referitoare la propunerea Comisiei prezentată Parlamentului European și Consiliului ( COM(2010)0076 )),
– având în vedere articolul 294 alineatul (7) din Tratatul privind funcționarea Uniunii Europene,
– având în vedere articolul 72 din Regulamentul său de procedură,
– având în vedere recomandarea pentru a doua lectură a Comisiei pentru cultură și educație (A7 0331/2011),
1. aprobă poziția în primă lectură a Consiliului;
2. constată că actul este adoptat în conformitate cu poziția Consiliului;
3. încredințează Președintelui sarcina de a semna actul, împreună cu Președintele Consiliului, în conformitate cu articolul 297 alineatul (1) din Tratatul privind funcționarea Uniunii Europene;
4. încredințează Secretarului General sarcina de a semna actul, după ce s-a verificat îndeplinirea corespunzătoare a tuturor procedurilor, și de a asigura, în acord cu Secretarul General al Consiliului, publicarea sa în Jurnalul Oficial al Uniunii Europene ;
5. încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.
EXPUNERE DE MOTIVE
1.
Context și procedură
La 9 martie 2010, Comisia a prezentat o propunere de decizie a Parlamentului European și a Consiliului de stabilire a unei acțiuni a Uniunii Europene privind Marca patrimoniului european.
Textul a fost examinat în cursul Președințiilor spaniolă, belgiană și ungară a Consiliului de miniștri al Uniunii Europene (Consiliul).
Comitetul Regiunilor a adoptat avizul său privind propunerea Comisiei la 9 iunie 2010
JO C 267, 1.10.2010, p.
52. .
În cursul ședinței din 16 decembrie 2010, Parlamentul European (PE) a adoptat în primă lectură o rezoluție legislativă de modificare a propunerii Comisiei
EP-PE_TC1-COD(2010)0044 .
La reuniunea sa din 3 martie 2011, Comisia pentru cultură și educație (CULT) a adoptat o hotărâre cu privire la sfera de aplicare a mandatului său în viitoarele negocieri cu Consiliul, în scopul ajungerii la un acord rapid în a doua lectură, precum și la componența echipei de negociere.
În conformitate cu prevederile articolului 294 alineatul (5) din Tratatul privind funcționarea Uniunii Europene (TFUE) și a Declarației comune privind aspectele practice din cadrul procedurii de codecizie
JO C 145, 30.6.2007, p.
5. , au avut loc două trialoguri informale (la 22 martie și 12 aprilie) între Consiliu și PE, în scopul ajungerii la un acord în a doua lectură.
Acordul rezultat a fost confirmat de COREPER la 15 aprilie 2011 și într-o scrisoare din partea președintelui Comisiei pentru cultură și educație, datată 9 mai 2011, adresată președintelui COREPER.
La 19 iulie 2011, Consiliul a adoptat poziția sa în primă lectură prin includerea textului acordului, în conformitate cu procedura legislativă ordinară prevăzută la articolul 294 din TFUE.
2.
Conținutul propunerii Comisiei
Obiectivul propunerii este intensificarea sentimentului de apartenență la Uniunea Europeană a cetățenilor europeni, pe baza elementelor comune de istorie și patrimoniu, precum și prețuirea diversității și aprofundarea dialogului intercultural.
Inițiativa interguvernamentală : Propunerea lărgește o inițiativă interguvernamentală lansată în 2006 și constituie un răspuns la concluziile adoptate de Consiliu la 20 noiembrie 2008, prin care acesta invita Comisia să prezinte o propunere de transformare a acestei inițiative într-o acțiune formală a Uniunii pentru a ameliora calitatea și eficiența acesteia și a-i asigura succesul pe termen lung.
Noi criterii și procedura de monitorizare : Propunerea introduce noi criterii comune, clare și transparente pentru marcă, ce vor fi aplicate de toate statele membre participante.
Participarea va fi voluntară.
Noi proceduri de selecție și monitorizare vor asigura că marca va fi acordată doar celor mai relevante site-uri, iar cele care nu mai îndeplinesc criteriile necesare o vor pierde.
Valoarea adăugată : În propunere se acordă o atenție specială valorii adăugate a acestei mărci în comparație cu alte inițiative din domeniul patrimoniului cultural.
Marca nu se axează pe frumusețea sau calitatea arhitecturală a site-urilor, ci mai degrabă pe valoarea simbolică a acestora pentru integrarea europeană și istoria Uniunii.
Marca nu vizează în sine conservarea site-urilor, ci mai degrabă activitățile pe care le pot oferi și dimensiunea lor educațională, în special pentru tineri.
În sfârșit, propunerea va ajuta site-urile cărora li s-a atribuit marca să colaboreze și să devină, astfel, mai eficiente.
3.
Prima lectură a Parlamentului
Rezoluția legislativă a Parlamentului European a fost adoptată în primă lectură cu o foarte largă majoritate (497 de voturi pentru, 18 împotrivă și 41 abțineri) și a fost însoțită de 62 de amendamente.
Marea majoritate a acestor amendamente a avut ca obiect chestiuni relativ minore, contribuind la ameliorarea textului.
Printre chestiunile abordate de raportoare s-au numărat: numărul site-urilor cărora să li se atribuie marca; periodicitatea procedurii de selecție; o distincție clară între noua acțiune a UE și actuala inițiativă la nivel interguvernamental, precum și relația dintre site-urile care au primit sau vor primi marca.
Cele mai importante modificări au vizat următoarele aspecte:
Frecvența selecției : Deși Comisia a propus să se acorde mărci în fiecare an, deputații au considerat că selectarea noilor site-uri la fiecare doi ani ar asigura o calitate mai ridicată a procesului de selecție, precum și a site-urilor selectate.
Site-urile și cotele transnaționale : Cererile din partea site-urilor transnaționale ar trebui să urmeze aceeași procedură ca cererile din partea altor site-uri.
Deputații au fost de părere că site-urile trebuie să fie preselectate de toate statele membre respective, cu respectarea limitei de maximum două site-uri alocată fiecăruia.
Site-urile transnaționale ar trebui să desemneze drept coordonator unul dintre site-urile participante, iar acesta va fi unicul punct de contact al Comisiei.
Juriul : Juriul european ar trebui să fie compus din 13 membri, dintre care unul să fie numit de Comitetul Regiunilor.
Juriul european ar trebui să fie compus din experți din domeniul culturii care să acopere toate domeniile legate de obiectivele MPE, menținând, totodată, o reprezentare echitabilă a tuturor statelor membre.
Un volum mai mare de informații : Comisia ar trebui să informeze Parlamentul European, Consiliul și Comitetul Regiunilor, la fiecare etapă a procesului de selecție: preselecția site-urilor de către statele membre, selecția de către juriul european, desemnarea site-urilor selectate de către Comisie, retragerea mărcii pentru un site și renunțarea la marcă de către un site.
Retragerea mărcii : Deputații au considerat că juriul ar trebui să participe la procedura de retragere din motive de transparență.
Site-urile pot renunța în orice moment la Marca patrimoniului european.
Dispoziții tranzitorii : deputații au sugerat că, pentru a menține prestigiul mărcii anterioare și a promova prestigiul noii mărci, nu ar trebui prevăzută nicio dispoziție tranzitorie.
4.
Prima lectură a Consiliului
Prima lectură a Consiliului este bazată pe acordul negociat după prima lectură a Parlamentului.
Elementele cheie ale acestui acord, care au inclus în întregime, parțial sau au fost în spiritul marii majorități a amendamentelor din prima lectură a Parlamentului, au fost următoarele:
i) Selectarea site-urilor [articolul 10 alineatul (2), articolul 11 alineatul (2), articolul 12 alineatul (2)]: Fiecare stat membru poate preselecta maximum două site-uri la fiecare doi ani, atât site-uri naționale, cât și transnaționale.
Cota pentru site-urile transnaționale este utilizată de țara coordonatoare doar pentru a nu descuraja statele membre de la participarea reală la aceste site-uri.
Un juriu de experți independenți va alege cel mult un site pe țară care să fie admisibil pentru marcă.
ii) Aria geografică [articolul 4, articolul 18 alineatul (1), considerentul 13]: Acțiunea Uniunii este deschisă celor 27 de state membre.
La prima evaluare a acestei acțiuni, ar trebui examinată lărgirea ariei sale geografice.
iii) Dispoziții tranzitorii (articolul 19, considerentul 11) : Dispozițiile tranzitorii sunt simplificate și mai clare.
iv) Site-uri naționale tematice (articolul 20) : Mai multe site-uri situate în același stat membru pot înainta o singură cerere axată pe o temă specifică.
5.
Poziția raportoarei
Raportoarea recomandă adoptarea, fără amendamente și fără întârziere, a poziției în primă lectură a Consiliului.
PROCEDURĂ
Titlu
Marca patrimoniului european
Referințe
10303/1/2011 – C7-0236/2011 – 2010/0044(COD)
Data primei lecturi a PE
16.12.2010 T7-0486/2010
Propunerea Comisiei
COM(2010)0076 - C7-0071/2010
Data anunțului în plen al primirii poziției Consiliului în primă lectură
15.9.2011
Comisie competentă în fond
Data anunțului în plen
CULT
15.9.2011
Raportor(i)
Data numirii
Chrysoula Paliadeli
23.3.2010
Examinare în comisie
4.10.2011
Data adoptării
5.10.2011
Rezultatul votului final
+:
–:
0:
29
Membri titulari prezenți la votul final
Magdi Cristiano Allam, Maria Badia i Cutchet, Malika Benarab-Attou, Lothar Bisky, Jean-Marie Cavada, Santiago Fisas Ayxela, Mary Honeyball, Cătălin Sorin Ivan, Petra Kammerevert, Morten Løkkegaard, Marek Henryk Migalski, Katarína Neveďalová, Doris Pack, Chrysoula Paliadeli, Marie-Thérèse Sanchez-Schmid, Marietje Schaake, Marco Scurria, Hannu Takkula, Sampo Terho, László Tőkés, Helga Trüpel, Sabine Verheyen, Milan Zver
Membri supleanți prezenți la votul final
Heinz K. Becker, Ivo Belet, Luigi Berlinguer, Nessa Childers, Seán Kelly, Iosif Matula, Georgios Papanikolaou
Membri supleanți [articolul 187 alineatul (2)] prezenți la votul final
Jacky Hénin
Data depunerii
6.10.2011
