Avanpremieră, 18-19 februarie 2009, Bruxelles
2009-02-12 - 17:20
Puncte esenţiale ale sesiunii - Bruxelles, 18-19 februarie 2009
Sesiune solemnă cu preşedintele Republicii Cehe, Vaclav Klaus
Rolul UE în Orientul Mijlociu
Relaţiile UE-NATO
Presupusele activităţi CIA şi detenţia ilegală a unor presupuşi terorişti
Aprovizionarea cu petrol
Sănătatea mintală în UE
Preşedintele Republicii Cehe la Parlamentul European
În data de 19 februarie a.c., orele 11.00, în cadrul unei sesiuni solemne, preşedintele Republicii Cehe, Vaclav Klaus, se va adresa membrilor Parlamentului European.
Rolul Uniunii Europene în Orientul Mijlociu
Sesiunea va începe cu declaraţiile Comisiei şi ale Înaltului Reprezentant PESC cu privire la rolul Uniunii Europene în Orientul Mijlociu, după care Parlamentul European va vota miercuri, 18 februarie 2009, o rezoluţie în acest sens.
Relaţiile UE- NATO: deputaţii solicită o cooperare mai strânsă
Potrivit deputaţilor Comisiei AFET, UE şi NATO ar putea să se consolideze reciproc prin evitarea unei concurenţe şi dezvoltarea unei cooperări mai strânse în operaţiunile de gestionare a crizelor.
Raportul PE sprijină înfiinţarea unui comandament operaţional al UE.
Acest prim raport al Parlamentului European legat de relaţiile UE - NATO apare la câteva luni înaintea organizării summit-ului de aniversare a 60 de ani de existenţă NATO, reuniune ce va avea loc în aprilie 2009 la Strasbourg şi Kehl.
Raportul PE a fost elaborat de Ari Vatanen (PPE-DE, Franţa).
Presupusele activităţi CIA legate de transportul şi detenţia ilegală a unor presupuşi terorişti pe teritoriul unor state europene
În urma dezbaterii ce a avut loc în data de 3 februarie a.c., Parlamentul va adopta rezoluţia privind presupusele activităţi CIA legate de transportul şi detenţia ilegală a unor presupuşi terorişti pe teritoriul unor state europene.
Sancţionarea angajatorilor de imigranţi care se află în mod ilegal în UE
Joi, 19 februarie 2009, va avea loc votul final cu privire la rezoluţia legislativă, care a fost amânat la cererea raportorului Claudio Fava (PSE, Italia), în vederea anexării unei declaraţii care prevede asigurări că prezenta directivă nu restricţionează adoptarea de acte legislative suplimentare în ceea ce priveşte sub-contractorii.
Acest vot final reprezintă poziţia formală a Parlamentului, deputaţii europeni votând deja, la 4 februarie, un pachet de amendamente la directiva privind angajarea de imigranţi ilegali.
Directiva prevede sancţionarea angajatorilor de imigranţi ilegali, în timp ce acestora li se vor oferi condiţii legale de muncă.
În cazurile cele mai severe, deputaţii solicită sancţiuni penale şi responsabilizarea companiilor pentru acţiunile sub-contractorilor.
Provocările legate de aprovizionarea cu petrol
În raportul elaborat de Herbert Reul (PPE-DE, Germania) sunt enumerate măsurile pentru asigurarea în viitor a aprovizionării cu petrol a UE.
Deputaţii solicită exploatarea comercială a resurselor petroliere neconvenţionale, extinderea şi securizarea rutelor de transport şi reducerea consumului de petrol în sectorul transporturilor.
Petrolul deţine în prezent o cotă de aproape 37 la sută din consumul de energie brut al Uniunii Europene.
Astfel, petrolul este, de departe, cea mai importantă sursă de energie primară, situându-se înaintea gazelor naturale, combustibililor solizi şi energiei nucleare.
Deputaţii solicită o politică europeană externă şi de securitate mai puternică
În propunerea de rezoluţie referitoare la raportul anual al Consiliului privind aspectele principale ale politicii externe şi de securitate comune (PESC) în 2007 se arată că, pentru a avea credibilitate şi pentru a răspunde aşteptărilor cetăţenilor UE, PESC trebuie să beneficieze de resurse pe măsura obiectivelor şi scopurilor sale specifice.
Raportul PE a fost elaborat de Jacek Saryusz-Wolski (PPE-DE, Polonia).
Autonomia strategică a Uniunii Europene
În raportul elaborat de eurodeputatul Karl von Wogau (PPE-DE, Germania) se subliniază că UE trebuie să îşi dezvolte autonomia strategică printr-o politică externă, de securitate şi apărare puternică şi eficientă pentru a promova pacea şi securitatea internaţională, pentru a-şi apăra interesele la nivel mondial, a asigura securitatea cetăţenilor săi, a-şi aduce contribuţia la un multilateralism eficient.
Revizuirea Instrumentului european de vecinătate şi parteneriat (IEVP)
În raportul AFET se subliniază necesitatea măririi pachetului financiar IEVP pentru a permite PEV să îşi atingă obiectivele din ce în ce mai ambiţioase şi să sprijine noile sale iniţiative regionale.
Se solicită menţinerea repartiţiei geografice a ajutorului financiar european între ţările mediteraneene şi ţările din estul Europei.
Raportul PE a fost elaborat de Konrad Szymański (GUEN, Polonia).
Raport cu privire la sănătatea mintală
Sănătatea mintală reprezintă un bun social important care influenţează calitatea vieţii cotidiene.
"Depresia (şi sinuciderea care o urmează de obicei) este duşmanul invizibil al Uniunii Europene, deoarece face mai multe victime decât accidentele rutiere", a declarat raportorul PE, Evangelia Tzampazi (PSE, Grecia).
Una din patru persoane este afectată de o formă de tulburare psihică cel puţin o dată în viaţă.
Depresia este una dintre cele mai frecvente forme de tulburări - una din şase femei din Europa fiind afectate - şi se estimează că până în 2020 va fi cea mai frecventă boală din lumea dezvoltată şi a doua cauză de handicap,
Politica de concurenţă în Uniunea Europeană în perioada 2006-2007
În raportul elaborat de Jonathan Evans (PPE-DE, Marea Britanie), Comisia pentru afaceri economice şi monetare analizează politica de concurenţă din Uniunea Europeană în perioada 2006-2007, aşa cum rezultă din rapoartele publicate de Comisia Europeană pe această temă.
Deputaţii consideră că politica de concurenţă trebuie consolidată pe piaţa produselor alimentare, unde furnizorii pot face abuz de poziţie dominantă.
Obiectivul politicii europene în materie de concurenţă este acela de a determina o mai bună funcţionare a pieţelor în beneficiul consumatorilor şi al întreprinderilor din Europa.
Cote reduse ale taxei pe valoarea adăugată, raportor Ieke van den Burg (PSE, Olanda)
Parlamentul va aproba, în cadrul procedurii de consultare, propunerea Comisiei conform căreia statele membre vor putea reduce TVA-ul pentru o serie de bunuri şi servicii precum restaurante, scaune de maşină pentru copii, cărţi audio şi servicii oferite la nivel local care nu distorsionează concurenţa.
20090210BRI49051 Proiect de ordine de zi Urmăriţi şedinţa plenară în direct
RO
1
LINK
/sides/indexPartSession.do?reference=2009-02-2&language=RO
RO
2
LINK
/eplive/public/default_ro.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-001-RO DOC XML V0//RO
Instituţii
Preşedintele Republicii Cehe la Parlamentul European
2009-02-12 - 17:20
În data de 19 februarie a.c., în cadrul unei sesiuni solemne, preşedintele Republicii Cehe, Vaclav Klaus, se va adresa membrilor Parlamentului European, având în vedere că în perioada ianuarie - iunie 2009, Republica Cehă deţine preşedinţia Consiliului UE.
La 28 februarie 2003, Vaclav Klaus a fost ales preşedintele Republicii Cehe, fiind reales la 15 februarie 2008 Oficiul Preşedintelui Republicii Cehe
RO
1
LINK
http://www.hrad.cz/en/prezident_cr/osobni_stranky.shtml
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-COVER-RO DOC XML V0//RO
-//EP//TEXT IM-PRESS 20090210BRI49051 ITEM-002-RO DOC XML V0//RO
Relaţii externe
Rolul Uniunii Europene în Orientul Mijlociu
2009-02-12 - 17:20
Sesiunea va începe cu declaraţiile Comisiei şi ale Înaltului Reprezentant PESC cu privire la rolul Uniunii Europene în Orientul Mijlociu, după care Parlamentul European va vota o rezoluţie în acest sens.
În cadrul reuniunii Consiliului CAGRE din 26 ianuarie a.c., miniştrii de externe s-au concentrat asupra răspunsului UE faţă de actuala criză din Gaza: ajutor umanitar imediat pentru populaţia civilă, prevenirea traficului ilicit cu arme şi muniţie, redeschiderea punctelor de trecere în baza Acordului de trecere şi acces din 2005, reabilitare, reconstrucţie şi reînceperea procesului de pace.
UE va coopera cu partenerii Quartetului şi cu actorii regionali în conformitate cu abordarea faţă de întreaga regiune.
În momentul de faţă, UE este în curs de elaborare a unui Plan de lucru.
Totodată Uniunea este pregătită să reactiveze misiunea UE de asistenţă la punctul de frontieră Rafah (EUBAM Rafah).
Rezoluţia Parlamentului European din 15 ianuarie 2009 referitoare la situaţia din Fâşia Gaza Concluziile Consiliului CAGRE din 26-27 ianuarie 2008 cu privire la procesul de pace din Orientul Mijlociu
RO
2
LINK
http://www.consilium.europa.eu/ueDocs/cms_Data/docs/pressData/en/gena/105545.pdf
-//EP//TEXT TA P6-TA-2009-0025 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-001-RO DOC XML V0//RO
-//EP//TEXT IM-PRESS 20090210BRI49051 ITEM-003-RO DOC XML V0//RO
Securitate şi apărare
Relaţiile UE- NATO: deputaţii solicită o cooperare mai strânsă
2009-02-12 - 17:20
Potrivit deputaţilor Comisiei AFET, UE şi NATO ar putea să se consolideze reciproc prin evitarea concurenţei şi dezvoltarea unei cooperări mai strânse în operaţiunile de gestionare a crizelor.
Raportul PE sprijină înfiinţarea unui comandament operaţional al UE.
Acest prim raport al Parlamentului European legat de relaţiile UE - NATO apare la câteva luni înaintea organizării summit-ului de aniversare a 60 de ani de existenţă NATO, reuniune ce va avea loc în aprilie 2009, la Strasbourg şi Kehl.
În raportul elaborat de Ari Vatanen (PPE-DE, Franţa) se recunoaşte rolul fundamental al NATO atât din trecut, cât şi din prezent în arhitectura de securitate europeană, iar viitoarea apărare colectivă ar trebui, pe cât posibil, să fie organizată în strânsă cooperare cu NATO.
Consens legat de conceptul de securitate
Revizuirea paralelă a strategiilor de securitate ale UE şi NATO trebuie să fie nu numai complementară, ci si convergentă, fiecare acordând importanţa cuvenită potenţialului celeilalte.
Un consens veritabil, cuprinzător şi democratic dintre Uniunea Europa şi NATO este un element esenţial de aplicare a acestei strategii, bazate pe un consens de securitate între UE şi Statele Unite ale Americii, reflectând valorile, scopurile şi priorităţile comune, şi anume supremaţia drepturilor omului şi a dreptului internaţional.
Un comandament operaţional al UE
Parlamentul sprijină înfiinţarea unui comandament operaţional al UE, în apropiere de principalele instituţii ale UE, sub autoritatea Secretarului General al Consiliului/Înaltului Reprezentant, având drept mandat planificarea şi desfăşurarea operaţiunilor militare PESA.
Acest comandament operaţional al UE ar completa structurile actuale de comandă ale NATO şi nu ar submina integritatea transatlantică a NATO.
Compatibilitatea dintre apartenenţa la NATO şi la UE
Din cele 27 de state membre UE, 6 nu sunt membre NATO (Austria, Cipru, Finlanda, Irlanda, Malta şi Suedia).
Deputaţii insistă ca toate statele membre, fără discriminare, să fie prezente la reuniunile comune UE-NATO.
Aliaţii NATO care candidează la statutul de membru al UE să fie mai implicaţi în activitatea PESA şi a Agenţiei europene de apărare.
Potrivit deputaţilor, este esenţial să se soluţioneze problema compatibilităţii dintre statutul de nemembru al UE şi cel de membru al NATO, precum şi dintre statutul de nemembru NATO şi cel de membru al UE, pentru a nu constitui un obstacol în calea funcţionării cooperării UE-NATO.
În raport se regretă, în special, că problema cipriotă continuă să afecteze grav evoluţia cooperării dintre UE şi NATO şi îndeamnă Turcia să nu mai îngreuneze cooperarea dintre UE şi NATO.
În acelaşi timp, Cipru este încurajat, în calitate de stat membru al UE, să îşi revizuiască poziţia politică cu privire la aderarea sa la Parteneriatul pentru Pace şi statele membre ale NATO sunt invitate să nu recurgă la dreptul de veto pentru a împiedica statele membre ale UE să devină membre NATO.
Viitoarele extinderi NATO
În cadrul reuniunii la vârf a NATO de la Bucureşti, aliaţii au apreciat contribuţia unei Europe mai capabile şi mai puternice, precum şi faptul că Alianţa şi-a reconfirmat angajamentul privind continuarea extinderii.
Pentru ţările incluse în politica de vecinătate europeană şi având în vedere dezvoltarea lor democratică, precum şi dezvoltarea statului de drept, politica unei perspective europene şi, prin urmare, proiectul Parteneriatului estic este de o importanţă vitală.
În ceea ce priveşte viitoarele extinderi ale NATO, fiecare caz ar trebui studiat în funcţie de propriile caracteristici.
Ţinându-se totuşi seama de interesele de securitate europene, Parlamentul s-ar opune extinderii organizaţiei pentru a include orice ţară în care aderarea nu se bucură de sprijinul populaţiei sau în care există diferende teritoriale grave nesoluţionate cu ţările învecinate.
Raportor: Ari Vatanen (PPE-DE, Franţa)
Procedură: iniţiativă proprie
Dezbatere: miercuri, 18 februarie 2009 A6-0033/2009 Raport referitor la rolul NATO în arhitectura de securitate a UE
-//EP//TEXT REPORT A6-2009-0033 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-002-RO DOC XML V0//RO
-//EP//TEXT IM-PRESS 20090210BRI49051 ITEM-004-RO DOC XML V0//RO
Justiţie şi afaceri interne
Presupusele activităţi CIA legate de transportul şi detenţia ilegală a unor presupuşi terorişti pe teritoriul unor state europene
2009-02-12 - 17:20
În urma dezbaterii ce a avut loc în data de 3 februarie a.c., Parlamentul va adopta rezoluţia privind presupusele activităţi CIA legate de transportul şi detenţia ilegală a unor presupuşi terorişti pe teritoriul unor state europene.
Parlamentul European a adoptat, la 14 februarie 2007, raportul final al comisiei temporare pentru presupusa utilizare de către CIA a statelor europene pentru transportul şi detenţia ilegală a prizonierilor (TDIP), în care se arată că “cel puţin 1 245 de zboruri operate de CIA au utilizat spaţiul aerian european” în perioada 2001-2005.
Europarlamentarii regretă faptul că unele ţări europene "au închis ochii" la unele zboruri operate de CIA care, "în câteva situaţii, au fost utilizate pentru deţinerea şi transportarea ilegală de prizonieri".
În ceea ce priveşte România, deputaţii europeni au concluzionat că "nu a fost prezentată nici o dovadă definitivă care să contrazică vreuna din acuzaţiile privind funcţionarea unui centru secret de detenţie pe teritoriul român.”
Rezoluţia Parlamentului European privind presupusa folosire a unor ţări europene de către CIA pentru transportarea şi deţinerea ilegală de prizonieri, 17 februarie 2007
-//EP//TEXT TA P6-TA-2007-0032 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-003-RO DOC XML V0//RO
-//EP//TEXT IM-PRESS 20090210BRI49051 ITEM-005-RO DOC XML V0//RO
Energie
Provocările legate de aprovizionarea cu petrol
2009-02-12 - 17:20
În raportul elaborat de Herbert Reul (PPE-DE, Germania), care urmează a fi adoptat de Parlament, sunt enumerate măsurile pentru asigurarea în viitor a aprovizionării cu petrol a UE.
Deputaţii solicită exploatarea comercială a resurselor petroliere neconvenţionale, extinderea şi securizarea rutelor de transport şi reducerea consumului de petrol în sectorul transporturilor.
Petrolul deţine în prezent o cotă de aproape 37 la sută din consumul de energie brut al Uniunii Europene.
Astfel, petrolul este, de departe, cea mai importantă sursă de energie primară, situându-se înaintea gazelor naturale, combustibililor solizi şi energiei nucleare.
Utilizarea petrolului şi a altor surse de energie cu un nivel ridicat de emisii de dioxid de carbon ar trebui redusă, atât prin creşterea eficienţei energetice, cât şi printr-o trecere la soluţii neutre din punct de vedere al emisiilor, cum ar fi energia nucleară şi energia produsă din surse regenerabile.
În raport se solicită intensificarea eforturilor care vizează exploatarea comercială a resurselor petroliere neconvenţionale, pentru a contribui astfel şi la diversificarea şi, în acelaşi timp, la dezvoltarea unor proceduri de extracţie care să protejeze mediul.
Societăţile petroliere ar trebui să reinvestească profiturile lor recente importante în activităţi de exploatare şi dezvoltare de noi rezerve de petrol, ca de exemplu în regiunea arctică , care ar conţine până la un sfert din rezervele nedescoperite din întreaga lume.
Transportul petrolier
Noile proiecte de infrastructură petrolieră, cum sunt conductele Odesa-Gdansk şi Constanţa-Trieste , ar trebui să rămână proiecte de maximă prioritate, de interes european.
Amplificarea pirateriei reprezintă o ameninţare pentru transportul maritim internaţional şi deci inclusiv pentru transportul petrolier.
In raport se salută acţiunea comună a Consiliului UE în vederea punerii în practică a unei operaţii în jurul Cornului Africii, menită să protejeze navigaţia de actele de piraterie (operaţia Atalanta).
Reducerea consumului de petrol în sectorul transportului
Creşterea consumului de petrol în sectorul transporturilor poate fi redusă pe termen mediu şi lung numai dacă Uniunea Europeană şi statele membre iau măsuri suplimentare care să conducă la reorientarea transportului şi a mobilităţii către moduri mai durabile, care consumă mai puţin petrol sau care nu consumă deloc, ca de exemplu transportul pe căi feroviare sau navigabile, precum şi lanţurile de mobilitate intermodală din zonele urbane (mers pe jos şi deplasare cu bicicleta, transport public şi mobilitate colectivă).
De asemenea, economii considerabile de energie pot fi realizate prin utilizarea mai eficientă a sistemelor moderne de gestionare a traficului, menite să reducă întârzierile şi deviaţiile în traficul rutier şi aerian, precum şi în transportul pe căi navigabile, şi prin intensificarea eforturilor de promovare a logisticii ecologice.
Raportor: Herbert Reul
Procedură: iniţiativă proprie
Dezbatere: miercuri, 18 februarie 2009 A6-0035/2009 Raport - Confruntarea cu problemele legate de aprovizionarea cu petrol
-//EP//TEXT REPORT A6-2009-0035 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-004-RO DOC XML V0//RO
-//EP//TEXT IM-PRESS 20090210BRI49051 ITEM-006-RO DOC XML V0//RO
Sănătate publică
Depresia - "duşmanul invizibil al Uniunii Europene"
2009-02-12 - 17:20
Sănătatea mintală, care reprezintă un bun social important influenţează calitatea vieţii cotidiene.
"Depresia (şi sinuciderea care o urmează de obicei) este duşmanul invizibil al Uniunii Europene, deoarece face mai multe victime decât accidentele rutiere", a declarat raportorul PE, Evangelia Tzampazi (PSE, Grecia).
Este suficient să amintim următoarele date legate de importanţa sănătăţii mintale:
una din patru persoane este afectată de o formă de tulburare psihică cel puţin o dată în viaţă,
depresia este una dintre cele mai frecvente forme de tulburări - una din şase femei din Europa fiind afectate - şi se estimează că până în 2020 va fi cea mai frecventă boală din lumea dezvoltată şi a doua cauză de handicap
în UE se comit anual aproximativ 59000 de sinucideri, dintre care 90% cauzate de tulburări mintale
categoriile vulnerabile şi marginalizate, cum ar fi şomerii, emigranţii, persoanele cu handicap, oameni care au suferit abuzuri sau consumatorii de substanţe psihotrope sunt predispuse într-o măsură mai mare să fie afectate de probleme de sănătate mintală
într-o Europă care îmbătrâneşte, tulburările neurodegenerative devin din ce în ce mai frecvente.
Măsuri de prevenire a depresie şi sinuciderii
Statele membre sunt invitate să pună în aplicare programe transsectoriale de prevenire a sinuciderii , în special în rândul persoanelor tinere şi al adolescenţilor, promovând un mod de viaţă sănătos, reducând factorii de risc, cum ar fi accesul uşor la produse farmaceutice, droguri, substanţe chimice nocive şi abuzul de alcool.
Este deosebit de important să se garanteze acordarea de tratament pentru persoanele care au avut tentative de sinucidere şi de tratament psihoterapeutic pentru familiile persoanelor care s-au sinucis.
Totodată, se recomandă instituirea de reţele regionale de informare destinate personalului medical , utilizatorilor serviciilor şi persoanelor cu probleme de sănătate mintală, familiilor, instituţiilor de învăţământ şi locurilor de muncă ale acestora, la care să aibă acces şi organismele locale şi publicul, cu scopul de a reduce frecvenţa cazurilor de depresie şi a comportamentului suicidal.
Sănătatea mintală a tinerilor
Deputaţii europeni invită statele membre să pună în aplicare programe de sprijin pentru părinţi, în special pentru familiile dezavantajate, şi să promoveze înfiinţarea funcţiilor de consilier psiholog în fiecare şcoală secundară, astfel încât să se acorde asistenţă pentru nevoile social-emoţionale ale tinerilor, acordându-se o atenţie deosebită programelor de prevenire cum ar fi îmbunătăţirea respectului de sine şi gestionarea crizelor.
Sănătatea mintală la locul de muncă
Locul de muncă joacă un rol central pentru integrarea socială a persoanelor cu probleme de sănătate mintală.
Acordarea de sprijin pentru recrutarea, menţinerea, reabilitarea şi revenirea acestora la locul de muncă este necesară în special pentru integrarea grupurilor celor mai vulnerabile, inclusiv a comunităţilor aparţinând minorităţilor etnice.
Angajatorilor li se solicită să promoveze un mediu de lucru sănătos, acordând atenţie stresului la locul de muncă, cauzelor subiacente ale tulburărilor psihice survenite la locul de muncă şi abordării acestor cauze.
Combaterea stigmatizării
Deputaţii solicită organizarea unor campanii de informare publică privind cele mai comune simptome ale depresiei şi tendinţele sinucigaşe prin intermediul mijloacelor de informare, al internetului, al şcolilor şi al locurilor de muncă, cu scopul de a promova sănătatea mintală şi a spori nivelul de cunoştinţe.
Mijloacelor de informare le revine un rol esenţial în modificarea percepţiilor asupra tulburărilor psihice şi solicită dezvoltarea unor orientări la nivel european pentru o mediatizare responsabilă a aspectelor legate de sănătatea mintală.
Eliminarea stigmatizării persoanelor cu probleme de sănătate mintală implică abandonarea aplicării unor tratamente invazive şi inumane, precum şi a practicilor bazate pe principiul conform căruia persoanele bolnave mintal trebuie ţinute închise.
Raportoare: Evangelia Tzampazi (PSE, Grecia)
Procedură: iniţiativă proprie
Dezbatere: 18 februarie 2009 A6-0034/2009 Raport referitor la sănătatea mintală Cartea verde a Comisiei - "Îmbunătăţirea sănătăţii mintale a populaţiei - către o strategie privind sănătatea mintală pentru Uniunea Europeană" (EN, pdf)
RO
2
LINK
http://ec.europa.eu/health/ph_determinants/life_style/mental/green_paper/mental_gp_en.pdf
-//EP//TEXT REPORT A6-2009-0034 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-005-RO DOC XML V0//RO
-//EP//TEXT IM-PRESS 20090210BRI49051 ITEM-007-RO DOC XML V0//RO
Relaţii externe
Deputaţii solicită o politică europeană externă şi de securitate mai puternică
2009-02-12 - 17:20
În propunerea de rezoluţie referitoare la raportul anual al Consiliului privind aspectele principale ale politicii externe şi de securitate comune (PESC) în 2007 se arată că, pentru a avea credibilitate şi pentru a răspunde aşteptărilor cetăţenilor UE, PESC trebuie să beneficieze de resurse pe măsura obiectivelor şi scopurilor sale specifice.
În raportul elaborat de Jacek Saryusz-Wolski (PPE-DE, Polonia) se subliniază faptul că Uniunea Europeană poate avea o influenţă pe scena internaţională doar dacă se exprimă unitar, dacă dispune de instrumentele adecvate, dacă îşi consolidează cooperarea cu ONU şi dacă beneficiază de o legitimitate democratică puternică.
Se subliniază, de asemenea, că UE trebuie să utilizeze PESC pentru apărarea intereselor comune ale cetăţenilor săi, inclusiv dreptul acestora de a trăi în pace şi securitate, într-un mediu curat şi de a avea un acces diversificat la resurse vitale precum energia.
O nouă agendă transatlantică
În lunile care urmează, UE va avea şansa unică să elaboreze o nouă agendă transatlantică împreună cu noua administraţie SUA, care să includă: chestiuni strategice de interes comun, precum o nouă ordine globală, mai cuprinzătoare şi mai eficientă, bazată pe organizaţii multilaterale mai puternice, criza financiară, crearea unui nou set de instituţii euro-atlantice, instituirea unei pieţe transatlantice aprofundate şi cuprinzătoare, măsuri de contracarare a schimbărilor climatice, securitatea energetică, promovarea unei păci durabile în Orientul Mijlociu, situaţia din Iran, Irak şi Afganistan, lupta împotriva terorismului şi a crimei organizate, neproliferarea şi dezarmarea nucleară şi Obiectivele de dezvoltare ale mileniului.
Balcanii de Vest
Consolidarea situaţiei ulterioare clarificării statutului Kosovo este esenţială pentru stabilitatea din regiunea Balcanilor de Vest.
Misiunea EULEX trebuie să obţină rezultate rapide în domeniul luptei împotriva crimei organizate şi a urmăririi penale a celor acuzaţi de crime de război.
Parlamentul îşi exprimă sprijinul pentru activitatea Reprezentantului Special al UE în Kosovo şi îl încurajează să continue aplicarea mandatului şi să promoveze un spirit de cooperare pragmatică între autorităţile de la Priştina şi cele de la Belgrad, pentru binele comunităţilor sârbe din Kosovo.
Parteneriatul estic
Stimulentele pentru ţările partenere în cadrul PEV trebuie crescute în vederea implementării reformelor.
Recenta criză din Caucazul de Sud a demonstrat cu claritate necesitatea unei prezenţe mai puternice a UE în vecinătatea estică.
Parlamentul susţine, de aceea, abordarea Comisiei din comunicarea sa privind parteneriatul estic, care vizează:
instaurarea unei zone comerciale cu adevărat libere,
îndepărtarea treptată a tuturor obstacolelor din calea liberei circulaţii a persoanelor(incluzând, în cele din urmă, eliminarea vizelor) şi
cooperarea în privinţa tuturor aspectelor securităţii, în special a securităţii energetice.
Parteneriatul estic şi cooperarea consolidată de la Marea Neagră ar trebui să se sprijine reciproc, creând astfel o zonă de pace, securitate, stabilitate şi de respectare a integrităţii teritoriale.
Georgia
Deputaţii europeni îndeamnă Consiliul să insiste asupra implementării integrale a acordului de încetare a focului şi să se asigure că observatorii UE beneficiază de un acces neîngrădit la toate zonele afectate de conflict, în conformitate cu mandatul misiunii UE de monitorizare.
Rusia
Parteneriatul UE cu Rusia trebuie să se bazeze pe o strategie coerentă şi pe un angajament clar al ambelor părţi de a respecta pe deplin, în acţiunile lor, dreptul internaţional şi acordurile bilaterale şi multilaterale.
Nici un parteneriat strategic nu este posibil dacă nu sunt cu adevărat împărtăşite şi respectate valorile democraţiei, drepturile omului şi statul de drept.
Europarlamentarii solicită Consiliului să acorde acestor valori un rol central în cadrul negocierilor în curs pentru un nou Acord de parteneriat şi cooperare.
Orientul Mijlociu
Parlamentul regretă deteriorarea situaţiei din Orientul Mijlociu şi tributul greu de vieţi omeneşti cauzat de conflictul armat din Fâşia Gaza, coroborat cu lipsa unor progrese substanţiale în procesul de pace.
O cooperare transatlantică consolidată poate aduce o valoare adăugată procesului de pace.
Uniunea Europeană trebuie să aibă un rol marcant şi vizibil în regiune, pe măsura resurselor financiare alocate, în special în ceea ce priveşte soluţionarea crizei umanitare dramatice din Fâşia Gaza.
În proiectul de rezoluţie se ia act de decizia Consiliului de a extinde mandatul misiunii de frontieră a Uniunii Europene în Rafah, precum şi de hotărârea şi gradul său de pregătire pentru a reactiva această misiune.
Această hotărâre ar trebui să aibă drept consecinţă iniţiative concrete de reinstituire a libertăţii de circulaţie în teritoriile palestiniene.
Raportor pentru aviz: Jacek Saryusz-Wolski (PPE-DE, Polonia)
Procedură: iniţiativă proprie
Dezbatere: miercuri, 18 februarie 2009 A6-0019/2009 Raport referitor la Raportul anual al Consiliului către Parlamentul European privind aspectele principale şi opţiunile de bază ale politicii externe şi de securitate comune (PESC) în 2007, prezentat Parlamentului European în temeiul punctului G subpunctul 43 din Acordul interinstituţional din 17 mai 2006
-//EP//TEXT REPORT A6-2009-0019 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-006-RO DOC XML V0//RO
-//EP//TEXT IM-PRESS 20090210BRI49051 ITEM-008-RO DOC XML V0//RO
Securitate şi apărare
Autonomia strategică a Uniunii Europene
2009-02-12 - 17:20
În raportul elaborat de eurodeputatul Karl von Wogau (PPE-DE, Germania) se subliniază că UE trebuie să îşi dezvolte autonomia strategică printr-o politică externă, de securitate şi apărare puternică şi eficientă, pentru a promova pacea şi securitatea internaţională, pentru a-şi apăra interesele la nivel mondial, a asigura securitatea cetăţenilor săi şi a-şi aduce contribuţia la un multilateralism eficient.
O politică comună de apărare în Europa necesită o forţă armată europeană integrată, ce trebuie să fie echipată cu sisteme de armament comune, astfel încât standardizarea şi interoperabilitatea să fie garantate.
În raportul von Wogau se solicită crearea unui stat-major operaţional al UE, autonom şi permanent, cu capacitatea de a asuma planificarea strategică şi de a conduce operaţiunile şi misiunile PESA.
Deputaţii consideră că Strategia europeană de securitate (SES actualizată) şi viitorul Concept strategic NATO ar trebui să fie coerente între ele şi că acest lucru ar trebui să se reflecte în declaraţia care va fi adoptată cu ocazia summit-ului NATO de la Strasbourg/Kehl din aprilie 2009.
Interesele europene în materie de securitate
Pe lângă provocările identificate în cadrul SES, aşa cum au fost adoptate în 2003, interesele Uniunii în materie de securitate includ:
protecţia cetăţenilor săi şi a intereselor sale, atât în interiorul Uniunii, cât şi în afara sa
securitatea în vecinătatea sa
protecţia frontierelor externe şi a infrastructurilor critice
îmbunătăţirea securităţii cibernetice,
securitatea furnizării energiei şi a rutelor maritime
protecţia activelor spaţiale şi
protecţia împotriva consecinţelor schimbărilor climatice.
Pentru a ţine cont de toate noile provocări potenţiale, deputaţii europeni sugerează revizuirea strategiei o dată la cinci ani, la începutul fiecărei legislaturi a Uniunii Europene.
Europarlamentarii din Comisia pentru Afaceri Externe (AFET) recomandă insistent Uniunii Europene şi statelor membre să-şi concentreze eforturile asupra capacităţilor comune care pot fi folosite atât în scopuri de apărare, cât şi în scopuri de securitate; în acest context, serviciile bazate pe sateliţi, echipamentul de supraveghere şi alertă, navele aeriene, elicopterele şi echipamentul de telecomunicaţii automate, precum şi transportul aerian şi naval au un rol esenţial.
Aceştia solicită instituirea unor standarde tehnice comune de protecţie a telecomunicaţiilor şi a unor mijloace de protecţie a infrastructurilor critice.
Raportor: Karl von Wogau (PPE-DE, Germania)
Procedură: iniţiativă proprie
Dezbatere: miercuri, 18 februarie 2009 A6-0032/2009 Raport privind strategia europeană de securitate și PESA Strategia europeană de securitate şi Raportul din decembrie 2008 privind implementarea sa (EN)
RO
2
LINK
http://www.consilium.europa.eu/showPage.aspx?id=266&lang=EN
-//EP//TEXT REPORT A6-2009-0032 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-007-RO DOC XML V0//RO
-//EP//TEXT IM-PRESS 20090210BRI49051 ITEM-009-RO DOC XML V0//RO
Relaţii externe
Revizuirea Instrumentului european de vecinătate şi parteneriat (IEVP)
2009-02-12 - 17:20
În raportul AFET se subliniază necesitatea măririi pachetului financiar IEVP pentru a permite PEV să îşi atingă obiectivele din ce în ce mai ambiţioase şi să sprijine noile sale iniţiative regionale.
Se solicită menţinerea repartiţiei geografice a ajutorului financiar european între ţările mediteraneene şi ţările din estul Europei.
Spre o mobilitate sporită
Raportul solicită să se pună mai mult accent pe o mobilitate sporită, în special prin crearea unor parteneriate pentru mobilitate cu ţările IEVP şi contacte interpersonale, în special în domeniile educaţiei, cercetării şi dezvoltării, vieţii economice şi dialogului politic.
Deputaţii europeni se exprimă pentru măsuri urgente de reducere a taxei de viză pentru resortisanţii şi rezidenţii din ţările IEVP, cu scopul principal de a liberaliza regimului de acordare a vizelor.
Securitatea energetică
Europarlamentarii salută faptul că securitatea energetică este o parte integrală a propunerii pentru Parteneriatul estic în relaţiile cu partenerii estici.
Unul dintre scopurile principale ale Parteneriatului estic este încheierea rapidă a negocierilor referitoare la aderarea Ucrainei şi Moldovei la Comunitatea energetică şi consolidarea angajamentului politic faţă de Azerbaidjan, în scopul convergenţei acestuia cu piaţa energetică a UE şi al integrării infrastructurii.
Parteneriatul Estic
Parteneriatul estic oferă un stimulent mai important ţărilor partenere ambiţioase, precum Ucraina şi nu ar trebui să constituie un obstacol în calea ţărilor învecinate care doresc să candideze la statutul de membru al Uniunii.
Membrii Comisiei AFET sprijină propunerea Comisiei conform căreia noile relaţii cu ţările din cadrul Parteneriatului estic ar trebui să se clădească pe baza unor acorduri de asociere specifice fiecărei ţări, ceea ce ar constitui un răspuns mai adecvat la aspiraţiile partenerilor privind o relaţie mai strânsă .
Regiunea Mării Negre
O implicare mai puternică în regiunea Mării Negre este necesară în cazul în care UE va trebui să rezolve anumite conflicte rămase nesoluţionate şi să sporească cooperarea dintre ţările din regiune, oferind, de asemenea, o bază pentru o politică externă şi de securitate regională comună împreună cu Turcia.
Rusia ar trebui, de asemenea, să fie invitată să sprijine soluţionarea conflictelor şi să promoveze pacea, stabilitatea şi respectul pentru integritatea teritorială într-o regiune care reprezintă vecinătatea UE şi, în acelaşi timp, şi vecinătatea Rusiei.
Euroeast
Ca propunere concretă de cooperare parlamentară figurează crearea unei adunări a statelor din vecinătatea de est - Euroeast - cu participarea Parlamentului European şi urmând modelul adunărilor „Euromed” şi „Eurolat”, al cărei rol va fi aplicarea IEVP în statele din Europa de Est, respectiv Armenia, Azerbaidjan, Georgia, Moldova, Ucraina şi Belarus.
Raportor pentru aviz: Konrad Szymański (GUEN, Polonia)
Procedură: iniţiativă proprie
Dezbatere: miercuri, 18 februarie A6-0037/2009 Raport referitor la revizuirea Instrumentului european de vecinătate şi parteneriat
-//EP//TEXT REPORT A6-2009-0037 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-008-RO DOC XML V0//RO
-//EP//TEXT IM-PRESS 20090210BRI49051 ITEM-010-RO DOC XML V0//RO
Concurenţă
Politica de concurenţă în Uniunea Europeană în perioada 2006-2007
2009-02-12 - 17:20
În raportul elaborat de Jonathan Evans (PPE-DE, Marea Britanie), comisia pentru afaceri economice şi monetare analizează politica de concurenţă din Uniunea Europeană în perioada 2006-2007, aşa cum rezultă din rapoartele publicate de Comisia Europeană pe această temă.
Deputaţii consideră că politica de concurenţă trebuie consolidată pe piaţa produselor alimentare, unde furnizorii pot face abuz de poziţie dominantă.
Obiectivul politicii europene în materie de concurenţă este acela de a determina o mai bună funcţionare a pieţelor în beneficiul consumatorilor şi al întreprinderilor din Europa.
Deputaţii subliniază acţiunile considerate necesare în continuare în domeniul concurenţei pe piaţa unică, în special în ceea ce priveşte produsele alimentare, sectorul serviciilor, ajutoarele de stat, publicitatea pe internet, achiziţiile publice, concentrările economice, sectorul energetic sau roaming-ul.
În vederea depistării eventualelor abuzuri de poziţie dominantă pe piaţa produselor alimentare, cu referire în special la supermarketuri, deputaţii solicită Comisiei să realizeze o analiză care să prezinte efectele relaţiei de inegalitate dintre producătorii de alimente şi comercianţii cu amănuntul.
În sectorul serviciilor, membrii Parlamentului remarcă dificultăţile cu care se confruntă uneori micile întreprinderi, persoanele care desfăşoară o activitate independentă sau liber profesioniştii în ceea ce priveşte posibilităţile de a participa la diverse licitaţii pentru lucrări.
De aceea, se solicită Comisiei să aibă în vedere analizarea practicilor abuzive din acest domeniu.
Acordarea ajutoarelor de stat , mai ales în circumstanţele actuale determinate de criza economică, fac obiectul unei atenţii speciale în cadrul raportului comisiei parlamentare.
Luând act de creşterea cuantumului ajutoarelor de stat, deputaţii solicită Comisiei să elaboreze orientări detaliate suplimentare care să vizeze ajutoare de stat mai puţine, dar mai bine detaliate.
De asemenea, Comisia este atenţionată să rămână extrem de vigilentă în privinţa pachetelor financiare de salvare, pentru a garanta compatibilitatea acţiunilor cu principiilor concurenţei loiale.
Potrivit orientărilor comunitare revizuite privind ajutoarele de stat pentru protecţia mediului, se garantează faptul că statele membre pot sprijini producerea de energie regenerabilă şi cogenerarea eficientă din punct de vedere energetic, acordând ajutoare de exploatare care acoperă întreaga diferenţă dintre costurile de producţie şi preţul pieţei.
Având în vedere faptul că Parlamentul European considera insuficiente prevederile actuale ale regulamentului privind concentrările economice , este salutată actuala iniţiativă a Comisiei de revizuire a acestui regulament, solicitându-se găsirea unei abordări solide la evaluarea operaţiunilor comparabile de fuziune.
În ceea ce priveşte piaţa energiei , raportul Evans subliniază lipsa de transparenţă la stabilirea preţurilor la combustibili pe pieţele europene, regretând creşterile disproporţionate şi denaturările din acest sector, care îi afectează pe consumatori.
Aceasta evidenţiază importanţa realizării şi asigurării funcţionalităţii unei pieţe interne a energiei.
În acest sens, Parlamentul sprijină eforturile Comisiei de a dezvolta pieţele europene de gaz şi energie electrică, subliniind că un element esenţial al acestui proces îl constituie separarea reţelelor de transport de activităţile de producţie şi furnizare de energie.
(21,22, 23)
Constatând că preţurile serviciilor de telecomunicaţii în regim de roaming rămân foarte puţin sub plafonul reglementat, Parlamentul consideră că măsurile de sprijinire a concurenţei preţurilor ar putea fi mai utile decât o reglementare a preţurilor cu amănuntul.
Raportor: Jonathan Evans (PPE-DE, Marea Britanie)
Procedură: iniţiativă proprie
Vot: joi, 19 februarie 2009 A6-0011/2009 Raport referitor la rapoartele privind politica în domeniul concurenţei pentru anii 2006 şi 2007 Raport al Comisiei privind politica în domeniul concurenţei pentru anul 2007 Raport al Comisiei privind politica în domeniul concurenţei pentru anul 2006 (EN)
RO
2
LINK
http://ec.europa.eu/competition/annual_reports/2007/ro.pdf
RO
3
LINK
http://ec.europa.eu/competition/annual_reports/2006/part2_en.pdf
-//EP//TEXT REPORT A6-2009-0011 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090210BRI49051 FULL-TEXT DOC XML V0//RO
-//EP//TEXT IM-PRESS 20090210BRI49051 ITEM-009-RO DOC XML V0//RO
-//EP//TEXT IM-PRESS 20090210BRI49051 ITEM-COVER-RO DOC XML V0//RO
-//EP//TEXT IM-PRESS 20090210BRI49051 ITEM-001-RO DOC XML V0//RO
-//EP//TEXT IM-PRESS 20090210BRI49051 ITEM-002-RO DOC XML V0//RO
-//EP//TEXT IM-PRESS 20090210BRI49051 ITEM-003-RO DOC XML V0//RO
-//EP//TEXT IM-PRESS 20090210BRI49051 ITEM-004-RO DOC XML V0//RO
-//EP//TEXT IM-PRESS 20090210BRI49051 ITEM-005-RO DOC XML V0//RO
-//EP//TEXT IM-PRESS 20090210BRI49051 ITEM-006-RO DOC XML V0//RO
-//EP//TEXT IM-PRESS 20090210BRI49051 ITEM-007-RO DOC XML V0//RO
-//EP//TEXT IM-PRESS 20090210BRI49051 ITEM-008-RO DOC XML V0//RO
-//EP//TEXT IM-PRESS 20090210BRI49051 ITEM-009-RO DOC XML V0//RO
-//EP//TEXT IM-PRESS 20090210BRI49051 ITEM-010-RO DOC XML V0//RO
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090210BRI49051 ITEM-COVER-RO DOC XML V0//RO
-//EP//TEXT IM-PRESS 20090210BRI49051 ITEM-001-RO DOC XML V0//RO
-//EP//TEXT IM-PRESS 20090210BRI49051 ITEM-002-RO DOC XML V0//RO
-//EP//TEXT IM-PRESS 20090210BRI49051 ITEM-003-RO DOC XML V0//RO
-//EP//TEXT IM-PRESS 20090210BRI49051 ITEM-004-RO DOC XML V0//RO
-//EP//TEXT IM-PRESS 20090210BRI49051 ITEM-005-RO DOC XML V0//RO
-//EP//TEXT IM-PRESS 20090210BRI49051 ITEM-006-RO DOC XML V0//RO
-//EP//TEXT IM-PRESS 20090210BRI49051 ITEM-007-RO DOC XML V0//RO
-//EP//TEXT IM-PRESS 20090210BRI49051 ITEM-008-RO DOC XML V0//RO
-//EP//TEXT IM-PRESS 20090210BRI49051 ITEM-009-RO DOC XML V0//RO
-//EP//TEXT IM-PRESS 20090210BRI49051 ITEM-010-RO DOC XML V0//RO
