Întrebarea cu solicitare de răspuns scris E-011301/2010
adresată Comisiei
Articolul 117 din Regulamentul de procedură
Silvia-Adriana Ţicău (S&D)
(13 ianuarie 2011)
Subiect: Măsuri pentru dezvoltarea regiunilor mono-industriale
Globalizarea, schimbările demografice, migraţia şi restructurările economice afectează serviciile şi sistemele de securitate socială şi pot duce la excluziune socială.
Aceste efecte sunt mai puternic resimţite în anumite regiuni, în special în cele mono-industrializate şi în zonele rurale.
Regiunile mono-industrializate au nevoie de măsuri care să atenueze impactul social şi asupra mediului.
Se impun investiţii în scopul diversificării industriilor şi al serviciilor, pentru crearea de noi locuri de muncă şi pentru realizarea obiectivelor stabilite în Strategia UE 2020 în ceea ce priveşte eficienţa energetică, diversificarea surselor de energie şi creşterea ponderii energiei regenerabile în configuraţia energetică şi pentru reducerea pericolului de excluziune socială.
Aş dori să întreb Comisia care sunt măsurile avute în vedere pentru a acorda o mai mare prioritate acestor zone în cadrul politicii industriale a UE, atât pentru a încuraja diversificarea industriei, cât şi pentru a dezvolta noi ramuri ale industriei ecoeficiente, în vederea dezvoltării regiunilor mono-industriale?
