Luni în plen: Ingrid Betancourt, bugetul 2009 şi romii
Instituţii
2008-07-08 - 16:30
Hans-Gert Pöttering a salutat eliberarea doamnei Ingrid Betancourt Luni, în deschiderea sesiunii, preşedintele Parlamentului European, Hans-Gert Pöttering, a salutat eliberarea lui Ingrid Betancourt şi a altor ostateci FARC, spunând că „nu trebuie să ne pierdem niciodată speranţa“ şi că „nu trebuie să cedăm niciodată terorismului“.
Tot luni, deputaţii europeni au discutat despre bugetul pe 2009, planurile Italiei de a crea o bază de date cu amprentele romilor şi noile reguli privind aditivii alimentari în contextul protecţiei consumatorilor.
Hans-Gert Pöttering a amintit faptul că a invitat-o pe doamna Ingrid Betancourt la Parlamentul European.
Dumnealui a apelat la FARC şi la toate grupările teroriste să „elibereze ostatecii“ şi să „caute o soluţie paşnică“.
Crearea unei baze de date cu amprentele romilor în Italia
Luni, deputaţii europeni au dezbătut noile măsuri ale guvernului italian cu privire la prelevarea amprentelor populaţiei de etnie romă şi crearea unei baze de date speciale pentru identificarea şi înregistrarea familiilor rome în marile oraşe.
Îngrijorările exprimate au fost legate de compatibilitatea acestor proceduri cu regulile europene de non-discriminare şi drepturile fundamentale.
În cadrul dezbaterii, numeroşi deputaţi aparţinând diferitelor grupuri politice şi-au exprimat îngrijorarea legată de natura măsurilor prevăzute de autorităţile italiene, sugerând că acestea ar putea încălca principiile fundamentale ale Uniunii Europene, în special în ceea ce priveşte discriminarea pe motive rasiale.
Alţi deputaţi au intervenit în sprijinul acţiunilor guvernului italian şi s-au plâns că dezbaterea a fost exploatată în scopul folosirii Parlamentului European în vederea îndeplinirii unor agende politice naţionale.
Către sfârşitul dezbaterii, Martin Schulz, liderul Grupului Socialist din Parlamentul European, a informat Parlamentul despre un telefon pe care l-a primit de la ministrul de externe italian, Franco Frattini, care i-a spus că guvernul italian se consultă în momentul de faţă cu Comisia Europeană şi se va asigura că orice iniţiativă va fi luată în conformitate cu dreptul european şi constituţia italiană.
Bugetul: prima evaluare a Parlamentului European
Parlamentul European a dezbătut luni proiectul de buget pentru Uniunea Europeană pe anul 2009.
Responsabilitatea adoptării bugetului aparţine Parlamentului şi Consiliului.
Deputaţii europeni de la Comisia pentru bugete au cerut într-un raport redactat de Jutta Haug (Grupul Socialist din Parlamentul European, Germania) disponibilizarea de fonduri pentru ca Uniunea Europeană să poată reacţiona la noile nevoi financiare.
Tot în acest raport se cere ca bugetul să includă reflectarea priorităţii luptei împotriva schimbării climatice şi clarificarea bugetului astfel încât acesta să poată fi înţeles de către cetăţenii europeni.
Alte subiecte de pe ordinea de zi de luni
Tot luni, deputaţii europeni au discutat despre litigiile în faţa OMC privind Airbus/Boeing şi autorizarea aditivilor şi a aromelor şi enzimelor alimentare.
Noile proceduri vor facilita libera circulaţie a produselor alimentare în UE şi vor asigura o mai bună protecţie a consumatorilor.
Va urma săptămâna aceasta
Joi, 10 iulie la ora 10.00 CET, preşedintele Franţei Nicolas Sarkozy va prezenta deputaţilor europeni priorităţile preşedinţiei franceze a UE.
Printre subiectele de pe ordinea de zi a sesiunii din iulie se mai numără: liberalizarea pieţei gazului, preţul biletelor de avion, emisiile de gaze cu efect de seră în cadrul transportului aerian, reacţia Băncii Centrale Europene la tulburarea de pe piaţa financiară şi gazoductul Nord Stream.
Urmăriţi dezbaterile şi voturile în direct!
20080627STO32897 Urmăriţi sesiunea în direct!
Hans-Gert Pöttering salută eliberarea lui Ingrid Betancourt Avanpremieră, 7-10 iulie 2008, Strasbourg Ordinea de zi de luni, 7 iulie O întrebare de 115 miliarde euro: cum ne descurcăm în meandrele bugetului comunitar? - dosar Audio, 03:10 - Discursul lui Hans-Gert Pöttering despre Ingrid Betancourt (în engleză)
RO
1
PHOTO
20080704PHT33481.jpg
RO
2
LINK
/eplive/public/livebroadcast_ro.htm
RO
7
MULTIMEDIA
20080707MLT33571.asf
-//EP//TEXT IM-PRESS 20080704IPR33448 0 NOT XML V0//RO
-//EP//TEXT IM-PRESS 20080624BRI32584 FULL-TEXT NOT XML V0//RO
-//EP//TEXT AGENDA 20080707 SIT NOT XML V0//RO
-//EP//TEXT IM-PRESS 20080605FCS31027 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
