Răspuns dat de dna Hedegaard, în numele Comisiei
(2 mai 2011)
Abordarea UE în ce privește combaterea emisiilor de gaze fluorurate cu efect de seră este una dintre cele mai avansate la nivel global.
În special Regulamentul (CE) nr.
842/2006 http://iklim.cob.gov.tr/iklim/Files/Mevzuat/o01.pdf urmărește reducerea emisiilor din cele trei grupe de gaze fluorurate (hidrofluorocarburi, perfluorocarburi și hexafluorură de sulf) incluse în coșul de gaze prevăzut de Convenţia - cadru a Naţiunilor Unite asupra schimbărilor climatice (CCONUSC) și protocolul său de la Kyoto, prin stabilirea unor cerințe specifice pentru diferitele etape din ciclul de viață al gazelor fluorurate, de la producție până la sfârșitul duratei de viață.
UE a propus, de asemenea, alte acțiuni la nivel internațional în vederea reducerii treptate a producției și consumului global de hidrofluorocarburi COM(2009)39 final și Concluziile Consiliului din martie 2009, octombrie 2009, septembrie 2010 și martie 2011. .
O acțiune de atenuare eficace, pe termen scurt, ar trebui întreprinsă în temeiul protocolului de la Montreal ‑ care oferă o infrastructură vastă, bine pusă la punct – fără a exclude hidrofluorocarburile din sfera de aplicare a CCONUSC și a instrumentelor asociate și fără a afecta angajamentele existente, asumate de părțile la CCONUSC.
În acest context, UE a transmis recent la secretariatul CCONUSC opinia sa privind atenuarea emisiilor de hidrofluorocarburi la costuri cât mai mici http://unfccc.int/resource/docs/2011/awglca14/eng/misc03.pdf, punctele 8 – 10. .
