Retrospectiva Anului 2007
Instituţii
2007-12-19 - 18:44
2007 a fost un an cu realizări semnificative în edificiul European, având în vedere semnarea unui nou Tratat, extinderea Uniunii Europene şi adoptarea multor pachete legislative ce vor avea impact asupra vieţii de zi cu zi a cetăţenilor.
Toate aceste realizări sunt prezentate pe scurt în Retrospectiva Anului 2007.
2007 va rămâne în istoria Europeană datorită adoptării Tratatului de la Lisabona, un nou cadru instituţional pentru Europa secolului 21, adoptare care a avut loc exact la împlinirea a 50 de ani de la semnarea Tratatului de la Roma.
Noul Tratat, care urmează să fie acum ratificat de toate Statele Membre, consolidează controlul democratic în Uniune.
Parlamentul a sprijinit rezultatele Conferinţei Interguvernamentale referitoare la noul Tratat şi a aprobat diverse prevederi, între care numărul Deputaţilor Europeni, care după Alegerile Europene din 2009 va fi de 751.
Parlamentul a adoptat, cu majoritate covârşitoare, Carta Europeană pentru Drepturile Fundamentale.
Anul 2007 este anul aderării României şi Bulgariei la Uniunea Europeană, şi anul primelor Alegeri Europene în cele două ţări .
După aderarea României şi Bulgariei la Uniune, numărul deputaţilor europeni a crescut la 785.
Tot în 2007, Parlamentul şi-a ales un nou Preşedinte , care va avea mandat până la Alegerile Europene din 2009.
Germanul Hans-Gert Pöttering l-a înlocuit în funcţie pe portughezul Josep Borrell.
În plan legislativ , Parlamentul European a aprobat norme care vor avea impact asupra vieţii de zi cu zi a cetăţenilor Europeni: un pachet legislativ privind căile ferate Europene, ce promovează acest mijloc de transport şi prevede, între altele, drepturi consolidate pentru călători; crearea unor echipe de intervenţie rapidă la graniţele externe ale Uniunii, pentru stăvilirea afluxului masiv de imigranţi; revizuirea limitelor acceptate de poluare din aerul atmosferic; reducerea tarifelor la telefonia mobilă; etichetarea băuturilor spirtoase; reguli noi pentru publicitatea TV - sunt doar câteva exemple.
Informaţii detaliate despre toate aceste evenimente importante care au avut loc în Parlamentul European în anul 2007, la fel despre deciziile luate în şedinţele în plen, pot fi găsite pe site-ul web al Parlamentului , la secţiunea Serviciul de Presă, sub-secţiunile Şedinţe în Plen şi Sinteza Şedinţelor în Plen.
20071217TMN15631
Instituţii
Hans-Gert Poettering - noul Preşedinte al Parlamentului European
16-01-2007
Deputatul european Hans-Gert Poettering a fost ales, marţi, noul preşedinte al Parlamentului European, cu 450 voturi pentru (65,31% din voturile valide).
Creştin-democratul german (61 de ani) îi succede în funcţie lui Josep Borrell, şi va conduce Parlamentul European pentru a doua jumătate a legislaturii, până în iunie 2009, când vor avea loc Alegeri Europene în toate Statele Membre.
Noua distribuire a numărului de locuri în Parlament, după Alegerile Europene din 2009
12-10-2007
Deputaţii au adoptat un raport privind noua distribuire a numărului de locuri în Parlamentul European, după alegerile legislative generale din 2009.
Ei cer revizuirea propunerii de distribuire a numărului de locuri pentru mandatul parlamentar 2014-2019.
Raportul a fost adoptat cu 387 voturi pentru, 154 împotrivă şi 109 abţineri.
Hans-Gert Poettering - noul Preşedinte al Parlamentului European Noua distribuire a numărului de locuri în Parlament, după Alegerile Europene din 2009
Transport
Noi măsuri de sporire a siguranţei în aviaţia civilă: cine plăteşte
25-04-2007
Parlamentul a adoptat, în a doua lectură, un raport referitor la siguranţa aviaţiei civile.
Textul insistă pentru noi reguli comune privind controalele, supravegherea, produsele interzise la bordul aeronavelor, patrulele de securitate şi alte aspecte ale siguranţei în aeroporturi şi aeronave.
Una dintre divergenţele-cheie în discuţiile cu Consiliul: cine asigură sprijinul financiar pentru măsurile sporite de securitate ce nu sunt incluse în regulament.
Camioanele vechi vor trebui echipate cu oglinzi retrovizoare mai eficiente
10-05-2007, co-decizie, prima citire, vot final
Parlamentul a adoptat, în prima lectură, un raport ce aprobă echiparea cu oglinzi retrovizoare cu grad mai mare de vizibilitate la vehiculele grele pentru transportul de mărfuri, înregistrate pe teritoriul Comunităţii ca operând din 2000.
Termenul limită va fi 31 martie 2009 .
În fiecare an, circa 400 Europeni - mulţi copii pe biciclete - sunt ucişi, în incidente rutiere în care sunt implicate vehicule grele, în special în timpul schimbării direcţiei de mers în intersecţii sau sensuri giratorii, deoarece oglinda retrovizoare nu este vizibilă integral din poziţia conducătorului auto.
Căile ferate comunitare: liberalizare şi licenţe Europene pentru conducătorii de tren
25-09-2007, co-decizie, a treia citire, vot final
Parlamentul a adoptat " al treilea pachet feroviar" referitor la liberalizarea căilor ferate, licenţa Europeană pentru conducătorii de tren şi drepturile pasagerilor .
Serviciile internaţionale feroviare de călători, de pe teritoriul Uniunii, vor fi deschise pentru competiţie la 1 ianuarie 2010 .
Conducătorii de tren trebuie să deţină un certificat care să ateste că îndeplinesc cerinţele minime de sănătate, educaţie de bază şi calificări generale profesionale.
Când legea va intra în vigoare, în 2009, toţi călătorii vor beneficia de un set de drepturi de bază (între care, de exemplu, şi drepturi ale călătorilor cu mobilitate redusă).
Noi măsuri de sporire a siguranţei în aviaţia civilă: cine plăteşte Camioanele vechi vor trebui echipate cu oglinzi retrovizoare mai eficiente Căile ferate comunitare: liberalizare şi licenţe Europene pentru conducătorii de tren
Drepturile femeilor/Şanse egale
Parlamentul adoptă programul Daphne III privind combaterea violenţei
22-05-2007, co-decizie, a doua citire, vot final
Parlamentul European a adoptat, marţi, în a doua lectură, programul Daphne III pentru combaterea violenţei asupra copiilor, tinerilor, femeilor şi pentru protecţia victimelor şi a grupurilor de risc.
Daphne III acoperă perioada 2007-2013 şi are un buget de 116,85 milioane euro .
La program pot aplica organizaţii neguvernamentale, administraţii regionale, municipalităţi, centre de cercetare şi alte instituţii implicate în acţiuni de combatere a violenţei, din Statele Membre, ţările candidate, statele EFTA (Asociaţia Europeană de Liber Schimb - Islanda, Liechtenstein, Norvegia şi Elveţia) şi Balcanii de Vest.
Parlamentul adoptă programul Daphne III privind combaterea violenţei
Justiţie şi Afaceri Interne
Echipe de reacţie rapidă la frontierele externe ale Uniunii
26-04-2007, co-decizie, prima citire, vot final
Parlamentul a aprobat un regulament privind formarea unor echipe de reacţie rapidă care să furnizeze asistenţă tehnică şi operaţională la graniţele externe ale Uniunii, în perioadele cu aflux mare de imigranţi ilegali (Aceste echipe ar urma să fie operaţionale în decurs de cinci zile).
Raportul constituie rezultatul unui acord în primă lectură, la care Parlamentul a ajuns cu Consiliul, şi a fost adoptat în plen cu 526 voturi pentru, 63 împotrivă şi 28 abţineri.
Costurile necesare funcţionării unor astfel de echipe vor fi comune.
Prevenirea consumului de droguri şi informarea opiniei publice
06-09-2007, co-decizie, a doua citire, vot final
Parlamentul a aprobat stabilirea, pentru 2007-2013, a programului specific "Prevenirea consumului de droguri şi informarea", ca parte a programului general "Drepturi fundamentale şi justiţie".
Programul va beneficia de un buget de 21,35 milioane euro, pentru perioada 2007-2010.
Principalele grupuri ţintă: tineri, personal didactic, personal medical, ONG-uri, comunităţi religioase.
Deputaţii europeni dezbat activităţile ilegale ale CIA, înaintea votului asupra raportului final
14-02-2007, rezoluţie
Parlamentul European a dezbătut raportul final al Comisiei Temporare care investighează presupusa utilizare de către CIA a unor ţări europene, pentru transportul şi deţinerea ilegală de prizonieri.
Unii dintre deputaţi au condamnat CIA şi guvernele Statelor Membre implicate în activităţile ilegale ale Agenţiei Americane, alţii însă au calificat raportul drept propagandă anti-americană, bazată pe speculaţii ale presei.
Raportul a fost adoptat cu 382 voturi pentru, 256 contra şi 74 abţineri.
Echipe de reacţie rapidă la frontierele externe ale Uniunii Prevenirea consumului de droguri şi informarea opiniei publice Deputaţii europeni dezbat activităţile ilegale ale CIA, înaintea votului asupra raportului final
Mediu
Strategie Europeană pentru prevenirea şi gestionarea inundaţiilor
25-04-2007, co-decizie, a doua citire, vot final
După inundaţiile care au avut loc în Europa în 2002 şi 2005 (în special în România, dar şi în Germania, Elveţia şi Austria), Statele Membre au convenit să întreprindă eforturi suplimentare pentru a preveni şi gestiona în comun riscurile de inundaţii.
Noua directivă va trebui pusă în aplicare în decurs de doi ani .
Restricţii la comercializarea unor dispozitive de măsurare ce conţin mercur
10-07-2007, co-decizie, a doua citire, vot final
Parlamentul a aprobat restricţiile cu privire la comercializarea către publicul general a anumitor dispozitive de măsurare ce conţin mercur, începând cu 2009 (termometre electrice sau barometre).
Pentru barometre, s-a aprobat o perioadă de derogare de doi ani.
Excepţii - instrumentele utilizate în domeniul medical.
Produsele deja cumpărate pot rămâne în folosinţă.
Deputaţii europeni votează pentru înfiinţarea unei comisii temporare privind schimbările climatice
25-04-2007
Deputaţii europeni au votat în favoarea înfiinţării unei comisii temporare privind schimbările climatice, la propunerea Conferinţei Preşedinţilor.
Comisia va avea 60 membri, iar mandatul său va fi de un an.
Strategie Europeană pentru prevenirea şi gestionarea inundaţiilor Restricţii la comercializarea unor dispozitive de măsurare ce conţin mercur Deputaţii europeni votează pentru înfiinţarea unei comisii temporare privind schimbările climatice
Afaceri economice şi monetare
Noi norme pentru fuziunile şi achiziţiile bancare transfrontaliere
13-03-2007, co-decizie, primă citire, vot final
Parlamentul a adoptat în primă lectură propunerile de modificare a regulilor europene privind fuziunile şi achiziţiile bancare transfrontaliere.
Cum textul adoptat deja a fost aprobat în negocierile neoficiale cu Consiliul, propunerile ar urma să intre în vigoare fără modificări ulterioare.
Noi norme pentru fuziunile şi achiziţiile bancare transfrontaliere
Consumatori
Interzicerea comercializării şi importului de blănuri de pisică şi de câine
19-06-2007, co-decizie, prima citire, vot final
Parlamentul a adoptat un raport în care se cere interzicerea în totalitate a comercializării şi a importului de blănuri de pisică şi de câine, în Uniunea Europeană.
Interzicerea va fi aplicată începând cu 31 decembrie 2008.
Deputaţii cer control mai strict asupra achiziţionării şi deţinerii de arme
29-11-2007, co-decizie, prima citire, vot final
Deputaţii cer măsuri mai stricte de control al achiziţionării şi deţinerii de arme.
Noua directivă, care va înlocui prevederile în vigoare din 1991, vizează combaterea utilizării armelor în scopuri criminale, ca atare îngreunează condiţiile de achiziţionare şi comercializare a lor, fără să afecteze utilizatorii legali.
Interzicerea comercializării şi importului de blănuri de pisică şi de câine Deputaţii cer control mai strict asupra achiziţionării şi deţinerii de arme
Societatea informaţiei
Parlamentul aprobă noile tarife la roaming
23-05-2007, co-decizie, prima citire, vot final
Parlamentul European a votat un nou regulament ce permite reducerea tarifelor la roaming pe teritoriul Uniunii Europene, începând cu 30 iunie 2007 .
Tariful maxim pentru apelurile efectuate dintr-un alt Stat Membru: 49 cenţi pe minut (fără TVA), tariful maxim pentru apelurile primite dintr-un alt Stat Membru: 24 cenţi pe minut (fără TVA).
Parlamentul aprobă noile tarife la roaming
Siguranţa alimentară
Reguli noi privind ingredientele şi etichetarea băuturilor spirtoase
19-06-2007, co-decizie, prima citire, vot final
Deputaţii Europeni au adoptat, în primă lectură, un raport ce stabileşte noile reguli de producţie şi etichetare a băuturilor spirtoase, inclusiv a votcii.
Este vorba de o legislaţie revizuită de Parlament, adoptată după un compromis în primă lectură între Parlament şi Consiliu.
N oile prevederi vor fi aplicate la trei luni după intrarea în vigoare a regulamentului.
Reguli noi privind ingredientele şi etichetarea băuturilor spirtoase
Schengen
Deputaţii felicită Statele Membre care s-au alăturat Spaţiului Schengen
15-11-200, consultare
Adoptând o rezoluţie comună privind extinderea Spaţiului Schengen la Republica Cehă, Estonia, Letonia, Lituania, Ungaria, Malta, Polonia, Slovenia şi Slovacia, Parlamentul a accentuat importanţa simbolică şi istorică a acestui eveniment.
Deputaţii felicită cele nouă state pentru eforturile considerabile întreprinse pentru a fi pregătite să îndeplinească atât de rapid condiţiile de aderare la Spaţiul Schengen Deputaţii felicită Statele Membre care s-au alăturat Spaţiului Schengen
Agricultură
Organizarea comună a pieţei vinului: Parlamentul propune soluţii pentru chestiunile sensibile
12-12-2007,consultare, vot final
Deputaţii Europeni au adoptat, la Strasbourg, raportul referitor la organizarea comună a pieţei vinului, prilej cu care şi-au confirmat poziţia - refuzul unei liberalizări automate a drepturilor de plantare, campanie de plantare de maxim trei ani, menţinerea ajutoarelor pentru producţia de must, consolidarea acţiunilor de promovare a vinurilor comunitare, reguli mai stricte pentru etichetare.
Organizarea comună a pieţei vinului: Parlamentul propune soluţii pentru chestiunile sensibile
Cultură
TV: Noile reguli pentru produsele publicitare vor trebui aplicate înainte de sfârşitul anului 2009
29-11-2007, co-decizie, a doua citire, vot final
Parlamentul a aprobat noile reguli Europene pentru programele publicitare ale televiziunilor, care vor trebui aplicate în Statele Membre până la sfârşitul anului 2009.
Noua legislaţie vizează actualizarea directivei Televiziune fără Frontiere, din 1997, denumită acum "directiva referitoare la serviciile media audiovizuale", în vederea adaptării la noile evoluţii ale tehnologiei şi publicităţii audiovizuale.
Noile reguli se vor aplica programelor audiovizuale în web-streaming, dar nu şi siturilor internet private, şi vor exista reguli minime care se vor aplica, la cerere, serviciilor de televiziune (de exemplu pentru protejarea minorilor).
Câştigătorul Premiului LUX 2007 pentru Cinematografia Europeană - Filmul "Auf der anderen Seite"
24-10-2007
Co-producţia turco-germană "Auf der anderen Seite" a câştigat prima ediţie a Premiului LUX pentru Cinematografia Europeană, acordat de Parlamentul European.
Trofeul i-a fost înmânat actriţei germane Hanna Schygulla de Preşedintele Parlamentului European, Hans-Gert Pöttering, în faţa Deputaţilor Europeni şi a reprezentanţilor celorlalte filme aflate în competiţie.
Parlamentul European a decis să acorde Premiul LUX în semn de sprijin al creaţiilor cinematografice din Uniunea Europeană.
Premiul LUX are ca obiectiv facilitarea difuzării de filme europene pe teritoriul Uniunii.
Filmele vor putea fi sub-titrate în cele 23 limbi oficiale ale Uniunii, inclusiv în forme adaptate pentru persoanele cu dificultăţi auditive.
TV: Noile reguli pentru produsele publicitare vor trebui aplicate înainte de sfârşitul anului 2009 Câştigătorul Premiului LUX 2007 pentru Cinematografia Europeană - Filmul "Auf der anderen Seite"
Drepturile omului
Premiul Sakharov pentru Libertatea de Gândire - Ediţia 2007 - acordat avocatului sudanez Salih Mahmoud Osman
25-10-2007
Avocatul sudanez pentru drepturile omului, Salih Mahmoud Osman , este câştigătorul de anul acesta al Premiului Sakharov pentru Libertatea de Gândire .
Premiul a fost decernat la Strasbourg, pe marginea sesiunii în plen din decembrie.
Premiul Sakharov - ce poartă numele disidentului sovietic Andrei Sakharov - este acordat de Parlamentul European în fiecare an, începând cu 1988, persoanelor sau organizaţiilor cu contribuţii majore în lupta pentru drepturile omului sau democraţie.
Osman, care lucrează pentru Organizaţia Sudaneză Împotriva Torturii, a furnizat timp de 20 de ani consiliere juridică gratuită cetăţenilor din Sudan ale căror drepturi fundamentale le-au fost încălcate.
Premiul Sakharov pentru Libertatea de Gândire - Ediţia 2007 - acordat avocatului sudanez Salih Mahmoud Osman
-//EP//TEXT IM-PRESS 20070115IPR01953 0 NOT XML V0//RO
-//EP//TEXT IM-PRESS 20071008IPR11353 0 NOT XML V0//RO
-//EP//TEXT IM-PRESS 20070507IPR06412 0 NOT XML V0//RO
-//EP//TEXT IM-PRESS 20070507IPR06401 0 NOT XML V0//RO
-//EP//TEXT IM-PRESS 20070823IPR09782 0 NOT XML V0//RO
-//EP//TEXT IM-PRESS 20070516IPR06755 0 NOT XML V0//RO
-//EP//TEXT IM-PRESS 20070420IPR05693 0 NOT XML V0//RO
-//EP//TEXT IM-PRESS 20070903IPR09985 0 NOT XML V0//RO
-//EP//TEXT IM-PRESS 20070208IPR02898 0 NOT XML V0//RO
-//EP//TEXT IM-PRESS 20070420IPR05687 0 NOT XML V0//RO
-//EP//TEXT IM-PRESS 20070706IPR08897 0 NOT XML V0//RO
-//EP//TEXT IM-PRESS 20070420IPR05681 0 NOT XML V0//RO
-//EP//TEXT IM-PRESS 20070309IPR04002 0 NOT XML V0//RO
-//EP//TEXT IM-PRESS 20070615IPR07883 0 NOT XML V0//RO
-//EP//TEXT IM-PRESS 20071128IPR14030 0 NOT XML V0//RO
-//EP//TEXT IM-PRESS 20070522IPR06989 0 NOT XML V0//RO
-//EP//TEXT IM-PRESS 20070615IPR07881 0 NOT XML V0//RO
-//EP//TEXT IM-PRESS 20071114IPR13062 0 NOT XML V0//RO
-//EP//TEXT IM-PRESS 20071211IPR14760 0 NOT XML V0//RO
-//EP//TEXT IM-PRESS 20071128IPR14028 0 NOT XML V0//RO
-//EP//TEXT IM-PRESS 20071023IPR12109 0 NOT XML V0//RO
-//EP//TEXT IM-PRESS 20071024IPR12329 0 NOT XML V0//RO
-//EP//DTD IM-PRESS 20050901 TMN DOC XML V0//EN
-//EP//STYLESHEET IM-PRESS 20050901 TMN DOC XML V0//EN
