ÎNTREBARE ORALĂ H-0371/09
pentru timpul afectat întrebărilor din perioada de sesiune noiembrie 2009
în conformitate cu articolul 116 din Regulamentul de procedură
de
Marian Harkin
Comisiei
Subiect: Rețeaua europeană pentru întreprinderi
Recenta inițiativă a Comisiei care vizează promovarea spiritului antreprenorial în rândul femeilor este o excelentă oportunitate pentru a consolida rolul femeilor în societate și pentru a integra în mod activ mai multe femei pe piața forței de muncă.
Totuși, în numeroase cazuri, noii antreprenori se confruntă cu dificultăți legate de accesul la finanțare din partea instituțiilor financiare convenționale, în special în conjunctura economică actuală, ceea ce reprezintă un obstacol important pentru antreprenorii potențiali.
Ce măsuri a adoptat Comisia pentru a se asigura că, pe lângă promovarea femeilor antreprenor prin inițiative precum Ambasadoarele antreprenoriatului, cerințele practice pentru înființarea de întreprinderi, cum ar fi accesul la finanțare, sunt abordate în mod adecvat în cadrul inițiativelor Comisiei?
În plus, dispune Comisia de sisteme active de control pentru a evalua capacitatea noilor antreprenori de a avea acces la finanțare?
