Deficit excesiv: Juncker cere un regim de sancțiuni automat
Afaceri economice şi monetare
2010-11-09 - 18:00
Jean-Claude Juncker Uniunea Europeană ar trebui să aibă un regim de sancțiuni mai automat decât au propus liderii UE pe 28-29 octombrie, a spus luni președintele Eurogrupului, Jean-Claude Juncker, deputaţilor europeni.
Propunerea Consiliului European face ca impunerea de sancțiuni asupra statelor membre să fie mai dificil de blocat, dar domnul Juncker crede că nu se merge îndeajuns de departe în acest sens.
Multe din întrebările adresate primului ministru luxemburghez, care prezidează Eurogrupul - reuniunea miniștrilor de finanțe din țările zonei euro - au fost legate de sancțiunile automate.
„Introducerea regulii majorității inverse doar în impunerea sancțiunilor nu este suficientă”
Consiliul European a propus ca sancțiunile pentru încălcarea limitelor deficitului bugetului și datoriei publice să fie implementate automat în afară de cazul în care miniștrii guvernelor naționale le resping (procedura se numește „regula majorității inverse”).
Propunerile s-ar aplica doar statelor din zona euro.
Domnul Juncker a spus că introducerea regulii majorității inverse doar în impunerea sancțiunilor nu este suficientă.
Statele membre ar vota prin sistemul de majoritate simplificată în procedura premergătoare sancțiunilor.
Astfel, sancțiunile riscă să nu fie niciodată aplicate, a arătat domnul Juncker.
De aceea, statele Benelux vor propune ca regula majorității inverse să se aplice la fiecare stadiu al procedurii, astfel încât regimul să fie credibil.
Pentru un mecanism permanent de soluționare a crizei
Deputaţii europeni au discutat cu „Domnul Euro“ și despre „mecanismul permanent de soluționare a crizei“, abordat la Consiliul European din octombrie.
Acesta ar înlocui fondul temporar ce a ajutat Grecia, Irlanda, Spania și Portugalia în timpul crizei.
Domnul Juncker a spus că este de acord cu acest mecanism și că, în cazul stabilirii acestuia, „trebuie să abordăm serios ideea obligațiunilor“, cerere mai veche a Parlamentului European.
Eurodeputații cer implicarea sectorului privat
Liberala franceză Sylvie Goulard a sugerat construirea unui sistem de abordare în comun a datoriei publice în UE.
Luxemburgheza Astrid Lulling, de la Grupul Partidului Popular European (Creştin Democrat), a întrebat dacă un sistem ce ar permite sectorului public să acopere o parte din datoria publică nu ar fi util în mecanismul de soluționare a crizei.
Domnul Juncker a răspuns că sectorul privat ar trebui să acopere o parte din costuri, dar că există riscul ca investitorii străini să evite anumite economii.
Domnul Juncker a mai spus că zona euro ar trebui să fie reprezentată în forumurile internaționale precum Fondul Monetar Internațional sau G20, recunoscând însă că nu există un interes real în acest sens.
Social-democratul german Udo Bullman a arătat că dezechilibrul economic ar trebui să fie abordat în comun.
Domnul Juncker a mai spus că finanțele publice trebuie consolidate, avertizând însă că exagerarea în acest domeniu ar putea pune în pericol creșterea economică.
20101108STO92349 Comunicat de presă (în engleză) Jean-Claude Juncker la Parlamentul European Glosar financiar
RO
1
PHOTO
20101028PHT91302.jpg
RO
2
LINK
/ro/pressroom/content/20101025IPR90065
RO
3
LINK
/ro/pressroom/content/20101108IPR92608
-//EP//TEXT IM-PRESS 20100414FCS72750 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
