ÎNTREBARE ORALĂ URMATĂ DE O DEZBATERE O-0056/10
în conformitate cu articolul 115 din Regulamentul de procedură
de
Gabriele Albertini
, în numele Comisia pentru afaceri externe ,
Vital Moreira
, în numele Comisia pentru comerţ internaţional
Consiliul
Subiect: Punerea în aplicare a Regulamentului (CE) nr.
1236/2005 al Consiliului
Regulamentul (CE) nr.
1236/2005 al Consiliului din 27 iunie 2005 vizează controlul comerțului din cadrul UE cu anumite bunuri susceptibile de a fi utilizate pentru a impune pedeapsa capitală, tortura sau alte pedepse sau tratamente cu cruzime, inumane sau degradante și include o listă a echipamentelor care ar trebui interzise sau controlate în mod strict.
La data intrării sale în vigoare, și anume 30 iunie 2006, acest regulament constituia primul instrument multilateral la nivel mondial de control al comerțului, având drept obiectiv interzicerea comerțului internațional cu echipamente care nu au un alt scop practic decât cel de a impune pedeapsa capitală, tortura și alte rele tratamente.
Din nefericire, există temeri serioase cu privire la faptul că punerea în aplicare a prezentului regulament nu a fost nici pe departe exemplară.
Statele membre nu și-au respectat obligația de a prezenta rapoarte anuale de activitate și nu toate statele membre și-au respectat obligația de a transmite informații privind legislația introdusă pentru a sancționa încălcările regulamentului, iar lista articolelor interzise nu pare să fie suficient de exhaustivă.
1.
Ce măsuri are Consiliul în vedere pentru a ameliora transparența, raportarea și punerea în aplicare a regulamentului de către statele membre?
2.
Cum poate fi ameliorată evaluarea autorităților de acordare a autorizațiilor de export ale statelor membre, pentru a evita riscul ca articolele exportate în conformitate cu regulamentul să fie utilizate în mod necorespunzător în scopul torturii sau al altor rele tratamente, în conformitate cu articolul 6 din regulament?
Ce măsuri pot fi adoptate în situațiile susmenționate?
JO L 200, 30.7.2005, p.
1.
