Cum să evităm Star Wars şi să asigurăm pacea pe continent
Securitate şi apărare
2007-05-07 - 12:13
Spaţiul - câmp de luptă al viitorului?
„Controlul spaţiului înseamnă controlul lumii“ spunea în 1961 Lyndon Johnson, atunci vicepreşedinte al SUA.
După aproximativ 50 de ani, Statele Unite cheltuiesc aproape 21 de miliarde de dolari pe an pentru tehnologia militară în spaţiu, în timp ce şi alte puteri (China şi India) apar în acest domeniu.
Ne îndreptăm oare spre o militarizare a spaţiului?
Deputaţi europeni, oficiali şi experţi au discutat despre rolul Europei în „cucerirea spaţiului“ în cadrul unei audieri publice pe 2 mai.
Telecomunicaţiile, sistemele bancare şi cele de navigaţie sunt coordonate astăzi de sateliţi artificiali din jurul Pământului.
Aceste aplicaţii se bazează pe tehnologii ce pot fi folosite şi pentru securitate: gestionarea dezastrelor, cercetare în domeniul schimbării climatice, planificare agricolă, prevenirea conflictelor şi aplicaţii militare gen localizarea şi urmărirea armelor.
Tehnologia spaţiului ca factor economic
Spaţiul reprezintă o piaţă internaţională de 90 de miliarde de euro, cu o creştere de 7% anual.
Companiile europene deţin 40% din piaţa comercială pentru producerea şi lansarea sateliţilor şi serviciile relative acestora.
28.000 de oameni lucrează în industria europeană dedicată spaţiului, localizată în principal în Franţa, Germania şi Italia - dar şi în Marea Britanie, Spania şi Belgia, într-o mai mică măsură.
UE investeşte în folosirea civilă a spaţiului aproximativ 6 miliarde de euro anual - jumătate din această sumă este investită prin Agenţia Europeană a Spaţiului.
În cadrul celui de-al şaptelea program cadru pentru cercetare, fondurile dedicate cercetării şi dezvoltării spaţiale au crescut la 1,4 miliarde - pentru perioada 2007-2013.
Spaţiul - câmp de luptă al viitorului?
„Deşi spaţiul este o sursă unică de sprijinire a securităţii Europei în ceea ce priveşte crizele umanitare şi de mediu înconjurător şi diverse ameninţări naturale, criminale şi militare, este important să recunoaştem că există un risc potenţial de transformare a acestuia în câmp de luptă“, a spus doamna Rebecca Johnson de la Acronym Institute for Disarmament Diplomacy din Londra, autoarea studiului delegat de Parlamentul european, „Politicile europene ale spaţiului şi relevanţa lor pentru Politica europeană de securitate şi apărare“.
Distrugerea de către China a unui satelit propriu în ianuarie 2007, în vederea testării unei arme anti-satelit, a fost citată în timpul audierii ca dovadă a pericolului real pe care îl reprezintă cursa armelor în acest domeniu.
Este nevoie de o politică europeană a spaţiului
La sfârşitul lunii aprilie, Comisia europeană şi Agenţia Europeană a Spaţiului au adoptat o comunicare comună conform căreia „misiunea strategică a unei politici europene a spaţiului se va baza pe exploatarea paşnică a spaţiului de către toate statele“.
Documentul recomandă ca Uniunea Europeană, Agenţia Europeană a Spaţiului şi statele membre să îşi amelioreze eficienţa activităţilor spaţiale prin:
stabilirea unui program european integrat privind spaţiul (care să includă navigarea prin satelit, observarea Pământului, comunicarea prin satelit, securitate şi apărare etc.)
creşterea sinergiei între programele şi tehnologiile de apărare şi cele privitoare la spaţiul civil
dezvoltarea unei strategii comune de relaţii internaţionale referitoare la spaţiu.
În vederea atingerii obiectivelor de securitate ale Europei, o politică europeană a spaţiului ar trebui să identifice „unde trebuie trasă linia între folosirea acceptabilă a spaţiului - în vederea sprijinirii politicilor externe europene de securitate şi apărare - şi folosirea inacceptabilă - care ar pune în pericol folosirea paşnică şi civilă a spaţiului, pe care se bazează în momentul de faţă calitatea vieţii şi a securităţii“, a spus doamna Johnson.
Politicile spaţiale naţionale trebuie înlocuite cu o politică europeană comună
Deputaţii europeni şi experţii au subliniat în timpul audierii nevoia folosirii paşnice a tehnologiei spaţiale, importanţa unei politici europene a spaţiului şi nevoia creşterii fondurilor dedicate sateliţilor europeni de informare şi poziţionare şi a sistemului de navigare european GALILEO.
„Accesul la datele obţinute din spaţiu devine esenţial în ziua de astăzi“, a spus preşedintele subcomisiei pentru securitate şi apărare, domnul Karl von Wogau (PPE-DE, Germania).
Europa „are nevoie de sateliţii de informare pentru misiunile militare, pentru protejarea graniţelor sale exterioare, pentru protejarea infrastructurilor sensibile şi chiar pentru prevenirea unor tsunami“, a adăugat dumnealui.
Politicile spaţiale naţionale ar trebui înlocuite cu o politică europeană comună pentru creşterea eficienţei acestora prin acumularea bugetelor relativ scăzute.
Politica spaţială europeană va fi prezentată spre aprobare Consiliului Spaţiului - o reuniune a miniştrilor europeni pentru competitivitate cu reprezentanţi ai Agenţiei Europene a Spaţiului - care va avea loc pe 22 mai 2007.
20070507STO06304 Politica europeană a spaţiului: reunirea resurselor existente (în engleză) Documentele audierii Politica spaţială europeană - site-ul Comisiei europene (în engleză) Agenţia Europeană a Spaţiului (în engleză)
RO
1
PHOTO
20070507PHT06377.jpg
RO
3
LINK
/meetdocs/2004_2009/organes/sede/sede_20070502_1500_audition.htm
RO
4
LINK
http://ec.europa.eu/enterprise/space/index_en.html
RO
5
LINK
http://www.esa.int/esaCP/index.html
-//EP//TEXT IM-PRESS 20070430IPR06168 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
