Protejarea animalelor şi cercetarea în domeniul bolilor grave
Mediu
2009-12-08 - 17:20
Elisabeth Jeggle Din motive etice, folosirea animalelor în experimentele ştiinţifice trebuie limitată, dar fără împiedicarea cercetării în domeniul bolilor grave, spun deputaţii europeni.
În momentul de faţă, Parlamentul European, Comisia şi Consiliul dezbat echilibrul între protejarea animalelor şi libertatea cercetării.
Deputata europeană Elisabeth Jeggle ne-a explicat noile reguli europene.
O propunere a Comisiei Europene interzice folosirea unor categorii de animale în cercetarea ştiinţifică.
Raportul parlamentar, redactat de Neil Parish (Grupul Partidului Popular European (Creştin Democrat), Regatul Unit) şi adoptat în plen în mai 2009, cere reducerea sau eliminarea durerii animalelor şi interzicerea folosirii primatelor mari (cimpanzei, gorile, urangutani) în experimente.
Restricţionarea folosirii macacilor ar putea însă aduce reale dezavantaje cercetării europene, faţă de competitorii americani şi asiatici.
Luni, Parlamentul European, Comisia şi Consiliul au negociat un compromis, asupra căruia eurodeputaţii vor vota în primăvară.
Noile reguli se referă la cercetarea medicală, nu la industria cosmetică.
Doamna Elisabeth Jeggle (Grupul Partidului Popular European (Creştin Democrat), Germania) este negociator şef în reuniunea dintre cele trei instituţii europene.
Doamnă Jeggle, ne-aţi putea explica noile reguli?
Directiva pentru protejarea animalelor folosite în experimentele ştiinţifice a fost adoptată în 1986.
În acel moment, Uniunea Europeană avea mai puţini membri, iar situaţia din Europa era diferită de cea de astăzi.
Trebuie să adaptăm această directivă la cunoştinţele şi aşteptările actuale.
Această lege acoperă testele ştiinţifice pentru medicamente şi cercetarea în domeniul unor boli care afectează din ce în ce mai mulţi oameni din cauza îmbătrânirii populaţiei: demenţa, Alzheimer, scleroza multiplă, Parkinson etc.
De ce sunt negocierile atât de complicate?
Această temă este sensibilă şi foarte emoţională.
Dar este şi importantă: protejarea animalelor este o valoare a societăţii noastre.
Pe de altă parte, în calitate de raportoare la Parlamentul European, am luptat pentru respectarea demnităţii umane, în special pentru oamenii bolnavi şi bătrâni.
Acesta era scopul raportului parlamentar.
Pentru noi, europenii, este o temă importantă.
Demnitatea umană este pentru noi întotdeauna o prioritate.
A fost dificil să combinăm cele două puncte de vedere diferite, în contextul emoţiei provocate de această temă.
Pe de o parte am propunerile asociaţiilor pentru protejarea animalelor, care nu sunt de acord cu folosirea primatelor în cercetare; pe de altă parte, trebuie să mă asigur că cercetarea continuă în Europa, în special în domeniul bolilor umane.
Dacă impunem prea multe restricţii în Europa, industria şi cercetarea vor pleca în ţările din afara Uniunii Europene, unde nu se vorbeşte de protejarea animalelor.
În ce stadiu al procedurii ne aflăm?
Propunerea Comisiei Europene tindea mai mult spre protejarea animalelor.
Parlamentul European a redactat propria propunere, asupra căreia a votat în mai (raportul Parish).
Toată lumea a fost de acord că aceasta din urmă aducea un compromis echilibrat.
Sarcina mea este de introduce în compromisul final o parte cât mai mare din raportul Parlamentului European.
Ieri seară s-au încheiat o parte din negocieri.
Acum trebuie să explicăm situaţia grupurilor politice de la Parlamentul European.
Sper că acestea vor fi de acord.
Votul final este programat pentru februarie sau martie.
20091207STO66061 Protecţia animalelor folosite pentru experimente ştiinţifice Rezoluţia legislativă privind protecţia animalelor utilizate în scopuri ştiinţifice Raportul Parish Limitarea testelor pe animale fără împiedicarea cercetării (în engleză)
RO
1
PHOTO
20091204PHT65993.jpg
-//EP//TEXT IM-PRESS 20090504IPR54954 0 NOT XML V0//RO
-//EP//TEXT TA P6-TA-2009-0343 0 NOT XML V0//RO
-//EP//TEXT REPORT A6-2009-0240 0 NOT XML V0//RO
-//EP//TEXT IM-PRESS 20091207IPR66096 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
