Întrebarea cu solicitare de răspuns scris E-4289/2010
adresată Comisiei
Articolul 117 din Regulamentul de procedură
Rovana Plumb (S&D)
(16 iunie 2010)
Subiect: Situaţia pensionărilor anticipate la nivel european
Guvernul României a adoptat recent proiectele de lege prin care vor fi aplicate măsurile de austeritate în contextul actualei crize economice şi financiare.
Printre măsurile adoptate se numără reducerea pensiilor cu 15% şi neacordarea pensiilor anticipate.
Mulţi români aflaţi în apropierea vârstei de 55 ani, care şi-au pierdut locurile de muncă şi având totodată şanse reduse de a se angaja la această vârstă, au ales să se pensioneze anticipat, crescând astfel numărul cererilor de pensionare cu 300% .
În acest context şi la nivel european, unele state membre propun eliminarea pensiilor anticipate înainte de termen, ceea ce diminuează substanţial şansele acestor categorii de cetăţeni la o viaţă decentă.
Este cunoscut faptul că pensionarea anticipată permite doar o soluţionare parţială a problemei şomajului pe termen scurt, dar nu este o soluţie bună pe termen lung deoarece are repercusiuni asupra finanţării sistemelor de pensii.
Care este strategia pe care o are în vedere Comisia Europeană cu privire la sprijinirea acestor categorii de cetăţeni în sensul de a-i implica activ pe piaţa muncii?
Care este rata de ocupare a forţei de muncă în ceea ce priveşte persoanele cu vârste cuprinse între 55 şi 64 de ani, pe care o are în vedere Comisia Europeană în cadrul Strategiei UE 2020, ştiind că această rată de ocupare s-a aflat sub nivelul obiectivului stabilit prin Strategia de la Lisabona (50%)?
