Răspuns dat de dl Šefčovič în numele Comisiei
(28 iunie 2010)
1.
Ca urmare a revizuirii cadrului de reglementare a activităților de lobby realizate în octombrie 2009, Comisia a considerat, având în vedere experiența sa, că principiile de bază stabilite la lansarea acestuia, în special în ceea ce privește caracterul neobligatoriu al registrului, pot fi menținute.
Prin însăși natura sa, etapa următoare, care constă în crearea unui registru unic împreună cu Parlamentul, va stimula și mai mult grupurile de interes să se înscrie în registru.
2.
Comisia acordă o importanță deosebită transparenței proceselor decizionale și intenționează să îmbunătățească în continuare funcționarea mecanismelor dezvoltate în ultimii ani în acest scop.
Se încadrează în această categorie: pregătirea registrului unic al reprezentanților grupurilor de interese, eforturile depuse în mod constant pentru îmbogățirea diferitelor registre publice de documente (registrul general, cel al grupurilor de experți) și pentru îmbunătățirea accesibilității acestora.
