Republica Moldova: riscul unor alegeri anticipate, conform lui V. Filat
Relaţii externe
2009-09-30 - 11:48
Primul ministru moldovean, Vlad Filat, a declarat deputaților că există riscul alegerilor anticipate dacă Parlamentul nu reușește să îl aleagă noul președinte al Republicii.
Deputații din comisia pentru Afaceri Externe l-au asigurat pe domnul Filat de sprijinul lor, unii dintre ei solicitând deblocarea unui ajutor economic substanțial.
Primul ministru al fostei republici sovietice și-a exprimat temerile cu privire la posibila organizare de noi alegeri legislative.
Acestea ar trebui să aibă loc în cazul în care coaliția, formată din patru partide, câștigătoare a alegerilor din iunie nu va reuși să reunească cele opt voturi care îi mai sunt necesare pentru alegerea viitorului președinte al Republicii.
Coaliția actuală dispune de 53 de voturi în Parlament, dar are nevoie de 61 pentru alegerea succesorului lui Voronin, fostul președinte care a renunțat la putere la 10 septembrie.
“Conform constituției noastre, aceste alegeri nu ar putea avea loc în 2009, deoarece am organizat deja de două ori alegeri legislative în acest an”, a arătat Vlad Filat, făcând referire la alegerile din 5 aprilie și 29 iulie 2009.
În timpul dezbaterilor, deputații care au intervenit, cei mai mulți români, l-au asigurat pe primul ministru de susținerea lor pentru punerea în practică a unui program de reforme în administrația publică, justiție, poliție și îmbunătățirea situației drepturilor omului.
Adrian Severin (S§D, RO) și Jelko Kacin (ADLE, SI) au pledat pentru deblocarea unui ajutor economic substanțial pentru Moldova, pentru a contribui la stabilizarea procesului democratic din această țară.
Monica Luisa Macovei (PPE, RO), președinta Delegației Parlamentului European pentru relațiile cu Republica Moldova, a insistat asupra necesității de a oferi acestei țări o perspectivă clară de aderare la UE.
Aceasta ar permite, în opinia sa, schimbări importante în Moldova.
Libertatea presei
În ceea ce privește libertatea presei, care a fost în centrul criticilor din timpul derulării celor două tururi de alegeri legislative, primul ministru a arătat că, în opinia sa, este vorba despre aplicarea legislației existente, care este bună, dar care a fost pusă în aplicare într- un mod catastrofal în trecut.
Domnul Filat a răspuns astfel la o întebare a deputatei române Elena Băsescu (PPE).
Împrumuturile rus și chinez
Primul ministru s-a arătat în continuare interesat de un împrumut din partea Federației Ruse, de 150 de milioane de dolari americani, care ar putea acoperi deficitul bugetar.
Răspunzând la o întrebare a lui Charles Tannock (ECR, UK), domnul Filat a fost mai evaziv cu privire la un împrumut chinez, declarând că nu ar exista un contract, în special pentru construcția de infrastructuri rutiere.
Există păreri că acest împrumut s-ar putea situa în jurul a 1 miliard de dolari americani.
20090928IPR61351
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
