Pneurile eficiente din punct de vedere energetic protejează mediul şi buzunarele consumatorilor
Energie
2009-10-05 - 15:08
pneuri ©BELGA_AFP PHOTO_LIU Jin Graţie etichetării pneurilor în funcţie de consumul de combustibil, consumatorii vor putea alege produsele mai silenţioase şi mai eficiente, contribuind la reducerea emisiilor de CO2.
Săptămâna trecută, deputaţii europeni de la comisia pentru industrie de la Parlamentul European şi reprezentanţii Consiliului au ajuns la un acord politic privind noul sistem de etichetare a pneurilor.
Raportorul Ivo Belet consideră că noile reguli vor aduce mari avantaje mediului şi consumatorilor.
Ce impact va avea asupra ambiţiilor UE de combatere a schimbărilor climatice noul sistem de etichetare a pneurilor în funcţie de eficienţa acestora în consumul de combustibil?
Alegerea unor pneuri mai eficiente va contribui mult la atingerea obiectivelor Uniunii de reducere a emisiilor de CO2.
Transportul rutier este responsabil pentru 25% din emisiile totale din Europa, iar pneurile contribuie cu 20-30% la consumul de combustibil.
În cazul autoturismelor, folosirea pneurilor mai eficiente poate duce la economisirea a 10% din costul combustibilului.
Industria auto europeană a avut probleme în supravieţuirea crizei financiare.
Este momentul de faţă potrivit pentru a impune acesteia alte obligaţii?
Noul sistem este clar şi simplu.
Nu impune industriei costuri adiţionale semnificative.
Cred că etichetele vor fi folosite curând de producătorii ce pun accentul pe calitate.
În cazul lor, noile reguli sunt o recomandare.
Cum vor afecta noile reguli cetăţenii de rând?
78% din pneurile vândute în Europa pot fi înlocuite.
Fiecare dintre noi are posibilitatea şi responsabilitatea de a alege pneuri mai economice.
Acestea sunt bune pentru mediu, dar şi pentru buzunarele consumatorilor.
Acordul obţinut pe 1 octombrie trebuie aprobat oficial în cadrul Consiliului înainte ca Parlamentul European să voteze asupra lui.
Noul sistem de etichetare a pneurilor va intra probabil în vigoare la sfârşitul anului 2012.
20091002STO61727 Etichetarea pneurilor - comunicat de presă (în engleză) Deputaţii europeni propun etichetarea pneurilor în funcţie de eficienţa acestora în consumul de combustibil Deputaţii europeni susţin ameliorarea eficienţei energetice Indicatorii eficienţei energetice în Europa Ivo Belet
RO
1
PHOTO
20091001PHT61668.jpg
RO
5
LINK
http://www.odyssee-indicators.org/publications/national_reports.php
RO
6
LINK
/members/public/yourMep/view.do?language=RO&partNumber=1&name=Belet&id=28257
-//EP//TEXT IM-PRESS 20090928IPR61340 0 NOT XML V0//RO
-//EP//TEXT IM-PRESS 20090403STO53398 0 NOT XML V0//RO
-//EP//TEXT IM-PRESS 20090612FCS57088 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
