ÎNTREBARE ORALĂ URMATĂ DE O DEZBATERE O-0041/07
în conformitate cu articolul 108 din Regulamentul de procedură
de
Jan Andersson
, în numele Comisia pentru ocuparea forţei de muncă şi afaceri sociale
Comisiei
Subiect: Detaşarea lucrătorilor
Directiva 96/71/CE privind detaşarea lucrătorilor în cadrul prestării de servicii a fixat data de 16 decembrie 1999 ca termen limită pentru transpunerea dispoziţiilor acesteia în legislaţia naţională.
Aplicarea corespunzătoare a directivei s-a dovedit curând a fi problematică, ca urmare atât a carenţelor inerente textului, cât şi a neaplicării adecvate în statele membre, precum şi a necoordonării între autorităţile competente.
Modificările directivei efectuate de Comisie în 2003 şi 2006 au fost considerate insuficiente de către Parlamentul European .
În comunicările "Orientări privind detaşarea lucrătorilor în cadrul prestării de servicii" şi "Detaşarea lucrătorilor în cadrul prestării de servicii: maximizarea avantajelor şi potenţialului acesteia, garantând totodată protecţia lucrătorilor" , Comisia s-a angajat să ia măsurile necesare pentru a remedia situaţia creată de orice încălcare a dispoziţiilor aplicabile din dreptul comunitar şi/sau a cooperării între statele membre în temeiul articolelor 4 (cooperare în materie de informare) şi 5 (măsuri de aplicare de către statele membre) ale directivei.
Cum intenţionează Comisia să abordeze preocupările exprimate în rezoluţiile sale de către Parlamentul European, în special cu privire la:
păstrarea documentelor la locul de muncă pentru a controla respectarea directivei, şi
prezenţa unui reprezentant legal al companiei care detaşează lucrători pentru a îndeplini cerinţele legale în statul membru gazdă?
Având în vedere că directiva se aplică din decembrie 1999 cel târziu şi că orientările care explică statelor membre obligaţiile acestora privind detaşările de pe teritoriul lor au fost publicate de către Comisie cu mai mult de un an în urmă:
va publica Comisia orientări mai clare şi mai detaliate pentru a permite statelor membre şi companiilor să înţeleagă mai bine care le sunt drepturile şi obligaţiile în conformitate cu directiva şi jurisprudenţa aplicabilă?
Daca da, când?
a analizat Comisia care state membre nu îndeplinesc încă dispoziţiile directivei, în special privind cooperarea în materie de informare şi măsurile de aplicare de către statele membre?
Poate confirma Comisia că, în domeniul detaşării lucrătorilor, va respecta toate modelele pieţelor muncii existente în Uniunea Europeană?
JO L 18, 21.1.1997, p.
1.
Rezoluţiile P5_TA(2004)0030 din 15.1.2004 şi P6_TA(2006)0463 din 26.10.2006.
COM(2006)0159 final din 4.4.2006.
COM(2007)0304 final din 13.6.2007.
