A7-0016/2012
26.1.2012
***
RECOMANDARE
referitoare la propunerea de decizie a Consiliului privind încheierea unui protocol la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte și Regatul Maroc, pe de altă parte, referitor la un acord-cadru între Uniunea Europeană și Regatul Maroc privind principiile generale care reglementează participarea Regatului Maroc la programele Uniunii Europene
(12712/2010 – C7‑0430/2010 – 2010/0125(NLE))
Comisia pentru afaceri externe
Raportoare:
Annemie Neyts-Uyttebroeck
PE 454.733v01-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
REZULTATUL VOTULUI FINAL ÎN COMISIE.......................................................................8
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului privind încheierea unui protocol la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte și Regatul Maroc, pe de altă parte, referitor la un acord-cadru între Uniunea Europeană și Regatul Maroc privind principiile generale care reglementează participarea Regatului Maroc la programele Uniunii Europene
(12712/2010 – C7‑0430/2010 – 2010/0125(NLE) )
(Procedura de aprobare)
Parlamentul European,
– având în vedere propunerea de decizie a Consiliului (12712/2010),
– având în vedere protocolul la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, referitor la un acord-cadru între Uniunea Europeană și Regatul Maroc privind principiile generale care reglementează participarea Regatului Maroc la programele Uniunii (12711/2010),
– având în vedere cererea de aprobare prezentată de Consiliu în conformitate cu articolul 217, coroborat cu articolul 218 alineatul (6) litera (a) și cu articolul 218 alineatul (8) al doilea paragraf din Tratatul privind funcționarea Uniunii Europene ( C7-0430/2010 ),
– având în vedere articolul 81 și articolul 90 alineatul (7) din Regulamentul său de procedură,
– având în vedere recomandarea Comisiei pentru afaceri externe ( A7–0016/2012 ),
1. aprobă încheierea protocolului;
2. încredințează Președintelui sarcina de a transmite poziția Parlamentului Consiliului, Comisiei, precum și guvernelor și parlamentelor statelor membre și ale Regatului Maroc.
EXPUNERE DE MOTIVE
În cadrul Consiliului de asociere din 13 octombrie 2008, Uniunea Europeană și Regatul Maroc au adoptat un „Document comun UE-Maroc privind întărirea relațiilor bilaterale/status avansat”.
Acest document confirmă obiectivele statusului avansat acordat de UE ca răspuns la aspirațiile exprimate de Maroc în scopul intensificării parteneriatului său cu UE.
Aceste obiective se întemeiază pe o mai bună luare în considerare a priorităților strategice respective ale celor două părți și pe o integrare treptată a Marocului în piața internă.
În contextul profundelor schimbări care au loc în Mediterana de Sud de la revoluția tunisiană și evenimentele care au urmat în țările vecine, este important ca UE să acorde și mai mult sprijin aspirațiilor acestor popoare, având în vedere că, în prezent, acestea sunt împărtășite de liderii acestora.
Regatul Maroc s-a angajat de câțiva ani pe calea unui proces global de reforme politice, economice și sociale.
UE a sprijinit în mod constant eforturile depuse de Maroc pentru implementarea programului său de reforme.
Statusul avansat se înscrie în voința comună de a sprijini un proces intern de reforme, însoțit de un dialog structurat și sincer, în cadrul căruia drepturile omului constituie un element esențial.
Acest dialog trebuie continuat și intensificat în cadrul summit-urilor UE-Maroc, Consiliilor de asociere și Subcomisiei „Drepturile omului, democratizare și guvernanță”.
Statusul avansat al Marocului va extinde sfera de cooperare bilaterală la domenii care nu fuseseră luate în considerare în Acordul de asociere semnat în 1996, în cadrul Procesului de la Barcelona.
Din această nouă perspectivă, dialogul politic și strategic, instituit pentru summit-urile bilaterale UE-Maroc și alte tipuri de reuniuni bilaterale ad-hoc, reprezintă expresia importanței politice pe care cele două părți o acordă relațiilor dintre ele.
Cooperarea politică și strategică este însoțită, de asemenea, de acțiuni vizând intensificarea cooperării economice și financiare, conform obiectivelor politicii europene de vecinătate.
Principiile generale ale PEV și Planul de acțiune de vecinătate, adoptat de ambele părți în iulie 2005, au anunțat o nouă etapă în relațiile bilaterale, oferind Marocului posibilitatea de a se integra, treptat, în piața internă a UE.
Statusul avansat confirmă această opțiune strategică; acesta deschide posibilitatea participării la activitățile agențiilor Uniunii și la programele acesteia și prevede un sprijin financiar adecvat pentru a face față amplorii și caracterului ambițios al acestei evoluții.
În acest sens, UE se va îngriji, în mod special, ca toate regiunile țării, precum și Sahara Occidentală, să beneficieze de politicile marocane.
Protocolul la Acordul de asociere euro-mediteranean între UE și Maroc privind principiile generale care reglementează participarea Regatului Maroc la programele Uniunii Europene reprezintă o etapă decisivă în relațiile bilaterale.
Acesta permite Marocului să participe la toate programele actuale și viitoare ale Uniunii care îi sunt deschise.
Această nouă perspectivă este consecventă cu obiectivele noii politici de vecinătate a UE.
Protocolul constituie un act de sprijin și de puternică încurajare din partea UE adresate eforturilor depuse de Maroc pentru intensificarea reformelor întreprinse și inițierea altora, garantând participarea efectivă a cetățenilor săi.
Organizarea de alegeri legislative la 25 noiembrie 2011, în condiții care să asigure o participare ridicată la vot, va constitui o etapă importantă în procesul de reforme constituționale și democratice inițiat.
REZULTATUL VOTULUI FINAL ÎN COMISIE
Data adoptării
24.1.2012
Rezultatul votului final
+:
–:
0:
59
2
Membri titulari prezen ț i la votul final
Pino Arlacchi, Bastiaan Belder, Elmar Brok, Jerzy Buzek, Tarja Cronberg, Arnaud Danjean, Michael Gahler, Marietta Giannakou, Ana Gomes, Andrzej Grzyb, Takis Hadjigeorgiou, Richard Howitt, Anna Ibrisagic, Liisa Jaakonsaari, Jelko Kacin, Ioannis Kasoulides, Tunne Kelam, Nicole Kiil-Nielsen, Evgeni Kirilov, Andrey Kovatchev, Wolfgang Kreissl-Dörfler, Eduard Kukan, Vytautas Landsbergis, Ryszard Antoni Legutko, Krzysztof Lisek, Ulrike Lunacek, Mario Mauro, Kyriakos Mavronikolas, Francisco José Millán Mon, Annemie Neyts-Uyttebroeck, Norica Nicolai, Raimon Obiols, Kristiina Ojuland, Ria Oomen-Ruijten, Justas Vincas Paleckis, Pier Antonio Panzeri, Ioan Mircea Pașcu, Alojz Peterle, Bernd Posselt, Cristian Dan Preda, Libor Rouček, Nikolaos Salavrakos, György Schöpflin, Werner Schulz, Marek Siwiec, Charles Tannock, Inese Vaidere, Johannes Cornelis van Baalen, Kristian Vigenin, Sir Graham Watson, Boris Zala
Membri suplean ț i prezen ț i la votul final
Laima Liucija Andrikienė, Nikolaos Chountis, Véronique De Keyser, Kinga Gál, Marietje Schaake, Indrek Tarand, Traian Ungureanu, Ivo Vajgl
Membri suplean ț i [articolul 187 alineatul (2)] prezen ț i la votul final
Marije Cornelissen, Spyros Danellis
