Sinteza şedinţei în plen, 22-25 octombrie 2007, Strasbourg
2007-10-25 - 18:17
Deschiderea sesiunii: Pöttering salută noul Tratat de Reformă şi rezultatul summitului de la Lisabona
Summitul recent de la Lisabona "s-a soldat cu succes"; Tratatul de Reformă acordă Parlamentului European prerogative noi şi face din procedura de co-decizie un proces decizional normal în materie legislativă, a declarat, luni, la Strasbourg, Preşedintele Parlamentului, Hans-Gert Pöttering, în deschiderea sesiunii în plen.
El şi-a exprimat speranţa că procesul de ratificare va decurge cu bine, astfel încât să fie finalizat până la 1 ianuarie 2009.
Deputaţii dezbat noul Tratat de la Lisabona cu premierul Sócrates
Parlamentul European a dezbătut, marţi, la Strasbourg, rezultatul summitului de la Lisabona şi noul Tratat care urmează să fie semnat la 13 decembrie.
Mulţi Deputaţi Europeni (din grupările politice mai mari) au salutat noul Tratat, dar alţii au criticat lipsa referendumurilor în vederea ratificării şi asemănarea documentului cu Tratatul Constituţional.
Parlamentul votează în primă citire un pachet legislativ privind pesticidele
Noua legislaţie Europeană privind pesticidele a fost aprobată cu amendamente, în primă citire, marţi, la Strasbourg, de Parlamentul European.
Deputaţii au votat pentru interzicerea pulverizării în atmosferă a pesticidelor şi a utilizării lor lângă cursurile de apă.
Ei au aprobat, totodată, interzicerea sau restricţionarea utilizării pesticidelor în parcuri sau complexuri sportive.
Reducerea emisiilor de CO2 la autoturisme şi la vehicule comerciale uşoare
Circa 19% din emisiile de CO2 produse în Uniunea Europeană provin de la autoturisme şi vehicule comerciale uşoare.
Iniţiativa industriei auto de a reduce emisiile de CO2 a eşuat, ca atare Parlamentul, într-un raport adoptat miercuri la Strasbourg cu largă majoritate, propune ca nivelul mediu de emisii de la autoturismele comercializate în Uniune începând cu 1 ianuarie 2015 să nu depăşească 125g de CO2/km.
Cartea Verde „Către o Europă fără fum de tutun: opţiuni privind politicile comunitare”
În primul său răspuns la un document trimis de Executiv pentru consultare, Parlamentul -într-un raport adoptat miercuri la Strasbourg - cere măsuri pentru restricţionarea fumatului în locuri publice şi pentru îngrădirea posibilităţilor de achiziţionare de ţigări, de către cetăţeni, în special de tineri.
Câştigătorul Premiului LUX 2007 pentru Cinematografia Europeană - Filmul "Auf der anderen Seite"
Co-producţia turco-germană "Auf der anderen Seite" a câştigat prima ediţie a Premiului LUX pentru Cinematografia Europeană, acordat de Parlamentul European.
Trofeul i-a fost înmânat actriţei germane Hanna Schygulla de Preşedintele Parlamentului European, Hans-Gert Pöttering, în faţa Deputaţilor Europeni şi a reprezentanţilor celorlalte filme aflate în competiţie.
Cadru European de calificări pentru educaţie continuă - până în 2012
Parlamentul recomandă măsuri pentru ca până în 2012 să fie aplicat Cadrul European de calificări pentru educaţie continuă.
Uniunea încă va avea nevoie de surse convenţionale de energie, estimează Parlamentul
Dacă nu se iau măsuri, dependenţa de importuri a Uniunii în ce priveşte combustibilii fosili va creşte până în 2030 la 65% din consumul total.
Întrucât aprovizionarea cu gaz şi petrol este nesigură din cauza riscurilor geopolitice şi a concurenţei crescânde, nevoia de a produce energie mult mai eficient şi durabil este subliniată într-un raport privind "sursele convenţionale de energie", adoptat miercuri de Parlamentul European.
Parlamentul laudă angajamentele noi ale Turciei privind reformele, însă atrage atenţia asupra domeniilor restante
Deputaţii Europeni au salutat rezultatul alegerilor recente din Turcia şi în special angajamentul nou al Guvernului de la Ankara privind realizarea reformelor, într-o rezoluţie adoptată miercuri la Strasbourg.
În rezoluţie sunt precizate, însă, domeniile restante, în special reformele constituţionale, şi sunt menţionate îngrijorări la adresa unor posibile acţiuni militare turce în Nordul Irakului.
Premiul Sakharov pentru Libertatea de Gândire - Ediţia 2007 - acordat avocatului sudanez Salih Mahmoud Osman
Avocatul sudanez pentru drepturile omului, Salih Mahmoud Osman, este câştigătorul de anul acesta al Premiului Sakharov pentru Libertatea de Gândire.
Decizia luată joi de liderii grupărilor politice ale Parlamentului European a fost anunţată în plen de Preşedintele Hans-Gert Pöttering.
UE-Serbia: Deputaţii salută reformele politice, însă cer deplina cooperare cu TPI
Parlamentul European salută evenimentele politice recente din Serbia - noua constituţie, formarea unui nou Guvern, şi semnarea acordului pentru facilitarea regimului de vize cu Uniunea Europeană.
Deputaţii subliniază, însă, că deplina cooperare cu Tribunalul Penal Internaţional pentru Fosta Iugoslavie (TPI) şi arestarea celor patru criminali de război rămaşi în libertate constituie o pre-condiţie pentru semnarea unui Acord de Stabilizare şi Asociere (ASA).
Deputaţii îngrijoraţi de creşterea preţurilor la produsele alimentare
Adoptând o rezoluţie comună privind creşterea preţurilor la produsele alimentare, Deputaţii Europeni cer Comisiei şi Statelor Membre să analizeze discrepanţele între preţurile de producţie ale materiilor prime agricole şi cele ale furnizorilor majori.
Parlamentul subliniază că Executivul ar trebui să investigheze efectele acestor discrepanţe în special asupra producătorilor mici şi a consumatorilor.
Agenda sesiunii în plen, Strasbourg, 12-15 noiembrie 2007 20071019BRI11923
RO
1
A
http://www.europarl.ep.ec/sce/data/fast_access/doc//435/11%20novembre_STR_EN.PDF
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-001-RO DOC XML V0//RO
Instituţii
Deschiderea sesiunii: Pöttering salută noul Tratat de Reformă şi rezultatul summitului de la Lisabona
2007-10-25 - 18:17
Summitul recent de la Lisabona "s-a soldat cu succes"; Tratatul de Reformă acordă Parlamentului European prerogative noi şi face din procedura de co-decizie un proces decizional normal în materie legislativă, a declarat, luni, la Strasbourg, Preşedintele Parlamentului, Hans-Gert Pöttering, în deschiderea sesiunii în plen.
El şi-a exprimat speranţa că procesul de ratificare va decurge cu bine, astfel încât să fie finalizat până la 1 ianuarie 2009.
Parlamentul a dezbătut rezultatul summitului marţi dimineaţă, împreună cu premierul portughez, José Sócrates.
Preşedintele Pöttering a declarat că Tratatul de Reformă va fi semnat la Lisabona la 13 decembrie.
La 12 decembrie, a spus el, va avea loc o ceremonie oficială la Strasbourg, pentru semnarea Cartei pentru Drepturile Fundamentale, ca parte a Tratatului de Reformă.
El i-a felicitat pe cei trei Deputaţi Europeni care au reprezentat Parlamentul în Conferinţa Interguvernamentală - Enrique Baron Crespo (PSE, ES), Elmar Brok (PPE-DE, DE) şi Andrew Duff (ALDE, UK).
Răspunzând unei întrebari adresate de Daniel Cohn-Bendit (Verzi/ALE, DE), Pöttering a subliniat că Preşedintele Parlamentului European va avea drepturi depline de vot.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-COVER-RO DOC XML V0//RO
-//EP//TEXT IM-PRESS 20071019BRI11923 ITEM-002-RO DOC XML V0//RO
Instituţii
Deputaţii dezbat noul Tratat de la Lisabona cu premierul Sócrates
2007-10-25 - 18:17
Parlamentul European a dezbătut, marţi, la Strasbourg, rezultatul summitului de la Lisabona şi noul Tratat care urmează să fie semnat la 13 decembrie.
Mulţi Deputaţi Europeni (din grupările politice mai mari) au salutat noul Tratat, dar alţii au criticat lipsa referendumurilor în vederea ratificării şi asemănarea documentului cu Tratatul Constituţional.
Premierul portughez José Sócrates şi-a început discursul cu un omagiu la adresa Deputatului European Fausto Correia , care a încetat din viaţă cu câteva zile în urmă.
Moartea sa, a spus el, este o mare pierdere pentru Parlamentul European şi pentru Partidul Socialist Portughez.
Summitul de la Lisbona
Premierul Sócrates : "Mă bucur să mă aflu astăzi aici, la Parlamentul European, pentru a vă prezenta acordul la care s-a ajuns la 18 octombrie în Conferinţa Interguvernamentală privind un nou Tratat al Uniunii - Tratatul de la Lisabona, ce urmează să fie semnat la 13 decembrie în capitala portugheză".
Principalele chestiuni asupra cărora s-a ajuns la un acord:
a) Compromisul de la Ioannina , privind votul cu majoritate calificată în Consiliul de Miniştri;
b) Numărul Avocaţilor Generali din Curtea de Justiţie - Consiliul va aproba orice cerere a Curţii de Justiţie pentru creşterea numărului de Avocaţi Generali - de la 8 la 11.
c) Numirea unui Înalt Reprezentant pentru Afaceri Externe şi Politică de Securitate ;
d) delimitarea competenţelor între Uniune şi Statele Membre
e) alcătuirea Parlamentului European - pentru care a fost prezentat un amendament conform căruia numărul Membrilor nu poate depăşi 750, plus Preşedintele, iar proporţionalitatea degresivă a reprezentării este menţinută.
"Avem un nou Tratat, care rezolvă criza trecutului şi permite Europei să privească spre viitor", a spus Sócrates.
Conform noului Tratat:
Parlamentul European îşi extinde participarea la procesul legislativ şi bugetar, consolidând astfel legitimitatea democratică a Uniunii;
se îmbunătăţeşte procesul decizional, în special prin extinderea votului cu majoritate calificată în domeniile libertăţii, al securităţii şi justiţiei;
referitor la libertate, securitate şi justiţie, sunt stabilite bazele legale necesare pentru dezvoltarea unor politici de imigrare şi de acordare de azil mai eficiente, la fel pentru o coordonare poliţienească şi judiciară mai eficientă în acţiunile de combatere a terorismului şi a crimei organizate;
sunt stabilite clar domeniile în care Statele Membre transferă prerogative Uniunii;
este consolidat rolul de monitorizare al Parlamentelor naţionale.
Dintre toate progresele pe care le aduce noul Tratat, Premierul Sócrates a subliniat obligativitatea respectării în toate Statele Membre a Cartei pentru Drepturile Fundamentale.
În numele Preşedinţiei Portugheze a Uniunii, Premierul Sócrates a mulţumit Parlamentului European, Preşedintelui său, Hans-Gert Pöttering, şi reprezentanţilor săi la Conferinţa Interguvernamentală – Elmar Brok (PPE-DE), Enrique Barón-Crespo (PSE) şi Andrew Duff (ALDE) pentru colaborarea excelentă de care au dat dovadă, pentru sugestiile constructive şi angajamentul lor, astfel ca liderii europeni să ajungă la un acord în privinţa noului Tratat, cât mai curând posibil.
El a mulţumit şi Comisiei Europene, în special Preşedintelui său, pentru sprijinul acordat în timpul procesului de negocieri.
"Munca noastră, însă, nu s-a terminat", a declarat Sócrates.
"Încă sunt multe de făcut.
Vă asigur că Preşedinţia va continua să lucreze cu acelaşi angajament pentru o Europă mai puternică, în sprijinul unei lumi mai bune", a spus el.
Dreptul la vot al Preşedintelui Parlamentului European
Preşedintele Pöttering : "Subliniez încă o dată faptul că dreptul la vot al Preşedintelui Parlamentului European nu a fost discutat în Consiliul European.
Ca atare, Preşedintele Parlamentului European îşi va exercita acest drept.
Nimeni nu îl/o poate opri de la acest drept, iar Consiliul European nu a precizat nimic în acest sens.
Vreau să clarific această chestiune, în mod oficial".
Comisia Europeană
Preşedintele Comisiei Europene, José Manuel Barroso , a declarat că Summitul European a simbolizat o Europă unită, solidară.
"Este vorba de primul Tratat al unei Europe extinse, prima dată când state divizate de Cortina de Fier au ajuns la un acord privind un Tratat comun.
Succesul de la Lisabona arată că Uniunea Europeană este mai puternică decât pare".
"Noul Tratat consolidează natura democratică a Uniunii - definind clar noţiunea de cetăţenie, acordând forţă legală Cartei pentru Drepturile Fundamentale iar Parlamentului European un rol mai puternic în procesul legislativ şi sporind drepturile parlamentelor naţionale".
"Acum trebuie să avem rezultate concrete şi să obţinem ratificarea noului Tratat înainte de alegerile Europene din 2009".
Liderii grupărilor politice
Joseph Daul (PPE-DE, FR): "Avem acum instrumentele cu care putem determina Europa să se confrunte cu provocările secolului 21.
Trebuie să ne angajăm că vom comunica cu cetăţenii, că vom explica mai bine rolul Deputaţilor Europeni şi rolul parlamentelor naţionale.
Dacă Tratatul de la Lisabona permite Uniunii să fie mai transparentă, mai eficientă şi mai capabilă în plan mondial, trebuie să explicăm acest lucru cetăţenilor".
Martin Schulz (PSE, DE): "Europa se confruntă cu provocări majore: discrepanţa între bogaţi şi săraci atât în Uniune cât şi în lume, schimbările climatice, situaţia din Africa (...) iar noi tot vorbim de probleme constituţionale din 2001 (..)
Comparativ cu Tratatul de la Nisa s-au înregistrat progrese".
Graham Watson (ALDE, UK): "Progresele obţinute - normalizarea procesului de co-decizie sau plasarea problemelor privind energia sau justiţia şi afacerile interne sub monitorizare democratică - acordă Uniunii capacitatea de a se confrunta cu schimbările aduse de globalizare (...)
Felicitări!
Să sperăm că modificările ne vor determina să progresăm mai repede!"
Brian Crowley (UEN, IE): "Cred că putem vedea aspecte pozitive ale summitului de la Lisabona: şansa Uniunii de a se implica mai mult, prin procesul de co-decizie, în domenii cum ar fi mediul, globalizarea, cercetarea, educaţia (...)
Cerem permisiunea să spunem cetăţenilor exact ce prevede noul Tratat".
Monica Frassoni (Verzi/ ALE, IT): "Grupul meu a sprijinit ferm Tratatul Constituţional (...) nu şi Tratatul de Reformă.
Singurul aspect pozitiv a fost că această Conferinţă Interguvernamentală a durat foarte puţin".
Francis Wurtz (GUE/NGL, FR) a criticat inflexibilitatea Uniunii referitor la problemele care-i interesează cel mai mult pe cetăţeni.
"Este refuzul de a asculta criticile (...) nu-i luăm niciodată în considerare pe cetăţeni, sau nevoile lor".
Nigel Farage (IND/DEM, UK) a cerut referendum pentru Tratatul de Reformă.
"Nu puteţi merge înainte cu acest proiect, fără să aveţi sprijinul cetăţenilor.
Lăsaţi cetăţenii să vorbească!"
Jean-Marie Le Pen (ITS, FR) a criticat faptul că nu este avut în vedere nici un referendum în Franţa şi a estimat că suveranitatea, independenţa şi libertatea Statelor Membre este pusă în cauză.
"Este o crimă la adresa democraţiei", a spus el.
Irena Belohorská (NA, SK) a declarat că noul Tratat va aduce îmbunătăţiri la situaţia prezentă.
Ea a deplâns faptul că au existat State Membre care nu au vrut să includă în tratat Carta pentru Drepturile Fundamentale - care conţine toate valorile fundamentale ale Statelor Membre.
Intervenţii Deputaţi Români
Adrian Severin (PSE): "Textul Tratatului de Reformă, în privinţa căruia s-a ajuns la un acord la summitul de la Lisabona, constituie în mod clar un progres, un pas înainte în istoria integrării Europene - aş vrea să o numesc unificare Europeană.
Ar trebui, ca atare, primit cu satisfacţie".
"Totuşi, oricât de important ar fi acest pas, nu este ultimul.
În scurt timp, este crucial să vedem Tratatul ratificat de toate cele 27 State Membre.
Ar trebui să fie clar acum pentru toată lumea că nu a existat nici un Plan B şi că nu există nici un Plan C. După ratificare, trebuie să continuăm, pe termen mediu şi lung, reformele şi politicile necesare (...) într-o democraţie transnaţională Europeană".
"Este crucial acum să ne debarasăm de orice ipocrizie şi să admitem că în această lume complexă, managementul politic cere, mai mult ca niciodată, o competenţă profesională care n-ar putea fi subiect de referendum".
"Trebuie să cerem cetăţenilor să decidă, prin Da sau Nu, asupra principiilor şi fundamentelor, nu asupra unor detalii tehnice complicate.
Trebuie să admitem, totodată, că progresele pe care le sărbătorim astăzi au fost realizate prin transparenţă şi sinceritate".
NOTĂ
Compromisul de la Ioannina - În martie 1994, la Ioannina, Grecia, a avut loc o reuniune neoficială a miniştrilor de Externe ai Statelor Membre.
Uniunea Europeană avea, la vremea respectivă, 12 State Membre şi se pregătea să primească, la 1 ianuarie 1995, patru noi State Membre (Austria, Finlanda, Norvegia şi Suedia).
Pe ordinea de zi s-a aflat şi problema majorităţii calificate într-o Comunitate cu 16 State Membre.
Cetăţenii Norvegiei au respins apoi aderarea, printr-un referendum naţional.
Ca urmare, decizia adoptată în reuniunea de la Ioannina a trebuit să fie modificată, pentru a corespunde funcţionării Uniunii Europene cu 15 State Membre.
Compromisul la care s-a ajuns stabilea că, în cazul în care o parte dintre membrii Consiliului de Miniştri, ale căror voturi cumulate totalizează între 23 de voturi (vechiul prag al minorităţii de blocaj) şi 26 de voturi (noul prag), îşi exprimă intenţia de a se opune adoptării unei decizii de către Consiliu, prin vot în majoritate calificată, Consiliul va face tot ce îi stă în puteri pentru a ajunge, într-un interval de timp rezonabil, la o soluţie satisfăcătoare, care să fie apoi adoptată cu cel puţin 68 de voturi din totalul de 87.
Prin Tratatul de la Nisa, voturile au fost reponderate, iar compromisul de la Ioannina anulat.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-001-RO DOC XML V0//RO
-//EP//TEXT IM-PRESS 20071019BRI11923 ITEM-003-RO DOC XML V0//RO
Mediu
Parlamentul votează în primă citire un pachet legislativ privind pesticidele
2007-10-25 - 18:17
Noua legislaţie Europeană privind pesticidele a fost aprobată cu amendamente, în primă citire, marţi, la Strasbourg, de Parlamentul European.
Deputaţii au votat pentru interzicerea pulverizării în atmosferă a pesticidelor şi a utilizării lor lângă cursurile de apă.
Ei au aprobat, totodată, interzicerea sau restricţionarea utilizării pesticidelor în parcuri sau complexuri sportive.
Referitor la procedurile de aprobare a pesticidelor, însă, Deputaţii au respins propunerile privind împărţirea Uniunii în trei zone.
Într-un raport pe marginea unui proiect de directivă privind utilizarea durabilă a pesticidelor (realizat de Christa Klass, PPE-DE, DE, examinat în primă citire, conform procedurii de co-decizie), Parlamentul a sprijinit interzicerea pulverizării în atmosferă a pesticidelor, şi amendamentul conform căruia fermierii ar fi trebuit să-şi informeze vecinii înaintea utilizării acestor substanţe.
Deşi au aprobat faptul că ar trebui să existe zone protejate lângă râuri sau lacuri, ei au respins ideea că astfel de zone ar trebui să fie în mod necesar de 10 metri lăţime, preferând să lase acest lucru la latitudinea Statelor Membre.
Parlamentul a aprobat faptul că utilizarea pesticidelor ar trebui interzisă sau restricţionată la minim în locuri publice cum ar fi parcurile sau grădinile şi au adăugat pe listă şi zone sanitare.
Statele Membre vor trebui să stabilească Planuri Naţionale de Acţiune pentru reducerea utilizării pesticidelor, dar Comisia a propus ca detaliile în această privinţă să fie stabilite de Statele Membre.
Aprobarea noilor pesticide
Parlamentul a votat, totodată, un raport privind un proiect de directivă asupra autorizării noilor produse de protecţie a culturilor (realizat de Hiltrud Breyer , Verzi Greens/ALE, DE).
Conform acestuia, lista cu substanţele active (ingredientele-cheie ale pesticidelor) va fi aprobată la nivel European, iar produsele noi (pesticidele) vor fi autorizate la nivel naţional, în baza listei respective.
Conform propunerii Comisiei Europene, cea mai multe substanţe noi vor fi aprobate iniţial pentru o perioadă de 10 ani, iar cele cu grad scăzut de risc pentru 15 ani.
Cele care ar putea fi înlocuite de substanţe mai puţin toxice vor fi aprobate doar pentru 7 ani.
În cazul din urmă, Parlamentul doreşte să limiteze perioada la 5 ani, pentru a încuraja utilizarea alternativelor ne-chimice.
Comisia propune ca substituirile ulterioare să fie aprobate pentru perioade nelimitate, însă Parlamentul este mai precaut, votând marţi pentru ca substituirile ulterioare să nu fie aprobate pentru mai mult de 10 ani.
Parlamentul a votat împotriva sugestiei Comisiei de a împărţi Uniunea în trei zone geografice (Nord, Centru şi Sud) în ce priveşte procedurile de aprobare a pesticidelor, optând pentru un singur sistem European de recunoaştere reciprocă a aprobărilor, care să permită Statelor Membre un anume grad de flexibilitate.
Parlamentul a sprijinit interzicerea propusă de Executiv asupra substanţelor considerate dăunătoare, însă a insistat şi pentru interzicerea utilizării substanţelor dăunătoare cu risc mai scăzut.
Deputaţii au decis să consolideze regulile privind testarea animalelor, precizând că la acest lucru ar trebui să se recurgă în ultimă instanţă.
Nu în ultimul rând, Deputaţii au decis să accepte propunerea Comisiei de a se include, în procedurile de autorizare a pesticidelor, obligativitatea informării, înaintea utilizării lor, a celor care ar putea fi afectaţi.
Raportul a fost realizat de Irena Belohorská (NA, SK).
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-002-RO DOC XML V0//RO
-//EP//TEXT IM-PRESS 20071019BRI11923 ITEM-004-RO DOC XML V0//RO
Mediu
Reducerea emisiilor de CO2 la autoturisme şi la vehicule comerciale uşoare
2007-10-25 - 18:17
Circa 19% din emisiile de CO2 produse în Uniunea Europeană provin de la autoturisme şi vehicule comerciale uşoare.
Iniţiativa industriei auto de a reduce emisiile de CO2 a eşuat, ca atare Parlamentul, într-un raport adoptat miercuri la Strasbourg cu largă majoritate, propune ca nivelul mediu de emisii de la autoturismele comercializate în Uniune începând cu 1 ianuarie 2015 să nu depăşească 125g de CO2/km.
Salutând planul Comisiei Europene de a stabili o legislaţie obligatorie în privinţa emisiilor de CO2 de la autoturisme - pas necesar pentru ca Uniunea să atingă obiectivul de reducere a emisiilor de gaze cu efect de seră cu cel puţin 20% până în 2020, comparativ cu nivelurile din 1990 - Deputaţii, adoptând un raport realizat de Chris Davies (ALDE, UK), au propus ca nivelurile de emisie maxime obligatorii să fie impuse de la 1 ianuarie 2011, cu obiectivul de a promova îmbunătăţirea tehnică a vehiculelor.
Parlamentul insistă asupra faptului că începând cu 1 ianuarie 2020, nivelul mediu de emisii nu trebuie să depăşească 95g CO 2 /km, iar obiectivele pe termen lung trebuie confirmate sau revizuite de Comisie cel mai târziu până în 2016.
Deputaţii anticipează că aceste obiective vor necesita reduceri suplimentare ale emisiilor până la 70g de CO 2 /km sau mai puţin până în 2025.
Recunoscând, însă, dificultăţile pe care le pot avea unii producători specializaţi în reducerea nivelului mediu de emisii în cadrul gamei limitate de automobile produse în intervalul de timp planificat, Parlamentul recomandă ca fiecare producător sau importator să aibă dreptul de a exclude anual 500 de vehicule identificate din rândul vehiculelor utilizate pentru a determina nivelul mediu de emisii.
În sfârşit, raportul propune introducerea - la 1 ianuarie 2011 - a unui nou mecanism de piaţă închis, Sistemul de reducere a cotei admise de carbon (CARS), care să impună producătorilor şi importatorilor să plătească penalizări proporţionale cu fiecare depăşire a limitelor de emisii pe maşină vândută, iar aceste penalizări să fie contrabalansate de credite rambursabile acordate autoturismelor nou omologate ale aceluiaşi producător şi care au emisii sub curba valorilor limită.
Raportul consideră că sancţiunile aplicate pentru depăşirea nivelului de g/km trebuie să fie mai mari decât recompensele acordate.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-003-RO DOC XML V0//RO
-//EP//TEXT IM-PRESS 20071019BRI11923 ITEM-005-RO DOC XML V0//RO
Sănătate publică
Cartea Verde „Către o Europă fără fum de tutun: opţiuni privind politicile comunitare”
2007-10-25 - 18:17
În primul său răspuns la un document trimis de Executiv pentru consultare, Parlamentul -într-un raport adoptat miercuri la Strasbourg - cere măsuri pentru restricţionarea fumatului în locuri publice şi pentru îngrădirea posibilităţilor de achiziţionare de ţigări, de către cetăţeni, în special de tineri.
Raportul a fost adoptat cu 561 voturi pentru, 63 împotrivă şi 36 abţineri.
Într-un raport realizat de Karl-Heinz Florenz (PPE-DE, DE), Parlamentul subliniază că 650.000 persoane mor anual din cauza fumatului, între care 80.000 din cauza fumatului pasiv, copiii fiind extrem de vulnerabili.
În timp ce 70% din Europeni sunt nefumători,86% sunt în favoarea interzicerii fumatului la locul de muncă, 84% în alte locuri publice, 61% în baruri şi 77% în restaurante
Deputaţii salută, ca atare, Cartea Verde a Comisiei intitulată „Către o Europă fără fum de tutun: opţiuni privind politicile comunitare” , care, spun ei, reprezintă un punct de plecare pentru o politică Europeană responsabilă privind protecţia cetăţenilor împotriva fumului nociv de tutun.
Ei cer Comisiei Europene să califice cât mai rapid fumul de tutun ca substanţă cancerigenă de categoria 1 şi recomandă Statelor Membre să impună interzicerea fumatului în toate locurile publice, inclusiv în hoteluri şi restaurante, şi în mijloacele de transport în comun.
Parlamentul invită Executivul să elaboreze un raport privind costurile suportate de sistemele naţionale de sănătate şi de economia Uniunii Europene ca urmare a fumatului şi a efectelor expunerii la fumul de tutun.
Deputaţii consideră că Directiva 2001/37/EC privind produsele din tutun ar trebui actualizată, iar noile prevederi să conţină cel puţin următoarele:
interzicerea imediată a tuturor aditivilor care sporesc dependenţa,
interzicerea imediată, pe baza datelor toxicologice deja disponibile, a tuturor aditivilor cancerigeni, mutageni sau toxici, introducerea unei proceduri detaliate de înregistrare, evaluare şi aprobare pentru aditivii utilizaţi la fabricarea produselor din tutun şi de menţionare pe eticheta produsului a tuturor aditivilor utilizaţi la fabricarea produselor de tutun,
interzicerea automată a tuturor aditivilor pentru care producătorii şi importatorii de produse din tutun nu deţin informaţii complete până la sfârşitul anului 2008 (inclusiv liste care conţin toate substanţele componente, grupate după marcă şi tip, împreună cu cantităţile acestora şi cu date toxicologice),
obligaţia producătorilor de a face publice toate datele toxicologice existente privind aditivii şi substanţele din fumul de tutun, inclusiv produsele de piroliză (date publice şi interne),
elaborarea unei culegeri cu aditivii utilizaţi la fabricarea produselor din tutun şi cu substanţele din fumul de tutun şi furnizarea de informaţii în acest sens consumatorilor,
introducerea unui sistem de finanţare care să impună producătorilor de produse din tutun toate costurile pentru înfiinţarea şi menţinerea unor structuri de evaluare şi monitorizare (de exemplu laboratoare independente, personal şi cercetări ştiinţifice).
Totodată, Parlamentul invită Executivul să examineze şi alte măsuri comunitare pentru o Europă fără fum de tutun şi să sprijine o strategie globală de control al tutunului şi de renunţare la fumat, cum ar fi:
interzicerea în cadrul Uniunii a utilizării tutunului în prezenţa minorilor în transportul privat,
interzicerea vânzării de produse din tutun tinerilor sub 18 ani pe întreg teritoriul Uniunii Europene,
acordarea autorizaţiei de instalare a automatelor de ţigări numai în cazurile în care acestea din urmă sunt astfel amplasate încât să nu fie accesibile tinerilor sub 18 ani,
îndepărtarea produselor din tutun din magazinele cu autoservire din comerţul cu amănuntul,
interzicerea vânzărilor la distanţă de produse din tutun către tineri sub 18 ani (de exemplu, pe internet),
promovarea de măsuri preventive şi campanii anti-fumat în rândul tinerilor,
interzicerea reclamelor pe internet la produsele din tutun,
încurajarea Statelor Membre de a introduce impozitarea în funcţie de rata inflaţiei pentru toate produsele din tutun,
un nivel minim de impozitare a produselor din tutun pentru toată Uniunea,
controale mai severe împotriva contrabandei cu ţigări.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-004-RO DOC XML V0//RO
-//EP//TEXT IM-PRESS 20071019BRI11923 ITEM-006-RO DOC XML V0//RO
Cultură
Câştigătorul Premiului LUX 2007 pentru Cinematografia Europeană - Filmul "Auf der anderen Seite"
2007-10-25 - 18:17
Co-producţia turco-germană "Auf der anderen Seite" a câştigat prima ediţie a Premiului LUX pentru Cinematografia Europeană, acordat de Parlamentul European.
Trofeul i-a fost înmânat actriţei germane Hanna Schygulla de Preşedintele Parlamentului European, Hans-Gert Pöttering, în faţa Deputaţilor Europeni şi a reprezentanţilor celorlalte filme aflate în competiţie.
"După 50 de ani de la semnarea Tratatului de la Roma, Parlamentul European acordă pentru prima oară astăzi noul creat Premiu LUX, pentru cinematografia Europeană", a declarat Hans Gert Pöttering.
"Vrem să acordăm în fiecare an acest premiu filmului care atrage atenţia asupra problemelor sociale curente care ne afectează continentul şi în special asupra integrării Europene.
Premiul subliniază bogăţia diversităţii lingvistice în cadrul Uniunii Europene şi sprijină producţia artistică în sectorul cinematografic", a declarat Pöttering.
"Trimitem un mesaj puternic în sprijinul multilingvismului (...) şi dorim să lucrăm în mod egal în toate limbile oficiale, astfel încât orice cetăţean European să poată viziona filmul în propria sa limbă", a spus el.
"Acesta este un film care dă speranţă şi care nu rămâne orb la brutalitatea, cinismul şi tensiunile oribile care uneori pot duce la atacuri teroriste", a declarat, la rândul său, actriţa Hanna Schygulla.
Cele trei filme aflate în competiţie, selectate de un juriu format din 17 membri, cu experienţă în principal în domeniul cinematografiei:
Auf der anderen Seite, de Fatih Akin
4 luni, 3 săptămâni şi 2 zile, de Cristian Mungiu
Belle toujours, de Manoel de Oliveira
Fiecare film a fost proiectat de nouă ori, în perioada 1-18 octombrie 2007, în incinta sediului din Bruxelles al Parlamentului European.
Pentru aceste proiecţii a fost pusă la dispoziţie o sală specială, cu 90 de locuri.
Juriul Doar deputaţii care au vizionat toate cele trei filme aflate în competiţie şi-au putut exercita dreptul de vot pentru declararea filmului câştigător.
A fost premiat filmul cu cel mai mare număr de sufragii.
Premiul Parlamentul European a decis să acorde Premiul LUX în semn de sprijin al creaţiilor cinematografice din Uniunea Europeană.
Premiul LUX are ca obiectiv facilitarea difuzării de filme europene pe teritoriul Uniunii.
Filmele vor putea fi sub-titrate în cele 23 limbi oficiale ale Uniunii, inclusiv în forme adaptate pentru persoanele cu dificultăţi auditive.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-005-RO DOC XML V0//RO
-//EP//TEXT IM-PRESS 20071019BRI11923 ITEM-007-RO DOC XML V0//RO
Educaţie
Cadru European de calificări pentru educaţie continuă - până în 2012
2007-10-25 - 18:17
Parlamentul recomandă măsuri pentru ca până în 2012 să fie aplicat Cadrul European de calificări pentru educaţie continuă.
Î ntr-un raport realizat de Mario Mantovani (PPE-DE, IT) şi adoptat miercuri la Strasbourg, Parlamentul notează că până la data menţionată, toate noile certificate de calificare, diplome şi documente „Europass” emise de autorităţile competente ar trebui să conţină o referire clară - prin sistemele naţionale de calificări - la nivelul corespunzător al Cadrului European de calificări.
Recomandarea vizează crearea unui cadru comun de referinţă care să servească drept instrument de transpunere între diferite sisteme şi niveluri de calificări, atât pentru învăţământul general şi superior, cât şi pentru învăţământul şi formarea profesionale.
Acest lucru va îmbunătăţi transparenţa, comparabilitatea şi transferabilitatea calificărilor cetăţenilor şi utilizarea certificatelor de calificare emise la nivel naţional şi sectorial în diferite State Membre.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-006-RO DOC XML V0//RO
-//EP//TEXT IM-PRESS 20071019BRI11923 ITEM-008-RO DOC XML V0//RO
Energie
Uniunea încă va avea nevoie de surse convenţionale de energie, estimează Parlamentul
2007-10-25 - 18:17
Dacă nu se iau măsuri, dependenţa de importuri a Uniunii în ce priveşte combustibilii fosili va creşte până în 2030 la 65% din consumul total.
Întrucât aprovizionarea cu gaz şi petrol este nesigură din cauza riscurilor geopolitice şi a concurenţei crescânde, nevoia de a produce energie mult mai eficient şi durabil este subliniată într-un raport privind "sursele convenţionale de energie", adoptat miercuri de Parlamentul European.
Raportul, realizat de Herbert Reul (PPE-DE, DE), a fost adoptat cu 509 voturi pentru, 153 împotrivă şi 30 abţineri.
Salutând comunicarea Comisiei Europene privind producerea durabilă de energie electrică din combustibili fosili, Deputaţii au subliniat că prin mărirea eficienţei energetice, se realizează o contribuţie semnificativă la durabilitatea şi la siguranţa aprovizionării.
Având în vedere angajamentul Uniunii în ce priveşte contracararea schimbărilor climatice, totuşi, Deputaţii au subliniat că Uniunea şi Statele sale Membre ar trebui să-şi dubleze eforturile în domeniul cercetării şi dezvoltării energetice, "mai ales în vederea creşterii eficienţei producerii şi aprovizionării cu energie, reducerii consecinţelor ecologice, îmbunătăţirii siguranţei tehnologiilor existente, elaborării metodelor de stocare a energiei provenite din surse regenerabile".
Combustibilii fosili
Deputaţii cer Comisiei să prezinte propuneri legislative privind tehnologia de captare şi stocare a carbonului (CSC).
Ei subliniază subliniază că pe termen lung, atâta timp cât necesarul de bază nu poate fi asigurat din sursele de energie regenerabile, se impune folosirea combustibililor fosili pentru producerea de energie electrică.
Deputaţii recomandă, totodată, ca în viitor, instalaţiile de producere a energiei să funcţioneze pe baza tehnologiei CSC, în cazul în care acest lucru este posibil din punct de vedere tehnologic.
Energia nucleară "indispensabilă" în viitorul apropiat
Parlamentul recunoaşte rolul energiei nucleare ca fiind o componentă importantă a aprovizionării cu energie electrică în 15 din cele 27 State Membre, şi, prin urmare, în întreaga Uniune, generând o treime din producţia totală de energie electrică a UE.
Deputaţii constată faptul că energia nucleară este, la momentul actual, sursa principală de energie cu emisii de CO 2 reduse şi subliniază rolul potenţial al acesteia în combaterea schimbărilor climatice.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-007-RO DOC XML V0//RO
-//EP//TEXT IM-PRESS 20071019BRI11923 ITEM-009-RO DOC XML V0//RO
Relaţii externe
Parlamentul laudă angajamentele noi ale Turciei privind reformele, însă atrage atenţia asupra domeniilor restante
2007-10-25 - 18:17
Deputaţii Europeni au salutat rezultatul alegerilor recente din Turcia şi în special angajamentul nou al Guvernului de la Ankara privind realizarea reformelor, într-o rezoluţie adoptată miercuri la Strasbourg.
În rezoluţie sunt precizate, însă, domeniile restante, în special reformele constituţionale, şi sunt menţionate îngrijorări la adresa unor posibile acţiuni militare turce în Nordul Irakului.
Rezoluţia privind relaţiile UE-Turcia, realizată de Ria Oomen-Ruijten (PPE-DE, NL), felicită Turcia pentru alegerile legislative recente, şi "salută alegerea noului Preşedinte, ca semn de putere al democraţiei turce".
Parlamentul salută "angajamentul noului Guvern de a consolida procesul de reforme în perioada următoare" şi "intenţia sa de a adopta o nouă constituţie laică, ce va asigura protecţia drepturilor şi a libertăţilor fundamentale".
Deputaţii s-au declarat în favoarea deschiderii negocierilor cu Turcia la capitolul Energie, şi au încurajat Turcia să se alăture Comunităţii Europene Energetice.
Negocierile de aderare cu Turcia au început oficial la 3 octombrie 2005.
Aderarea la Uniunea Europeană rămâne subordonată respectării criteriilor de la Copenhaga precum şi "capacităţii de integrare a Uniunii, conform concluziilor Consiliului European din decembrie 2006".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-008-RO DOC XML V0//RO
-//EP//TEXT IM-PRESS 20071019BRI11923 ITEM-010-RO DOC XML V0//RO
Drepturile omului
Premiul Sakharov pentru Libertatea de Gândire - Ediţia 2007 - acordat avocatului sudanez Salih Mahmoud Osman
2007-10-25 - 18:17
Avocatul sudanez pentru drepturile omului, Salih Mahmoud Osman, este câştigătorul de anul acesta al Premiului Sakharov pentru Libertatea de Gândire.
Decizia luată joi de liderii grupărilor politice ale Parlamentului European a fost anunţată în plen de Preşedintele Hans-Gert Pöttering.
Osman, care lucrează pentru Organizaţia Sudaneză Împotriva Torturii, a furnizat timp de 20 de ani consiliere juridică gratuită cetăţenilor din Sudan ale căror drepturi fundamentale le-au fost încălcate.
Premiul va fi decernat oficial Domnului Osman la Strasbourg, la 11 decembrie, a doua zi după aniversarea a 59 de ani de la semnarea Declaraţiei Universale a ONU pentru Drepturile Omului.
Premiul este acordat împreună cu un cec de 50.000 euro.
Premiul Sakharov - ce poartă numele disidentului sovietic Andrei Sakharov - este acordat de Parlamentul European în fiecare an, începând cu 1988, persoanelor sau organizaţiilor cu contribuţii majore în lupta pentru drepturile omului sau democraţie.
Adresându-se plenului în Strasbourg, Preşedintele Pöttering a declarat: "În faţa violenţei, Domnul Osman luptă pentru dialog şi dreptate.
Nu poate exista democraţie fără justiţie.
Acordând Premiul Sakharov, Parlamentul European dovedeşte sprijinul pentru acţiunile curajoase ale acestui om care a devenit o voce în Darfur şi, sprijinul pentru stabilirea statului de drept în Sudan".
Salih Mahmoud Osman
În timpul diferitelor războaie civile care au avut loc în ultimii 20 de ani în Sudan, Salih Mahmoud Osman (născut în 1957) şi-a riscat de multe ori viaţa pentru a furniza victimelor ajutoare medicale şi consiliere juridică.
Organizaţia Sudaneză Împotriva Torturii, pentru care a lucrat, a reuşit de multe ori să modifice verdicturi şi decizii de condamnare la moarte sau amputare.
Organizaţia a lansat o amplă campanie de înregistrare a crimelor comise, în special în regiunea Darfur.
Persecutat pentru acţiunile sale
Lupta Domnului Salih împotriva nedreptăţilor în Sudan s-a soldat, însă, şi cu costuri personale.
Membri ai propriei sale familii au fost ucişi, torturaţi sau arşi de vii în casele lor, de miliţiile sudaneze.
În 2004, el însuşi a fost întemniţat de Guvernul sudanez timp de peste şapte luni, fără să fi existat vreo acuzaţie la adresa sa, sau vreun proces.
La 8 noiembrie 2005, Domnul Salih a primit cea mai înaltă distincţie din partea organizaţiei Human Rights Watch, pentru activitatea sa în Sudan.
În momentul de faţă, Domnul Salih este Membru al Parlamentului Naţional Sudanez.
În noua sa capacitate, el îşi concentrează activitatea asupra promovării statului de drept, prin aplicarea previziunilor din constituţia interimară.
Alţi câştigători ai Premiului Sakharov
1988 Nelson Mandela şi Anatoli Marchenko (p.m)
1989 Alexander Dubcek
1990 Aung San Suu Kyi
1991 Adem Demaçi
1992 Las Madres de la Plaza de Mayo
1993 Oslobodjenje
1994 Taslima Nasreen
1995 Leyla Zana
1996 Wei Jinsheng
1997 Salima Ghezali
1998 Ibrahim Rugova
1999 Xanana Gusmão
2000 ¡Basta Ya!
2001 Izzat Ghazzawi, Nurit Peled-Elhanan and Dom Zacarias Kamwenho
2002 Oswaldo José Payá Sardiñas
2003 Secretarul General al OUN Kofi Annan şi tot personalul ONU
2004 Asociaţia Ziariştilor din Belarus
2005 Femei în Alb, Hauwa Ibrahim, Reporteri Fără Frontiere
2006 Alexander Milinkevich
Anul acesta, liderii grupărilor politice din Parlamentul European au decis să găsească o modalitate adecvată de omagiere a Annei Politkovskaia , ziarist rus asasinat anul trecut, aflată pe lista candidaţilor la Premiul Sakharov Ediţia 2007.
Ei vor lua o decizie în această privinţă la următoarea şedinţă în plen.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-009-RO DOC XML V0//RO
-//EP//TEXT IM-PRESS 20071019BRI11923 ITEM-011-RO DOC XML V0//RO
Relaţii externe
UE-Serbia: Deputaţii salută reformele politice, însă cer deplina cooperare cu TPI
2007-10-25 - 18:17
Parlamentul European salută evenimentele politice recente din Serbia - noua constituţie, formarea unui nou Guvern, şi semnarea acordului pentru facilitarea regimului de vize cu Uniunea Europeană.
Deputaţii subliniază, însă, că deplina cooperare cu Tribunalul Penal Internaţional pentru Fosta Iugoslavie (TPI) şi arestarea celor patru criminali de război rămaşi în libertate constituie o pre-condiţie pentru semnarea unui Acord de Stabilizare şi Asociere (ASA).
Parlamentul notează că "viitorul Serbiei este în cadrul Uniunii Europene" şi că "Serbia merită laude speciale pentru rezolvarea paşnică a provocărilor dificile din ultimii ani" - independenţa Republicii Muntenegru, alegerile parlamentare şi formarea unui nou Guvern pro-European.
Parlamentul "salută încheierea negocierilor tehnice privind ASA" şi semnarea, la 18 septembrie 2007, a acordurilor de facilitare şi readmitere a vizelor cu Uniunea Europeană.
Conform Deputaţilor, însă, "actele de corupţie, în special în domeniul poliţienesc şi judiciar, rămân o problemă serioasă", iar Curtea Constituţioanlă nu este funcţională, ceea ce blochează evoluţia democraţiei în ţară.
Raportul notează că "o rezoluţie privind statutul provinciei Kosovo va consolida stabilitatea în Balcanii Occidentali şi va facilita integrarea regiunii în Uniunea Europeană".
TPI
Raportul "salută dorinţa Guvernului sârb de a coopera cu TPI, ceea ce deschide calea pentru continuarea cooperării cu Uniunea Europeană, însă accentuează că această cooperare trebuie să se soldeze rapid cu rezultate concrete".
Raportul reaminteşte autorităţilor sârbe că "semnarea ASA va putea avea loc doar în contextul unei depline cooperări cu TPI" şi notează că în situaţia în care se va proceda la arestări anul viitor, trebuie luată în considerare prelungirea mandatului TPI.
Parlamentul cere Comisiei Europene ca o dată ce criteriile privind TPI vor fi fost îndeplinite, să iniţieze semnarea ASA cât mai curând posibil.
Deputaţii consideră că "pentru a progresa, Serbia trebuie să se confrunte cu sinceritate cu trecutul său " şi cer Parlamentului sârb să "adopte o declaraţie care să denunţe genocidul de la Srebreniţa".
Raportul cere Serbiei să continue eforturile pentru a aplica Declaraţia de la Saraievo, inclusiv prevederile privind dreptul cetăţenilor de a se întoarce la locurile natale şi dreptul lor la compensaţii pentru proprietăţile pierdute.
Drepturile minorităţilor
Parlamentul subliniază nevoia găsirii unor soluţii durabile pentru refugiaţii şi persoanele deplasate în interiorul teritoriului sârb.
Deputaţii consideră important ca ajutoarele Europene să fie furnizate astfel încât să se ia în considerare structura teritorială şi administativă curentă a Serbiei, alcătuirea sa etnică şi relaţiile economice şi culturale tradiţionale dintre teritoriile sale, cu deplina implicare a autorităţilor locale şi regionale.
Referirile sunt cu precădere la zonele Voievodina şi Sandzak, cu populaţie preponderent de etnie maghiară şi, respectiv, bosniacă.
Referitor la Voivodina, raportul cere "promovarea co-existenţei paşnice" între diferitele etnii, iar referitor la Sandzak, documentul salută faptul că minorităţile sunt acum reprezentate în instituţiile executive şi elgislative, însă insistă asupra continuării eforturilor pentru a stopa evoluţia radicalismului în regiune.
Raportul menţionează totodată îngrijorările Parlamentului cu privire la "discriminarea persistentă împotriva comunităţii Rome".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-010-RO DOC XML V0//RO
-//EP//TEXT IM-PRESS 20071019BRI11923 ITEM-012-RO DOC XML V0//RO
Consumatori
Deputaţii îngrijoraţi de creşterea preţurilor la produsele alimentare
2007-10-25 - 18:17
Adoptând o rezoluţie comună privind creşterea preţurilor la produsele alimentare, Deputaţii Europeni cer Comisiei şi Statelor Membre să analizeze discrepanţele între preţurile de producţie ale materiilor prime agricole şi cele ale furnizorilor majori.
Parlamentul subliniază că Executivul ar trebui să investigheze efectele acestor discrepanţe în special asupra producătorilor mici şi a consumatorilor.
Rezoluţia a fost adoptată cu 460 voturi pentru, 30 împotrivă şi 44 abţineri.
Comunicat de presă (engleză)
-//EP//TEXT IM-PRESS 20071024IPR12330 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071019BRI11923 FULL-TEXT DOC XML V0//RO
-//EP//TEXT IM-PRESS 20071019BRI11923 ITEM-011-RO DOC XML V0//RO
-//EP//TEXT IM-PRESS 20071019BRI11923 ITEM-COVER-RO DOC XML V0//RO
-//EP//TEXT IM-PRESS 20071019BRI11923 ITEM-001-RO DOC XML V0//RO
-//EP//TEXT IM-PRESS 20071019BRI11923 ITEM-002-RO DOC XML V0//RO
-//EP//TEXT IM-PRESS 20071019BRI11923 ITEM-003-RO DOC XML V0//RO
-//EP//TEXT IM-PRESS 20071019BRI11923 ITEM-004-RO DOC XML V0//RO
-//EP//TEXT IM-PRESS 20071019BRI11923 ITEM-005-RO DOC XML V0//RO
-//EP//TEXT IM-PRESS 20071019BRI11923 ITEM-006-RO DOC XML V0//RO
-//EP//TEXT IM-PRESS 20071019BRI11923 ITEM-007-RO DOC XML V0//RO
-//EP//TEXT IM-PRESS 20071019BRI11923 ITEM-008-RO DOC XML V0//RO
-//EP//TEXT IM-PRESS 20071019BRI11923 ITEM-009-RO DOC XML V0//RO
-//EP//TEXT IM-PRESS 20071019BRI11923 ITEM-010-RO DOC XML V0//RO
-//EP//TEXT IM-PRESS 20071019BRI11923 ITEM-011-RO DOC XML V0//RO
-//EP//TEXT IM-PRESS 20071019BRI11923 ITEM-012-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20071019BRI11923 ITEM-COVER-RO DOC XML V0//RO
-//EP//TEXT IM-PRESS 20071019BRI11923 ITEM-001-RO DOC XML V0//RO
-//EP//TEXT IM-PRESS 20071019BRI11923 ITEM-002-RO DOC XML V0//RO
-//EP//TEXT IM-PRESS 20071019BRI11923 ITEM-003-RO DOC XML V0//RO
-//EP//TEXT IM-PRESS 20071019BRI11923 ITEM-004-RO DOC XML V0//RO
-//EP//TEXT IM-PRESS 20071019BRI11923 ITEM-005-RO DOC XML V0//RO
-//EP//TEXT IM-PRESS 20071019BRI11923 ITEM-006-RO DOC XML V0//RO
-//EP//TEXT IM-PRESS 20071019BRI11923 ITEM-007-RO DOC XML V0//RO
-//EP//TEXT IM-PRESS 20071019BRI11923 ITEM-008-RO DOC XML V0//RO
-//EP//TEXT IM-PRESS 20071019BRI11923 ITEM-009-RO DOC XML V0//RO
-//EP//TEXT IM-PRESS 20071019BRI11923 ITEM-010-RO DOC XML V0//RO
-//EP//TEXT IM-PRESS 20071019BRI11923 ITEM-011-RO DOC XML V0//RO
-//EP//TEXT IM-PRESS 20071019BRI11923 ITEM-012-RO DOC XML V0//RO
