Scaun gol pentru Guillermo Fariñas la Strasbourg
Drepturile omului
Şedinţe plenare
2010-12-17 - 10:55
Disidentul cubanez Guillermo Fariñas, câștigătorul de anul acesta al Premiului Saharov pentru libertate de gândire, a fost reprezentat, din păcate, de un scaun gol, la ceremonia de acordare a premiului, deoarece nu a primit autorizația necesară pentru a părăsi țara.
"Chiar dacă disidenți precum Guillermo Fariñas sunt persecutați sau trimiși în închisoare, vocea lor va fi totuși auzită.
Rolul Uniunii Europene este de a face să răsune această voce (...)
Premiul Saharov reprezintă simbolul Parlamentului European în lupta pentru apărarea drepturilor omului pretutindeni în lume.
Acest scaun gol este cel mai bun exemplu", a reamintit președintele Parlamentului European, Jerzy Buzek .
Într-un mesaj audio înregistrat, G Fariñas a adresat mulțumiri Parlamentului European "pentru faptul că nu a abandonat poporul cubanez în această luptă de peste o jumătate de secol în favoarea democraţiei."
El a declarat că a acceptat Premiul Saharov pentru libertatea de gândire deoarece "mă simt ca o mică parte a acestei revolte, care hrăneşte acest popor căruia îi aparţin cu mândrie şi onoare".
În continuare el a criticat guvernul de la Havana, declarând: "Spre nenorocul celor care ne guvernează prost în propria noastră patrie, consider că faptul că nu pot părăsi această insulă în care m-am născut şi nu mai pot reveni acolo, în mod voluntar, reprezintă deja, în sine, dovada cea mai evidentă că, din nefericire, nu s-a schimbat nimic în sistemul autocratic al ţării mele."
El a solicitat deputaților europeni să nu "a sculte cântecul de sirenă al unui regim crud de „comunism sălbatic” atunci când analizează relațiile dintre UE și Cuba.
Potrivit domnului Fariñas, o schimbare a raportului bilateral poate avea loc doar dacă următoarele cinci condiții sunt îndeplinite și anume:
eliberarea, fără a-i exila, a tuturor deţinuţilor politici şi a prizonierilor de conştiinţă şi angajamentul public de a nu mai încarcera niciodată opozanţi politici neviolenţi.
renunţarea imediată la violenţele şi ameninţările venite din partea forţelor militare şi paramilitare ale regimului şi îndreptate împotriva opozanţilor paşnici din interiorul ţării.
anunţarea faptului că toate legile cubaneze care sunt incompatibile cu Declaraţia universală a drepturilor omului vor fi examinate şi abrogate.
crearea, în practica cotidiană, a posibilităţilor de înfiinţare a partidelor politice de opoziţie, a mijloacelor de informare nesubordonate sistemului de „socialism de stat”, a sindicatelor independente şi a tuturor celorlalte tipuri de entităţi sociale paşnice.
acceptarea publică a faptului că toţi cubanezii din diaspora au dreptul de a participa la sistemul cultural, economic, politic şi social din Cuba.
Guillermo Fari ñ as
Doctor în psihologie și jurnalist, în vârstă de 48 de ani, Guillermo Fariñas denunță regimul castrist din Cuba.
A pus bazele unei agenții de presă independente, „Cubanacán Press“, pentru a sensibiliza lumea în legătură cu soarta prizonierilor politici din Cuba.
Fariñas a petrecut mai mulți ani în închisoare și a făcut de 23 de ori greva foamei, ca mijloc de luptă nonviolent împotriva oprimării din țara sa.
Ca o recunoaștere a eforturilor sale de a asigura acces liber la internet pentru toată lumea, organizația Reporterii fără frontiere i-a acordat în 2006 Premiul libertății pe internet.
În 2010, a fost aproape de moarte după o grevă a foamei de cinci luni, pe care o începuse la 24 februarie, ca urmare a morții fostului disident politic Orlando Zapata Tamayo, după o grevă a foamei de 80 de zile.
Fariñas a renunțat la greva foamei după ce guvernul cubanez a eliberat 52 de prizonieri politici.
Guillermo Fariñas este al treilea câștigător cubanez al Premiului Saharov, după Oswaldo José Payá Sardiñas în 2002 și Doamnele în Alb (Damas de blanco) în 2005.
Premiul Saharov
Premiul Saharov recompensează personalităţile marcante care luptă împotriva intoleranţei, fanatismului şi opresiunii.
La fel ca şi Andrei Saharov, toţi laureaţii acestui premiu fac dovada curajului de care este nevoie pentru apărarea drepturilor omului şi a libertăţii de expresie.
20101215IPR10149 Notă de background (EN) Website al premiului Saharov Reportaj EuroparlTV dedicat lui G. Farinas, 3 decembrie 2010 Material audio-video (calitate de emisie) Mesajul lui Guillermo Fariñas
RO
1
LINK
/en/pressroom/content/20101213BKG09328/html/Guillermo-Fari%C3%B1as-unlikely-to-be-able-to-receive-Sakharov-Prize-in-person
RO
2
LINK
/parliament/public/staticDisplay.do?language=EN&id=42
RO
3
VIDEOLINK
http://www.europarltv.europa.eu/en/player.aspx?pid=66e31177-dc4b-40a1-a326-9e4100c06bb1
RO
4
LINK
http://audiovisual.europarl.europa.eu/
RO
5
MULTIMEDIA
20101215MLT10288.mp3
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
