Miercuri în plen: Trichet, Galileo, China, extinderea UE
Instituţii
2008-07-10 - 12:27
Jean-Claude Trichet la Parlamentul European Miercuri, deputaţii europeni au discutat despre situaţia actuală din China, iar preşedintele Parlamentului European, Hans-Gert Pöttering, a anunţat că nu va participa la festivitatea de deschidere a Jocurilor Olimpice.
Tot ieri, deputaţii europeni au discutat despre raportul anual pe 2007 al Băncii Centrale Europene cu preşedintele acesteia, Jean-Claude Trichet.
Parlamentul European a mai dezbătut ieri extinderea UE, prizonierii palestinieni din Israel şi liberalizarea pieţei gazului.
Deputaţii europeni şi-au exprimat regretul pentru pierderea de vieţi umane în recentul cutremur din China.
În acelaşi timp, deputaţii au condamnat cazurile de tortură, execuţiile şi încălcarea drepturilor omului şi au cerut un dialog între Beijing şi Dalai Lama.
Deputaţii europeni au mai cerut Chinei să continue dialogul cu Uniunea Europeană.
Mulţi deputaţii europeni au criticat decizia preşedintelui Franţei, Nicolas Sarkozy, de a vizita Beijing-ul cu ocazia Jocurilor Olimpice, în timp ce alţii au spus că sportul şi politica ar trebui să rămână separate.
Preşedintele Parlamentului European, Hans-Gert Pöttering, a anunţat miercuri că nu va participa la festivitatea de deschidere a Jocurilor Olimpice, în conformitate cu rezoluţia Parlamentului European din 10 aprilie şi din cauza lipsei progresului în dialogul dintre Dalai Lama şi autorităţile chineze privind Tibetul.
Banca Centrală Europeană
În cadrul dezbaterii cu preşedintele Băncii Centrale Europene, Jean-Claude Trichet, privind raportul anual pe anul 2007, reprezentanţi ai grupurilor politice mari din cadrul Parlamentului şi-au exprimat sprijinul faţă de felul în care Banca a abordat criza recentă de pe piaţa financiară.
Raportorul Olle Schmidt a spus: „trebuie să fim recunoscători pentru Banca există şi a abordat inflaţia“.
Extinderea UE a avut succes, dar viitorul va aduce provocări
Mulţi deputaţi europeni au spus că extinderile trecute ale UE au avut succes, dar că viitorul rezervă multe provocări - în primul rând datorate respingerii Tratatului de la Lisabona în referendumul din Irlanda şi capacităţii de absorbţie.
Raportul a fost redactat de deputatul european german Elmar Brok şi susţinut de majoritatea deputaţilor. „Vrem să continuăm cu pacea şi prosperitatea pe care le-a realizat până acum Uniunea Europeană şi să ne extindem cât de mult putem“, a spus domnul Brok.
Raportul va fi votat în plen joi.
Prizonierii palestinieni într-un context mai larg
O întrebare orală a stârnit o dezbatere pe tema celor 11.000 de prizonieri palestinieni din închisorile din Israel.
Printre aceştia se află „376 de copii, 118 femei, 44 de membri ai Consiliului Legislativ Palestinian şi 800 de persoane din cadrul administraţiei“.
Conform reprezentanţilor Consiliului şi Comisiei, problema deţinuţilor palestinieni trebuie abordată în contextul mai larg al găsirii unei soluţii la conflictul din Orientul Mijlociu.
Galileo
Preşedintele Parlamentului European, Hans-Gert Pöttering, şi reprezentantul Consiliului, Jean-Pierre Jouyet, au semnat miercuri un regulament european privind desfăşurarea proiectului Galileo.
Noul sistem european de navigaţie prin satelit va fi operaţional din 2013.
Voturile de miercuri
Printre altele, deputaţii europeni au adoptat ieri rapoarte privind transparenţa preţurilor biletelor de avion, liberalizarea pieţei gazului, mobilitatea urbană, raportul anual pe 2007 al băncii Centrale Europene, fondurile suverane de investiţii şi coordonarea sistemelor de securitate socială.
20080627STO32899 Urmăriţi sesiunea în direct!
Aprecieri pentru reacţia Băncii Centrale Europene (BCE) la recentele tulburări financiare - comunicat de presă Rezultatele voturilor Ordinea de zi: Miercuri, 9 iulie 2008 - Strasbourg Audio, 16:12: Extinderea UE: raportorul, Consiliul, Comisia (în engleză) Audio, 16:51: Extinderea UE: grupurile politice (în engleză)
RO
1
PHOTO
20080704PHT33473.jpg
RO
2
LINK
///eplive/public/livebroadcast_ro.htm
RO
4
LINK
/news/expert/tous_les_epvotes/default/default_ro.htm
RO
6
MULTIMEDIA
20080709MLT33913.asf
RO
7
MULTIMEDIA
20080709MLT33917.asf
-//EP//TEXT IM-PRESS 20080708IPR33689 0 NOT XML V0//RO
-//EP//TEXT AGENDA 20080709 SIT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
