Cântăreţi şi actori celebri la Parlamentul European
Cultură
2008-08-21 - 09:00
Cântăreţi şi actori celebri la Parlamentul European În 2008, Parlamentul European a găzduit mai multe evenimente speciale, în cadrul cărora a invitat personalităţi ale cinematografiei, muzicii şi televiziunii.
Pe 26 mai a avut loc Energy Globe Awards, eveniment în cadrul căruia au fost premiate proiecte din domeniul protejării mediului înconjurător.
Printre alte personalităţi, la Energy Globe Awards au fost invitaţi cântăreaţa canadiană Alanis Morissette, actorul indian Aamir Khan şi starul rock italian Zucchero - care ne-au acordat interviuri în exclusivitate.
Tot în acest dosar vă prezentăm un interviu cu Dani Klein - solista formaţiei belgiene Vaya con Dios - care a cântat la Parlamentul European cu ocazia Zilei Romilor.
20080707FCS33616
Alanis Morissette: „Cred că oamenii sunt conştienţi de pericolele schimbării climatice“
Alanis Morrissette la Parlamentul European Printre invitaţii la Energy Globe Awards, pe 26 mai, la Parlamentul European, s-a numărat şi cântăreaţa Alanis Morissette.
Aceasta a interpretat în cadrul galei cântecul „Underneath“.
Cântăreaţa promovează protejarea mediului înconjurător de mulţi ani; în 2001 s-a implicat, alături de alţi cântăreţi, în New Power Project - militând împotriva politicii energetice a SUA şi a exploatării petrolului din Alaska.
Înaintea galei, Alanis Morissette ne-a răspuns la câteva întrebări.
Ne puteţi vorbi despre atitudinea cetăţenilor din America de Nord către mediul înconjurător şi schimbarea climatică?
Cred că în momentul de faţă este foarte la modă să fii la curent cu situaţia din domeniul ecologiei, în special în urma concertelor Live Earth.
Cred că oamenii sunt conştienţi de pericolele schimbării climatice şi că fac ceea ce pot pentru a le evita - puţinul pe care îl pot face.
Ce pot face artiştii ca dumneavoastră pentru a aduce o schimbare în acest domeniu?
Activism!
Am făcut acest lucru cu Adam Yauch de la Beastie Boys.
Bush încerca să îşi impună planul energetic - care ar fi afectat stilul de viaţă al localnicilor din Alaska - aşa că am dat câteva concerte pentru a susţine protejarea mediului înconjurător.
Este nemaipomenit să poţi face acest lucru prin muzică şi artă.
Cântecul pe care îl voi interpreta în această seară vorbeşte despre asumarea unei responsabilităţi la nivel individual - mai degrabă decât să încerci să îi controlezi pe oamenii din jur şi să le spui ce să facă.
Ce faceţi personal pentru protejarea mediului înconjurător?
Folosim combustibil fosil pentru autobuzele cu care călătorim, reciclăm, folosim panouri solare, am maşină hibridă, coperţile CD-urilor mele sunt făcute din materiale ecologice.
În momentul de faţă coperţile CD-urilor se fac automat din materiale ecologice, dar la început, la fel ca Red Hot Chilli Peppers, plăteam pentru acest lucru.
Premiile Energy Globe Awards la Parlamentul European Live Earth - Concerte pentru un climat în criză (în engleză)
Aamir Khan: „Suntem singurele fiinţe care acţionează împotriva naturii“
Aamir Khan susţine economisirea resurselor Aamir Khan este unul dintre cei mai cunoscuţi actori şi producători de film indieni de la Bollywood, unul din filmele sale fiind numit la Oscar.
Domnul Khan a venit la Parlamentul European cu ocazia premiilor Energy Globe Awards pentru a promova economisirea resurselor şi conservarea mediului înconjurător. „Economisirea resurselor ar trebui să fie primul pas în combaterea schimbărilor climatice“, ne-a spus Aamir Khan, într-un interviu pe care ni l-a acordat în exclusivitate.
În contextul schimbărilor climatice, cum abordează India nevoia din ce în ce mai mare de energie?
Nu sunt politician, deci am idei mai creative despre acest subiect.
Nu simt că sunt diferit de pământ, sunt parte a acestuia.
Pământul este format din 80% apă, ca şi corpul uman.
În India credem în trei zei: Brahma, zeul creator, Vişnu, zeul care menţine lumea şi Şiva, cel care o distruge.
Noi, indienii, credem că tot ce există pe lume trece prin aceste trei faze.
Noi ne situăm la nivelul de deasupra pământului, fiind singurele fiinţe care acţionează împotriva naturii.
Când este cald, pornim aerul condiţionat, când este frig, pornim încălzirea; călătorim la distanţe de sute de mile în câteva ore.
Controlăm pământul; tot ce facem este împotriva naturii.
Credeţi deci că nu putem evita distrugerea?
Pentru mine, distrugerea este un proces natural, la fel de natural ca naşterea.
Dar a venit timpul să privim în urmă şi să ne întrebăm: ce facem?
Ce credem că trebuie să facem este să găsim noi surse de energie - dar asta nu înseamnă decât că vom merge mai repede, nu înapoi.
Există modalităţi de încetinire a schimbărilor.
De a respecta viaţa.
Consumăm prea multe resurse şi e păcat.
Economisirea resurselor ar trebui să fie primul pas.
Trebuie să ne asigurăm că oamenii de pe tot globul au acces la resursele de bază.
De exemplu, dacă avem apă, trebuie să o gestionăm bine, ce nu folosim să dăm altora.
Ce faceţi personal pentru a combate schimbarea climatică?
(râde) Nu foarte multe.
Încerc să economisesc apa cât de mult pot, la fel electricitatea, hârtia.
Majoritatea dintre noi, care trăim în oraşele mari, suntem obişnuiţi cu un anumit stil de viaţă.
Eu aş recomanda interzicerea telefoanelor mobile, a reportofoanelor… Putem amâna efectele schimbării climatice.
Putem respecta ce avem.
Majoritatea indienilor suntem progresivi - ceea ce înţelegem noi prim progresivi.
Întrebarea mea este: ce este progresul?
Toate lucrurile care ne ajută să progresăm au dus de fapt la distrugerea masivă a Pământului - avioanele, electricitatea, telefoanele mobile, lucrurile care ne-au făcut viaţa mai uşoară.
Energy Globe Awards - site-ul oficial (în engleză) Site-ul oficial al lui Aamir Khan (în engleză)
Vaya con Dios la Parlamentul European: concert pentru drepturile romilor
Dani Klein: UE poate contribui la acceptarea romilor În 1986, auzeam la radio „Just a friend of mine“, cântec al trupei belgiene Vaya con Dios.
20 de ani mai târziu, trupa, formată în jurul cântăreţei, Dani Klein, încă susţine concerte în toată lumea.
Pe 7 aprilie, cu ocazia Zilei Internaţionale a Romilor, Vaya con Dios au cântat la Parlamentul European pentru apărarea drepturilor populaţiei de etnie romă.
Am pus câteva întrebări cântăreţei Dani Klein după repetiţie.
Cum aţi fost sensibilizată la situaţia populaţiei de etnie romă?
Trupa mea susţine multe concerte în ţările de Est, unde sunt mulţi romi.
Un lucru m-a frapat: când cântăm „Djelem djelem“, imnul romilor, pe care l-am integrat în repertoriul nostru, oamenii sunt întotdeauna entuziaşti.
Dar chiar aceşti oameni cărora le place cântecul discriminează romii.
M-a surprins acest lucru: pe de o parte ne apropriem cultura romilor, pe de altă parte îi renegăm şi îi discriminăm.
M-a surprins acest lucru în calitatea mea de fiinţă umană.
Nu am un mesaj politic, mesajul meu este că trebuie să ne respectăm reciproc.
Susţineţi o abordare mai pozitivă a romilor, subliniind în special contribuţia lor la cultura europeană…
Da, pentru că muzica ţigănească a contribuit la artă, în general: nu sunt specialistă în muzică clasică, dar Brahms nu ar fi fost Brahms dacă nu ar fi existat muzica ţigănească, şi este cazul multor compozitori clasici.
Muzica, limba şi tradiţiile romilor contribuie la bogăţia europeană: trebuie să ne intereseze mai mult ce sunt şi ce vor romii.
Romii sunt „ireductibili“: vor să călătorească, nu sunt sedentari, nu putem să-i forţăm să fie sedentari.
Eu admir aceşti oameni, pentru că au rezistat până acum.
În momentul de faţă vedem mulţi romi la Bruxelles, în special la semafoare.
Mulţi oameni îşi spun: „nu dau, e uşor să trăieşti aşa“.
Eu cred însă că este foarte greu să trăieşti aşa.
Simte cineva nevoia să respire dioxidul de carbon toată ziua şi pe orice vreme pentru a primi 15 sau 20 de cenţi plus o privire dispreţuitoare?
Cred că nu aceasta este abordarea potrivită.
Trebuie să abordăm oamenii prin ceea cea au aceştia de valoare, pozitiv.
Poate Europa contribui la modificarea acestei abordări?
Nu ştiu care sunt puterile Europei, eu nu fac politică.
Dar dacă dispune de mijloacele necesare, atunci trebuie!
Ideea de la baza Europei era evitarea unui alt război între Germania şi Franţa, de exemplu.
Dacă ambiţia Europei este pacea, atunci poate cu siguranţă să contribuie la acceptarea romilor ca parte a poporului european, cu particularităţile lor.
În calitate de artist, ce vă îndeamnă să militaţi pentru romi?
Militez pentru cauze care îmi par drepte, pentru a promova libertatea, respectul faţă de celălalt.
Artiştii nu se opresc la diferenţe ci se hrănesc din acestea.
Artiştii se hrănesc din toate influenţele care îi ating.
Muzica noastră se hrăneşte din alte muzici.
La muzicieni, rasismul este mai puţin palpabil decât în alte medii.
A fi artist înseamnă a fi marginal.
Suntem puţin şi paria societăţii, trebuie deci să ne luptăm, să găsim mijloace de exprimare.
Faptul că suntem marginali ne apropie de alte comunităţi care se situează la marginea societăţii.
Arta a avut întotdeauna acest rol de spargere a tabu-urilor, de deschidere a mentalităţilor şi a spiritului.
Site-ul trupei Vaya con Dios Libertatea de circulaţie este valabilă şi pentru populaţia de etnie romă UE şi populaţia de etnie romă - site-ul Comisiei Europene (în engleză) Deceniul includerii populaţiei de etnie romă (în engleză) Ziua internaţională a romilor (în engleză) Flamenco pentru drepturile omului (în engleză)
Zucchero: Sunt aici pentru a amplifica mesajul lui Kofi
Zucchero După o zi întreagă de conferinţe şi repetiţii muzicale înainte de ceremonia Energy Globe Awards, cântăreţul de muzică rock Zucchero a reuşit să ne acorde un interviu.
De ce vă aflaţi aici în seara asta?
Kofi Annan şi Gorbaciov m-au rugat să vin.
Am acceptat pentru că este pentru o cauză nobilă!
E important să facem ceva pentru planeta noastră, care a luat-o într-o direcţie greşită.
Sper ca prezenţa mea aici să amplifice mesajul acestor oameni pe care îi cunosc şi în care am încredere, precum Annan şi Gorbaciov.
Am participat la mai multe evenimente de acest fel, alături de Peter Gabriel, Bob Geldof pentru Live Aid, Pavarotti când l-am cunoscut pe Annan, cu ocazia tributului pentru Freddy Mercury… Acesta reprezintă puţinul meu ajutor; dacă pot face ceva, o voi face.
Sunt un om norocos, îmi place meseria mea, îmi place muzica mea, iar acest lucru este puţinul pe care îl pot face pentru alţii....
E diferit să cântaţi aici decât într-un concert „convenţional"?
Este total diferit!
Acesta nu pare deloc un concert rock'n roll, atmosfera e diferită!
Scena e mică şi mă aştept să fie multă lume îmbrăcată formal.
Va fi distractiv să-i văd pe aceşti pinguini dansând! (asta au şi făcut... iar Zucchero s-a simţit de asemenea foarte bine alături de ei...)
Cum vedeţi viitorul planetei noastre?
Când eram copil nu mă gândeam deloc la acest lucru, ci doar la cum pot sa supravieţuiesc întrucât provin dintr-o familie săracă de la ţară.
Acum însă sunt îngrijorat de viitor şi de viitorul copiilor mei.
Nu ştiu ce fel de planetă le vom lăsa lor.
Dacă se va continua în acelaşi ritm, cred viitorul va fi periculos.
Aerul şi apa sunt două aspecte extrem de importante, avem nevoie de ele pentru a supravieţui!
Ca şi vinul... trebuie să fim conştienţi că planeta noastră şi clima se îndreaptă într-o direcţie greşită: mesajul meu este „fiţi atenţi"!
Ultimul dumneavoastră album se numeşte „Toate culorile vieţii mele".
Care sunt culorile dumneavoastră?
În mod cert albastru!
Ca Europa, cerul şi marea...
Zucchero - site oficial (în engleză) Annan şi Gorbachev alături de Preşedintele Parlamentului European la Energy Globe Awards
RO
1
PHOTO
20080715PHT34204.jpg
RO
2
PHOTO
20080516PHT29087.jpg
RO
4
LINK
http://www.liveearth.org/event.php
RO
5
PHOTO
20080527PHT30074.jpg
RO
6
LINK
http://www.energyglobe.com/en/energy-globe-award/
RO
7
LINK
http://aamirkhan.com/
RO
8
PHOTO
20080408PHT26015.jpg
RO
9
LINK
http://www.vayacondios.info/
RO
11
LINK
http://ec.europa.eu/employment_social/fundamental_rights/roma/index_en.htm
RO
12
LINK
http://www.romadecade.org/index.php?content=211
RO
13
LINK
http://www.romea.cz/english/index.php?id=servis/z_en_2004_0044
RO
15
PHOTO
20080516PHT29085.jpg
RO
16
LINK
http://www.zucchero.it/english/home_eng.php
RO
17
LINK
///news/expert/infopress_page/051-30154-148-05-22-909-20080528IPR30153-27-05-2008-2008-false/default_ro.htm
-//EP//TEXT IM-PRESS 20080521IPR29589 0 NOT XML V0//RO
-//EP//TEXT IM-PRESS 20080125STO19645 0 NOT XML V0//RO
-//EP//TEXT IM-PRESS 20061130STO00793 0 NOT XML V0//RO
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
